
Første  Foredrag, 

holdt  i  Kolding. 


l'en  uærværende  Tid  er  fuld  af  Spørgsmaal,  thi  Verden 
er  fuld  af  Tvivl  og  Uro.  Er  det  end  stille  paa  Over- 
fladen, saa  koger  det  dog  i  Dybet;  Stilheden  er  som  et 
Havblik.  De  Mægtige  tale  om  Fred,  men  see  I  de  staae 
væbnede  indtil  Tænderne,  de  maale  hinanden  med 
Øinene :  et  rynket  Bryn,  et  Trusels  Ord,  en  graalig  Sky 
paa  Magtens  Pande  aftegner  sig  strax  som  et  draget 
Sværd,  et  Varsel,  der  vækker  Angst,  og  sætter  Sind  og 
Tanker  i  Røre.  Anelserne  tynge,  Spændingen  voxer; 
den  ene  Forklaring  tyer  hen  til  den  andeu,  det  ene 
Spørgsmaal  kalder  ^ma  det  andet:  hvorfra  kommer  det? 
hvad  sigter  det  til?  hvor  fører  det  hen? 

Vi  see  paa  det,  som  ligger  os  nærmest;  men  dette 
os  Nærmeste  viser  hen  til  Noget,  som  er  længere  borte, 
dette  igjen  til  Noget,  som  endnu  er  fjernere.  Hvorfra 
udgaaer  det  første  Stød?  Hvor  er  Bevæ^gelsernes  Ud- 
spring, det  store  Drivhjul,  der  holder  det  Hele  i  Gang? 
Vi  bæres  af  en  mægtig  Strøm,  men  hvor  munder  den 
nd?  Hvor  er  vort  Maal,  vor  Ankerplads,  vor  trygge 
Havn,  naar  Stormene  komme? 

At  give  en  alsidig,  fuldstændig,  i  alle  Maader  til- 
forladelig Besvarelse    af  saa    store    Spørgsmaal,    over- 


gaaer  menneskelige  Kræfter,  ingen  Dødelig  skal  for- 
maste sig  til  at  raacle  saa  mørke  Runer.  Dog,  uden 
Veiledning  ere  vi  ikke.  Der  er  i  alt  det  Uvisse  Noget, 
som'  er  ubedragelig  vist.  Historien  er  en  opslagen 
Bog;  vi  have  et  aabenbaret  Sandhedsord  til  at  lyse  paa 
vor  Vei:  der  er  Ledestjerner  paa  Aandens  Himmel. 
Enhver,  som  har  seet  i  den  dybe  Flod  og  derhos  givet  Agt 
paa  de  ledende  Stjerner,  har  en  Antydning  af  Be- 
vægelsernes Retning  og  vil  fra  sit  Stade  kunne  yde, 
var  det  end  kun  et  ringe,  Bidrag  til  Spørgsmaalenes 
Besvarelse.  Jeg  skal  bestræbe  mig  for  at  yde  et  Bi- 
drag. Hvad  jeg  har  at  meddele,  angaaer  ikke  ligefrem 
Øieblikkets  brændende  Spørgsmaal,  ikke  saadanne 
praktiske  Anliggender,  som  ellers  i  Folkeforsamlinger 
drøftes  og  bør  drøftes  af  indsigtsfulde,  sagkyndige 
Mænd,  Mænd,  som  med  uhildet  Blik  for  det  virkelige 
Hele  og  for  alt  det  Enkelte,  kjende  de  foreliggende 
Midler  og  de  nærmeste  Veie,  som  fører  til  Maalet. 
Udenfor  —  men  dog  ingenlunde  ligegyldig  for  —  de 
politiske  Bevægelser  i  Nutiden,  er  jeg  ifølge  min  Livs- 
retning  nærmest  henviist  til  en  beskuende  Opfattelse, 
en  Opstilling  af  almene  Synspunkter,  en  Iagttagelse  af 
de  store  Love,  hvorefter  Bevægelserne  foregaae.  Jeg 
skal  fremsætte  min  Opfattelse  saa  jævnt  og  klart,  saa 
aabent  og  frit  som  det  er  mig  muligt.  Hvad  jeg  da 
ved  denne  Anledning  har  at  udtale,  anbefaler  jeg  til 
den  ærede  Forsamlings  velvillige  Opnuerksomhed  og 
alvorlige  Prøvelse. 

Prædikeren  siger,  at  Alt  er  Forfængelighed,  „For- 
fængeligheders Forfængelighed.  En  Slægt  gaaer  og  en 
Slægt  kommer,  men  Jorden  staaer  evindelig.  Solen 
gaaer  op  og  Solen  gaaer  ned  og  iler  hen  til  det  Sted, 


hvorfra  den  skal  gaae  op  igjen.  Alle  Bække  løbe  til 
Havet,  men  Havet  bliver  ikke  fuldt;  thi  det  Sted,  hvor 
Floderne  gaae  hen,  derfra  gaae  de  atter  tilbage.  Alle 
Ord  afmattes;  Ingen  kan  udsige  det,  Øiet  bliver  ikke 
træt  af  at  see  og  Øret  ikke  fyldt  af  at  høre.  Hvad 
der  har  været,  det  vil  være,  hvad  der  er  skeet,  det  vil 
skee,  og  der  er  intet  Nyt  under  Solen.'' 

Dersom  dette  var  Forklaringen;  dersom  de  skif- 
tende Tider  intet  Nyt  og  Eiendommeligt  bragte,  men 
det  Samme  og  det  Samme  i  uendelige  Gjentagelser; 
dersom  det  Nærværende  kun  var  et  Gjenfærd  fra  For- 
bigangenhedens Grave,  hvor  huult  og  spøgelseågtigt 
vilde  det  mangefarvede,  rigt  bevægede  Menneskeliv  da 
ikke  være  I  Det  er  Prædikerens  sidste  Tanke,  at  G  u  d  s- 
frygt  er  Viisdommens  Begyndelse;  tages  Guds- 
frygtens Tanke  bort,  da  er  det  Hele  et  Op  og  Ned. 
Til  at  begrunde  denne  korte,  fyndige  Tanke  er  den 
opstillede  Betragtning  af  Kredsløbet  at  forstaae  som 
en  vidtløftig  Indledning;  det  er  den  falmede  Stormands- 
ei-faring,  den  mølædte  Verdensklogskab,  den  livstrætte 
Viisdom,  der  taler. 

.,Hvad  der  har  været,  det  vil  være;  hvad  der  er 
skeet,  det  vil  skee;'*  det  er  uimodsigelig  sandt,  saa 
længe  Talen  kun  er  om  Tilværelsens  almindelige  Love. 
Der  er  og  der  har  altid  været  Synd  og  Forkrænkelighed 
med  i  Slægternes  Levnetsløb;  der  er  og  der  har  altid 
været  en  høist  betænkelig,  her  og  der  oprørende  SpHd 
mellem  Mægtige  og  Ringe,  Rige  og  Fattige,  Nydende 
og  Lidende,  Bedrøvede  og  Glade.  Hvad  der  er  skeet, 
det  vil  skee,  at  de  Stærke  overvælde  de  Svage,  at  der 
beiles  til  Magten,  at  dens  Tyngdepunkt  snart  er  for- 
oven og  snart  forneden,  snart  hos  nogle  Faa   og  snart 

1* 


5 


hos  Mængden.  Det  er  skeet  og  det  vil  skee,  at  de, 
der  komme  til  Magten,  misbruge  den,  enten  i  den  En- 
keltes eller  i  Mængdens  Navn.  hvis  ingen  Modvægt  op- 
stilles. Det  er  skeet  og  det  vil  skee,  at  Menneskene 
misunde  hverandre  Magtens  Brug  i  samme  Grad  som 
de  smigre  de  Magthavende.  Er  Magten  hos  den  En- 
kelte, og  den  Enkelte  enevældig,  saa  bliver  den  Ene- 
vældige hadet  som  en  Djævel  og  hilset  som  en  Gud. 
Er  Magten  hos  Mængden,  saa  er  Fleertalsrøsten  Guds 
Røst,  saa  er  Klogskaben  paa  Færde  med  at  udspeide 
Hobens  Lidenskaber,  benytte  dens  dunkle  Instinkter  og 
bilde  de  Uvidende  ind.  at  de  virkelig  have  en  Yillie: 
saa  smigrer  og  kryber  man  for  ^længden.  Er  det  kun 
dette  Syn,  hvorved  der  skal  dvæles,  da  har  Prædikeren 
Ret:     Forfængeligheders  Forfængelighed;    der  er  intet 

Nyt  under  Solen. 

Men  Synet  bør  ikke  standse  ved  Bevægelsernes 
bølgende  Overflade,  vi^d  den  eensformige  (iyngen  op  og 
ned  eller  ved  Skyggerne  paa  den  brede  Flod.  som 
forbiilende  Skyer  kaste;  dybere  i  Bunden  staaer  et 
Billede,  Viisdommens  Billede.  Fingerpeg  af  et  Forsyn, 
som  styrer  Bevæ^gelserne  hen  til  et  Maal.  Hver  Tids- 
alder har,  naar  vi  see  nærmere  til.  sine  Arbeider,  sine 
særegne  Opgaver  og  faaer  i  Forhold  hertil  sit  Præg  og 
sin  eiendommehge  Charakteer.  Det  skeer  saaledes,  at 
een  stor  Bestræbelse  faaer  Magt  og  optager  de  andre 
i  sig,  een  Livstanke  hæver  sig  og  behersker  de  mange 
Tanker,  een  Villiesretning  arbeider  sig  frem  og  fiiaer 
Overhaand  over  de  mange  Yillier,  i  denne  Livstanke 
og    den    tilsvarende    Villie    har    Styrelsen    indlagt    et 

Maal.  - 

I   Middelalderen    var   det    Kirken,    som    blev    det 


liøieste  Styrende.  Menneskene  kunde  vende  sig,  hvor- 
hen de  vilde,  forsøge  det  med  hvadsomhelst,  privat 
eller  offenlig,  i  Familielivet  eller  det  borgerlige  Sam- 
fund, de  mødte  overalt  den  kirkelige  Myndigheds  aar- 
vaagne  Øie:  kun  hvad  der  fik  Kirkens  Velsignelse, 
kunde  voxe  og  trives;  hvad  der  blev  ramt  af  dens 
Forbandelse,  maatte  visne  og  døe.  Middelalderen  var 
Kirkens  Tidsalder. 

Mellem  Reformationen  og  den  franske  Revolution 
(1517 — 1789)  ligger  et  Tidsrum,  i  hvilken  Samfunds- 
forholdene efterhaanden  omdannedes  paa  en  saadan 
Maade,  at  den  verdslige  Magt  fik  afgjort  Overvægt 
over  den  geistlige.  Det  var  Staten  med  sin  Enevælde, 
som  under  Form  af  det  absolute  Kongedømme  ud- 
strakte sit  Scepter  over  Høie  og  Lave.  Fra  Kronen 
udstraalede  Livets  Lys;  Smaaurterne  fandt  Læ,  og  de 
hoie  Planter  voxte  i  Throuens  Skygge.  Det  var  intet 
Paafund  af  Enkeltmands  Vilkaarlighed,  men  en  naturlig 
Følge  af  Tingenes  Gang.  Staten  var  Maal,  alt  Andet 
kun  Middel.  De  Store  nød  deres  Forrettigheder,  deri 
var  ingen  Uret;  det  var  jo  som  Statens  Støtter,  for 
Statens  Skyld,  til  Statens  Forherligelse.  Mængden 
trællede  og  sukkede,  deri  var  ingen  Uret;  det  var  jo  i 
Statens  Tjeneste,  for  Statens  Skyld,  til  det  Heles  Bedste. 
Saaledes  er  Statens  Enevælde  modsat  Kirkens;  Ingen 
kan  tage  feil  af  de  to  Tidsaldere. 

Men  nu  vor  egen  Tidsalder,  den  Nutid,  hvori  vi 
leve,  hvad  Charakteer  har  den,  og  hvilket  Navn  vil 
den  bære?  Den  er  endnu  i  sin  Begyndelse,  i  sit  tid- 
lige Foraar.  Men  i  det  tidlige  Foraar  er  Veirliget 
gjerne  ustadigt:  Solskin  vexler  med  Rusk  og  Slud. 
Mange  Sædekorn  og  mange  Slags    Frø    ligge    skjulte    i 


Jorden,  og  Ingen  kan  see,  hvad  det  er,  for  det  ret  har 
spiret  og  er  kommet  op.  AdskilHgt  af  det,  der  kommer 
først  op,  er  end  ikke  altid  det  Bedste,  thi  hvor  Jord- 
bunden ikke  er  dyrket  og  renset,  voxer  Ukrudtet  nok 
saa  frodig  som  Kornet.  Ikke  desto  mindre  har  Tids- 
akleren  allerede  saa  faste  og  eiendommelige  Træk,  at 
vi  ikke  kunne  være  i  Tvivl  om  deus  Charakteer  og 
Væsen.  Dens  Fødsel  og  Herkomst  er  ingen  Tilfældighed ; 
den  er  sin  Fortids  ægte  Barn,  født  af  Tilskikkelsernes 
Moderskjød  og  døbt  i  Begivenhedernes  Strøm.  Det  var 
i  48,  et  bevæget  Aar,  at  Traaden  brast,  og  den  Ny- 
fødte rørte  sig  kraftig  i  Svøbet.  Paa  en  Uveirsdag 
blev  den  holdt  over  Daaben;  sorte,  lynsvangre  Skyer 
formørkede  Himlen,  men  Skyerne  skiltes,  og  Solen  brod 
frem,  da  Tiden  fik  det  nje,  dog  ældgamle  Navn:  Fol- 
kets Tid,  Folkenes  Tid!  Det  er  store  Forvent- 
ninger, rige  Forhaabninger,  der  knytte  sig  til  dette 
Navn;  maatte  den  unge  Tid  dog  fatte  sin  Opgaves 
Storhed;  maatte  den  holde  sit  Vaabenskjold  uplettet 
og  blankt  og  blive  sin  Sendelse  tro;  maatte  dens  Folke- 
daab  være  mere  end  en  Vanddaab,  maatte  den  gjøre 
sit  Navn  Ære  I 

Der  melder  sig  strax  en  Vanskelighed,  naar  Talen 
er  om  Folkets  Tid,  thi  hvorpaa  skal  den  egentlig 
kjendes?  Naar  den  høieste  Styrelse  har  sit  Sæde  i 
Kirken,  da  er  det  let  at  sige,  hvad  Kirken  er.  Den 
er  som  Staden  paa  Bjerget,  en  storartet  Foranstaltning 
med  eiendommelig  Lære  og  Love.  Den  stiller  sig  til 
Skue  som  en  guddommelig  Tingenes  Orden;  den  kjender 
sine  Venner  og  den  kjender  sine  Fjender:  det  kan 
nøiagtig  angives,  hvorvidt  dens  Herredømme  naaer. 
Det  Samme  gjælder  om  Staten,  naar  den  har  faaet  sin 


rette  Skikkelse  som  eneraadende  Magt  paa  Jorden 
Men  at  paavise  nøiagtig,  hvor  Folket  er ,  og  hvad  det 
er,  at  gjøre  tilbørlig  Forskjel  mellem  dets  Venner  og 
Fjender,  er  ingenlunde  nogen  let  Opgave.  Hvor  er 
Folket?  I  hele  Befolkningens  Mængde.  Mængden  maa 
med,  naar  Folket  skal  med;  og  dog  er  Mængden  ikke 
Folket:  Folket  som  Folk  staaer  høit  over  Mængden. 
Mængden  maa  aves  og  styres;  men  Folket  maa  styre 
sig  selv  og  sin  Mængde.  Uden  folkelig  Selvstyrelse 
intet  sandt  Folkeliv;  men  hvorledes  er  en  folkehg  Selv- 
styrelse mulig? 

Under  Kirkens  Enevælde  kunde  Folkelivet  ikke 
trives;  thi  Selvstyrelsen  var  udelukkende  i  Kirkens 
Haand.  Kirken  alene  havde  at  byde,  Folkene  maatte 
troe  og  lyde;  dermed  var  Sagen  afgjort.  I  en  saadan 
Tilstand  af  blind  Underkastelse  maatte  Folket,  idet- 
mindste  deelviis,  synke  ned  til  blot  at  være  Mængde. 
Ligesaa  under  Statens  Enevædde.  Det  er  i  denne  Hen- 
seende lærerigt  at  mærke  sig  den  Lighed,  der  er  imel- 
lem de  to  Stormagter,  Kirken  og  Staten,  hvad  Op- 
fattelsen af  Folket  augaaer. 

Naar  Mængden,  den  store  Hob,  synker  i  Knæ  for 
Paven,  troer  paa  hans  ^lirakler  og  gaaer  andægtig  med 
i  Processionen,  saa  er  det  ikke  Mængden,  der  knæler, 
uei,  det  er  Folket,  det  fromme,  troende  Folk;  og  Kirken 
er  folkelig,  den  elsker  Folket.  Men  vaagner  der  i 
Folket  en  dybere  religiøs  Trang,  rører  der  sig  i  dets 
Sind  en  Følelse  af,  at  det  Indre  er  Maalet,  at  det 
(juddommehge  vanhelliges  ved  udvortes  Gøglerier:  da 
bUver  Kirkens  Øie  mørkt;  det  seer  da  slet  ikke  Folket, 
det  seer  kun  Mængden,  den  vantro  Hob,  fordømte 
Kjættere,  som  skulle  udryddes. 

Naar,  i  Statens  Tidsalder,  Herskeren  viste  sig 
offenlig,  og  Hoben  raabte  Hurra,  og  Mængden  jublede, 
da  var  det  ikke  Hoben,  ikke  Mængden,  der  raabte 
Hurra,  neil  det  var  de  gode  Borgere,  det  kjære,  tro- 
faste Folk;  og  Eneherskeren  var  folkelig,  han  elskede 
jo  sit  Folk.  Men  vaagnede  der  i  Folket  et  Spørgsmaal 
om  Ret,  en  Følelse  af  Undertrykkelse  og  oprørende 
Ulighed,  og  der  hørtes  uhyggelig  Munden,  da  maatte 
Politiet  frem.  Det  var  naturligviis  ikke  Folket,  der 
mumlede,  det  var  kun  Mængden,  den  raa  Hob,  og 
Mængden,  den  raa  Hob,  skulde  tugtes. 

Var  det  endda  blot  saadanne  selvstyrende  Tugte- 
mestere  som  den  enevældige  Kirke  eller  den  enevældige 
Stat,  Folket  havde  imod  sig,  vilde  det  for  længst  være 
voxet  fra  Riset;  men  det  har  en  Modstander  at  be- 
kæmpe, der  er  langt  farligere^  fordi  han  ikke  blot  er 
udvortes,  men  ogsaa  indvortes.  Han  melder  sig  ikke 
som  Fjende,  men  som  Ven  og  Broder;  hans  Væsen  er 
saa  naturlig  sammenvoxet  med  Folkets  Tilværelse,  at 
han  hvad  Øieblik,  Leilighed  gives,  kan  træde  op  og 
sige:  det  er  mig,  der  er  Folket.  Denne  falske  Ven, 
denne  farlige  Broder  er  —  Mængden.  At  ville  lade 
Mængden  styre  eller  lægge  an  paa  at  indføre  folkelig 
Selvstyrelse  efter  Mængdens  Sind,  er  det  Urimeligste 
af  Alt,  thi  Mængden  kan  ikke  styre  sig  selv:  dens 
Væsen  er  at  være  ustyrlig.  Man  lægge  vel  Mærke  til, 
at  Mængden  akkurat  har  samme  Forestilling  om  Ret 
og  Magt,  som  det  meest  oprørende  Enkeltmandstyrannie. 
Samme  Feltraab,  samme  Løsen;  Vi  ere  stærke,  thi  vi 
ere  mange;  Løsenet  er:  den  Stærkeres  Ret. 

Det  er,  under  dette  Synspunkt,  en  sørgelig  Be- 
læring, Historien  giver.     Hver  Gang  en  Folkevillie  er  i 


Færd  med  at  danne  sig,  en  Villie,  der  ligelig  omfatter 
Alle,  Smaa  og  Store,  en  Villie,  der  vil  det  Gode  og 
Rette,  fordi  den  i  Sandhed  vil  det  ægte  Menneskelige, 
saa  er  der  strax  en  Underfundighed  med  i  Spillet,  et 
listigt  Bedrag,  som  forstyrrer  det  Hele.  Snart  er  det 
en  begavet  Stormand,  som  i  Folkets  Navn  faaer  Mæng- 
den med  sig  og  bringer  Orden  paa  sin  Viis  ved  at 
tage  Løvens  Part  og  øve  Vold  imod  Folket.  Snart  er 
det  Mængden,  som  under  Afsynguing  af  Frihedshymner 
sønderriver  Ordenens  Baaud  og  tilsidst,  trods  Raab  og 
Skrig  paa  Lov  og  Ret,  ender  med  en  Uorden,  hvoraf 
Tyranniet  fødes.  Det  er  en  Skæbne,  som  Aartusinder 
igjennem  har  hvilet  tungt  paa  Folk  og  Slægter.  Hvor- 
af kan  det  vel  komme?  Af  gammel  Synd,  af  indre 
Splid  mellem  Villie  og  Villie,  mellem  Naturvillie,  egen- 
raadig  Driftvillie,  og  Aandsvillie. 

Der  er  et  gammelt  Mellemværende  mellem  Aanden 
og  Slægten,  et  Grundlovsbrud  fra  Arildstid,  et  Oprør 
mod  Aandens  Love,  hvormed  Historien  begynder. 
Verdensbegivenhederae  danne  et  Væv,  som  skjuler  der- 
over; men  det  aabeubarede  Ord  drager  Sløret  tilside 
og  viser  os,  hvad  Aanden  vil.  Der  er  i  Tidernes  Mor- 
gen holdt  Dom  saa  vel  over  Stormaudsegoismen  som 
over  Mængden. 

I  første  Mosebogs  sjette  Kapitel  berettes  Følgende. 
„Og  det  skete,  da  Menneskene  begyndte  at  formere  sig 
paa  Jordens  Overflade,  og  der  fødtes  dem  Døttre,  da 
saae  Guds  Sønner  Menneskenes  Døttre,  at  de  vare 
skjønne,  og  de  toge  sig  Hustruer  af  Alle,  hvilke  de 
valgte.  Kæmperne  vare  paa  Jorden  i  de  Dage,  og  lige- 
ledes siden,  efter  at  Guds  Sønner  vare   gaaede  ind  til 

Menneskenes  Døttre.     Disse    ere    de    Stærke,    som   fra 
Arilds  Tid  vare  navnkundige  Mænd." 

Der  en  nu  dem,  som  have  meent,  at  heri  var  noget 
Forblommet  og  Mythisk,  noget  Uklart  og  Hedensk,  at 
Gudssønnerne  (Elohimssønnerne)  enten  maatte  være 
Sønner  af  lavere  Guder  eller  maaskee  faldne  Engle, 
Dæmoner.  Disse  Grublerier  ere  overflødige;  hvad  Or- 
det aabenbarer,  er  tydeligt  nok.  De  Sønner  og  Døttre, 
hvorom  her  tales,  ere  af  fælles  Afstamning,  alle,  naturlig 
forstaaet,  Børn  af  samme  Slægt,  alle,  aandelig  forstaaet, 
Guds  Børn,  skabte  i  Guds  Billede.  Adam  kaldes  jo 
Guds  Søn  (Luk.  3,  38);  de  Mægtige  paa  Jorden,  Fyr- 
ster og  Dommere,  kaldes  Guder.  „Gud  holder  Dom. 
iblandt  Guder''  (Psalm.  82,  1).  „Jeg  sagde:  I  ere 
Guder,  alle  tilhobe  ere  I  den  Høiestes  Børn,  men  nu 
skulle  I  døe  som  Mennesker"  (Psalm.  82,  6—7;  Joh. 
10,  34 — 35).  Den  samme  Menneskenatur  bliver  her 
fremstillet  fra  to  Sider:  i  Mandens  Styrke  sees  det 
Guddommelige,  i  Kvindens  Skjønhed  det  Mennneskelige. 
Stærke  Mænd  og  skjønne  Kvinder,  det  er  Slægten  med 
dens  rige  Udstyr,  en  kraftig  Slægt,  som  ikke  Arbeidets 
Møisommelighed  eller  Tra^ldommens  Aag  endnu  har 
bøiet. 

Det  Næste  og  mere  Overraskende  er  det  Blik, 
hvormed  Jehova  seer  paa  denne  SLægt;  thi  det  er  ikke 
i  Mildhed  og  Naade,  men  i  Fortørnelse  og  Vrede. 
Heri  har  man  da  især  villet  skimte  en  Rest  af  Heden- 
skabet, en  mythisk,  endnu  halvt  afgudisk  Opfattelse  af 
Aandens  Væsen.  Jehova,  siger  man,  er  ifølge  den  hele 
Fortælling  aabenbart  blevet  misundelig  og  bange.  Han 
er  misundelig  paa  denne  overvættes  Fylde  af  Kraft  og 
Skjønhed;  han  er  bange  for  at  disse  navnkundige  Mænd, 

disse  vældige  Kæmper  skulle  —  ligerviis  som  Titanerne 
i  den  græske  Mythe  —  forsøge  paa  at  storme  hans 
Himmel  og  kuldkaste  hans  Throue.  Det  er  et  lille 
Exempel  paa  Nutidens  formeentlig  høiere  Viden  om 
det  Guddommelige,  men  for  Resten  en  uhyre  Misfor- 
staaelse.  Den  Aandens  Vrede,  hvorom  her  tales,  gj æl- 
der ikke  de  rige  Naturens  Gaver,  hvormed  Skaberen 
selv  fra  Begyndelsen  af  har  udstyret  Menneskeslægten; 
nei,  den  gja^lder  disse  Gavers  Misbrug.  Jehova  seer, 
at  den  rigt  udstyrede  Slægt,  der  nu  skal  prøve  sine 
Kræfter  og  betræde  Frihedens  Vei,  ikke  vil  bruge 
Gaverne  i  Aandens  Tjeneste;  han  seer  disse  Kæmper 
give  sig  hen  i  selviske  Naturtilskyudelser,  han  seer  dem 
vildt  arbeide  paa  deres  egen  Navnkundighed  og  bruge 
den  Stærkeres  Ret;  og  Dommerens  Stemme  høres: 
„Ikke  skal  min  Aand  herske  iblandt  Menneskene  evin- 
delig, eftersom  han  er  Kjød,  og  hans  Dage  skulle  være 
eet  hundrede  og  tyve  Aar." 

Naar  A åndskræfterne  hos  de  Begavede  forvandles 
til  Kjødkræfter,  naar  en  ubændig  Egenvillie  kun  an- 
vender disse  Kra^fter  til  at  mætte  RovbegjæTlighedeu, 
Ærgjerrighedens  Hunger  og  Nydelsens  Lyst,  saa  vender 
Aanden  sig  med  Væmmelse  bort  fra  de  Stærke;  deres 
Grand  se  er  sat,  deres  Dage  ere  talte,  deres  Dom  er 
fældet.  Det  er  forfærdelige  Ord,  Aabenbaringens  Ord  om 
Kæmpernes  Æt  med  de  store  Bedrifter:  „Jehova  saae, 
at  Menneskets  Ondskab  var  stor  paa  Jorden,  og  alt 
hans  Hjertes  Paafund  ikkun  ondt  hver  Dag."  Aandens 
hellige  Vrede  kan  ikke  skildres  med  stærkere  Farver 
end,  naar  det  siges:  „det  angrede  Jehova,  at  han  havde 
dannet  Mennesket  paa  Jorden,  og  det  fortrød  ham  i 
hans    Hjerte."       Striden    mellem    Aands villien    og    det 

naturkraftige  Menneskes  egenraadige  Driftvillie  er  alle- 
rede her  paa  sit  Høieste.  Vi  kunne  være  forvissede 
om,  at  hvad  Aanden  alt  ved  Historiens  Begyndelse  har 
dømt  om  den  brutale  Navnkundighed,  der  vindes  ved 
Vold  og  Uret,  det  Samme  dømmer  den  endnu  den  Dag 
idag.  Ligesom  hine  første  Kæmpeforsøg,  ved  hvilke 
Jorden  blev  .,fordærvet  for  Guds  Ansigt**  og  „var  fuld 
af  Vold,"  løste  sig  op  og  skyllede  bort  i  Syndfloden, 
saaledes  har  Historien  i  sit  fortsatte  Løb  været  en 
Ødelæggelsens  Flod  for  alle  Storværker,  som  ikke  vare 
byggede  paa  Sandhed  og  Ket,  og  ikke  havde  Aandens 
Indvielse. 

Og  nu  Mængdens  Storværk.  Stedet  findes  i  første 
Mosebogs  ellevte  Kapitel.  „Og  hele  Jorden  var  eet 
Tungemaal  og  eet  Sprog.  Og  det  skete,  der  Folkene 
droge  fra  Østen,  da  fandt  de  en  Dal  i  Sinears  Land, 
og  de  boede  der.  Og  de  sagde,  den  Ene  til  den  Anden, 
velan,  lader  os  stryge  Teglsteen,  og  bræ^nde  en  Bræn- 
ding; og  Tegl  tjente  dem  som  Steen  og  Jordbeg  som 
Kalk.  Og  de  sagde:  velan  I  lader  os  bygge  en  Stad  og  et 
Taarn,  og  dets  Spidse  skal  naae  til  Himlen,  og  lader 
os  gjøre  os  et  Navn,  at  vi  ikke  skulle  adspredes  over 
Jordens  Overflade." 

Der  er  i  denne  Begivenhed  Noget,  som  ved  første 
Øiekast  maa  vække  vor  høieste  Forundring.  Hvad 
er  det  vel  for  Folk,  hvorom  her  tales?  „Noahs  Sønners 
Slægter;"  altsaa  Jehovas,  Aandens,  eget  Folk,  thi  Jehova 
havde  jo  gjort  en  Pagt  med  Noah.  Hvad  Ondt  kan 
der  da  være  deri,  at  disse  Mange  give  sig  til  at  arbeide 
i  Forening  og  bygge  paa  en  Stad  og  et  Taarn?  Her 
er  da  ingen  Kæmper,  som  slaae  ned  iblandt  Dværge, 
ingen  Voldsmænd,  som  forkue   de   Svage,   ingen  Slave- 

fogeder,  som  pidske  de  Trælbundne  til  at  samle  Straa 
og  stryge  Tegl.  Tvertimodl  Alt  gaaer  saa  ligelig,  saa 
flinkt  og  fredelig,  at  den  uhyre  Mængde  af  travle  Hænder 
gjør  Indtryk  af  en  stor,  samdrægtig  Arbeiderforening, 
i  hvilken  den  Ene  uophørlig  opmuntrer  den  Anden  med 
et:  velan,  velan  I  Det  er  jo  et  skjønt  Syn,  en  storartet 
Anvendelse  af  Folkekræfter,  som  arbeide,  ikke  paa 
Adsplittelse,  men  paa  Enighed  og  broderligt  Sammen- 
hold: hvad  kan  herimod  indvendes?  Og  dog  er  Aanden 
vred;  Jehova  stiger  ned  og  forvirrer  de  Arbeidende 
og  forstyrrer  deres  Arbeide.  Hvorledes  er  det  muligt, 
at  Forvirring  og  Forstyrrelse  kan  udgaae  fra  Aanden? 
,.0g  Jehova  sagde:  see,  det  er  eet  Folk  og  eet  Tunge- 
maal er  for  Alle  og  dette  have  de  begyndt  at  gjøre,  og 
nu  skal  Intet  kunne  formenes  dem  af  hvad  de  tænke 
paa  at  gjøre."  Saa  dunkle,  ja  meningsløse  som  disse 
Ord  vilde  være,  dersom  vi  opfattede  dem  paa  en  saa 
barnagtig  Maade,  at  den  Almægtige  virkelig  skulde 
være  tilsinds  at  ville  adsplitte  Folkene  og  svæ^kke 
Folkevillien  af  Frygt  for  det  høie  Taarn ;  saa  klare,  og 
forstaaelige  ere  de,  naar  vi  fatte  dem  som  Udtryk  for 
Sandheden  i  den  alstyrende  Villies  Tanke.  Taarnet, 
hvis  Spidse  skulde  naae  til  Himlen,  var  ingenlunde 
bestemt  til  at  gjennembryde  Himmelhvælvingen;  det 
var  et  Storværk,  som  alene  skulde  have  Betydning  paa 
Jorden,  et  fremragende  Foreningspunkt,  som  ved  at 
trodse  Tidernes  Omskiftelse  skulde  være  et  talende 
Vidnesbyrd  om,  hvad  Menneskekræfter  formaae. 

De  arbeidende  Folkefærd  tænke  ved  denne  An- 
ledning slet  ikke  paa  enten  at  fornærme  Himlen  eller 
trodsig  udfordre  Aanden;  deres  Tanke  er  meget  mere 
den,  at  de  bedst  kunne  gjøre  det  Hele   selv;   saa  la^^^ 

(le  Himlen  være  Himmel,  og  Aancleu  Aaud,  og  tage  fat 
paa  Arbeidet.  Ældgammelt  og  dog  som  fra  igaarl 
Aanden  er,  om  vi  saa  maae  sige,  ikke  fortørnet  paa 
sine  egne  Vegne,  fordi  den  bliver  overseet  af  Menne- 
skene og  ikke  nyder  den  Ære  at  komme  med.  Det  er 
for  Menneskenes  Skyld,  paa  Folkets  og  Folkelivets 
Vegne,  at  Aanden  vredes,  thi  uden  Aandens  Medvirken 
er  Folkelivet  umuligt. 

De  travle   Folk,    der   bygge    i    Sinears    Dal,   have 
givet  Afkald   paa,    hvad    der   i    dybere    Forstand   kan 
minde  om  Aandens  Krav,    og  staae    i    Begreb    med    at 
synke  ned  til  en  slet  og  ret  Mængde.     De   have   glemt 
det  Oprindelige,   deres   Stamfaders  Forhold  til   Jehova 
og  det  Pagtens  Tegn,  der  blev  sat  i   Skyen.     Hvad  er 
vel  en  Regnbue?    Et  flygtigt  Lysskjær  uden  Virkelighed, 
uden  Paalidelighed;    saaledes    forholder    det    sig,    efter 
deres  Mening,  ogsaa  med  Aanden.    Nei,  da  er  et  Taarn 
noget  ganske  anderledes  Virkeligt    og   Varigt;    og    saa 
er    det    desuden    deres    egne    Hænders    Gjerning,    det 
udødelige  Værk,  hvorved  de  „gjøre  sig  et  Navn".     Je- 
hovas Ord,  hans  Almagtstegn  og  hans  styrende  Viisdom, 
det  vidste  man  ikke,    hvad    var;    det   var    Noget    man 
slet  ikke  kunde  faae  fat  paa,  det  var   altsammen  flyg- 
tigt  og   luftigt   som   Regnbuen.      Teglsteen,    Leer   og 
Jordbeg,  det  vidste  man,   hvad    var,    det   var   Ting    af 
Værdi,  Noget  man  kunde  føle   og  tage   paa.     Saaledes 
har  da  denne  mylrende  Mængde  med  sin  Travlhed,  sin 
Arbeidsdygtighed  og  kolossale   Stræben   fornegtet  Men- 
neskelivets dybeste  Forudsæ'tninger,  brudt  med  Aanden, 
brudt  den  hellige  Pagt  med  Jehova. 

Dette  er  Livets    og    Frihedens    Vilkaar:    fomegtes 
det  Oprindelige,  faaer  Aanden  ikke  Lov  at  komme  med 

i  levende  Tro,  i  indre  Tilegnelse  og   fri   Lydighed,    da 
samler  den  Usynlige  sin  Vredes  Sky  over  den  aandløse 
Selvraadigheds     Myretue,     forstyrre     dens    Værk     og 
spreder,  hvad  den  har  samlet.     Det  er  umuligt,  at  der 
i    et   menneskeligt    Samfund   kan    være    sand    Enighed 
uden   dybere   Euighedsgrund ;    men  Enighedens   dybere 
Grund    er    en    Villiesgruud.      Enighedens    Grund    er    i 
Erkjendelse  af  det  Gode  og  Rette ;  den  sande  afgjørende 
Villie  er  AandsviUie.     Hvor  Grunden  og   Villien  mang- 
ler,   er  Enigheden    indbildt    og    forbigaaende;    Sindene 
skifte,  Driftvillien  yttrer  sig  i  vexlende  Udslag  af  selviske 
Tilbøieligheder    og    Lidenskaber:    Uenigheden    kommer 
pludsehg  bag  paa  de  Enige,  naar  de  mindst  vente  det. 
Paa  Enighedens   Grund  og  Villiens  Art    skal    man 
kjende  Forskjellen  mellem  Folket  og  Mængden.     Der- 
som den  store   Plan   med    det    store    Taarn    i   Sinears 
Dal  virkelig  havde  havt    et    sandt,    i    Menneskevæsenet 
dybt  rodfæstet  Villieskrav,  da  maatte  vi  unegtelig  ind- 
rømme, at  her  var  mere  end  en  Mængde,  at  de  mange 
Folkefærd  vare  eet  Folk,  et  driftigt,  dygtigt,  opadstræbende 
Folk,    som   arbeidede   paa   noget    Ophøiet   og   Ædelt; 
den  Gud,   som    af   vilkaarligt    Lune  vilde    forstyrre    et 
ædelt  Menneskeværk,  maatte  vi  reentud  erklære  for  en 
Afgud.     Men  de  babyloniske  Taarnbyggere  have   ingen 
saadan    Euighedsgrund;    havde    de    en    saadan    Grund, 
saa  maatte  de  jo  nødvendig   havt   Aanden    med,    men 
det  er  netop  Aanden,  der  er  udelukket.     Det  er  ikke 
Folket,  det  er  Mængden,  som  her  har  slaaet  sig  sam- 
men om  at  fuldføre  et  udvortes  Overordenli^t,  som  ret 
kunde  falde  i  Øinene.     Lad  os  see  Sagen  naturligt   og 
spørge:  hvorledes  skulde  Enigheden  om  et  saa  uhyre 
Fællesforetagende  vel  kunne  tænkes  at  holde  sig?     Var 

der  ingen  Ledere,  saa  var  der  heller  ingen  Byggeplan; 
Enhver  maatte  gaae  efter  sit  eget  Hoved,  og  det  kunde 
da  umulig  føre  til  Enighed.  Var  der  Ledere,  Over- 
bestyrere, saa  maatte  disse  jo  enten  anvende  Tvang 
eller  Overtalelse.  Tvang  kunde  de  ikke  anvende,  thi 
naar  Mængden  skal  under  Tvang,  saa  giver  den  sig 
øieblikkelig  ud  for  Folket,  og  saa  hedder  det  strax,  at 
der  øves  Vold  imod  Folket.  Lederne  have  alt  saa 
maattet  indskrænke  sig  til  at  anvende  Overtalelse.  Nu 
er  jo  vist  nok  Intet  lettere  end  at  overtale  Mængden 
til  at  gjøre  Noget,  som  den  i  Grunden  har  Lyst  til, 
Noget,  hvortil  den  mener  at  føle  en  indre  uimodstaaelig 
Trang;  men  at  overtale  Ma^ngden  til  at  gjøre  Noget, 
hvortil  den  ikke  har  Lyst,  det  er  det  Vanskeligste  af 
Alt.  Det  er  altsaa.  kan  man  tænke  sig,  da  Arbeidet 
begyndte  at  blive  haardt  og  Taarnet  skævt  i  Sinears 
Dal,  kommet  til  en  alvorlig  Opposition  imod  Over- 
bestyrelsen, til  Forhandlinger  saa  brogede,  brede  og 
langtrukne,  at  Sprogene  forvirredes,  og  Talerne  tilsidst 
ikke  forstode  hverandre. 

Og  hvad  er  det  saa  Aanden  gjør?  Den  fremskynder 
Afgjørelsen  og  fa^lder  Dommen.  Det  er  dens  Villie,  at 
den  i  Egenraadighedens  Væsen  skjulte  Splid  skal  blive 
aabenbar ;  den  gjør  det  vitterligt,  uf  hvad  Art  et  saa- 
dant  Sammenhold,  en  saadan  Enighed  er.  „Velan, 
lader  os  stige  ned  og  forstyrre  deres  Tungemaal,  saa 
at  den  Ene  ikke  skal  forstaae  den  Andens  Tungemaal. 
—  Og  Jehova  adspredte  dem  over  hele  Jordens  Over- 
flade, og  de  lode  af  at  bygge  Staden." 

Vi  lære  heraf,  at  det  tidlig  er  kommet  til  et  Brud 
mellem  Aand  og  Folk.  Som  Følge  af  dette  Brud 
maatte  de  mange  Folkefærd  med  de  mange  Tungemaal 

da  vandre  hver  sine  Veie  —  til  Seire  eller  Nederlag,  Op- 
høielse  eller  Fornedrelse,  Hæder  eller  Vanære.  Aands- 
villien  er  ikke  skeet  Fyldest;  der  er  Vrede  i  Aandens 
Blik,  og  dog  er  Aanden  Kjærlighed:  der  er  Lysning  af 
Aand  i  Folkenes  Naturgrund.  Lysskjæret  er  forskjelligt 
i  Forhold  til  de  enkelte  Folkeslags  særlige  Begavelse 
og  eiendommehge  Anlæg;  men  der  rører  sig  noget 
Guddommeligt  hos  dem  alle.  De  hige,  de  kæmpe,  de 
famle  og  snuble;  men  Bevægelsen  gaaer  med  ustand- 
selig Fart  —  bestandig  fremad  I  Paa  tusinde  Skær, 
af  Storraandsvælde ,  af  Ordenstyrannie  og  den  vilde 
Mængdes  Had  til  Orden,  er  Folkeskibet  hidtil  stran- 
det: Mindets  Kyster  ere  beda^kkede  med  Vrag.  Det 
er  den  gamle  Brøde,  det  gamle  Grundlovsbrud,  som 
atter  og  atter  har  hævnet  sig.  Altid  den  Stærkeres 
Ret  I  „Men  saa  maa  jo  Retfærdigheden  selv  tilsidst 
blive  den  Stærkere" ;  det  er  den  inderste  Tanke 
i  Folkenes  Sind.  Det  er  dette  Syn  —  en  Regnbue 
i  Skyen  —  hvorefter  de  hige;  det  er  det  Virke- 
lighedsmaal,  hvortil  de  stræbe  hen.  Efter  tusindaarige 
Kampes  P'orvimnger,  Lidelser  og  Nederlag  er  omsider 
et  Vendepunkt  indtraadt.  Oplysningens  Sol  er  i  vore 
Dage  kommet  saa  høit  paa  Himlen,  at  vi  kunne  see, 
hvor  vi  ere.  Vi  kunne  endnu  ikke  see  Kampens  Ud- 
gang, langt  fra  I  men  vi  kunne  dog  see  Maalet.  Skal 
Maalet  naaes,  da  maa  der  Villie  til.  Det  er  ikke  En- 
keltmandsvillie,  ikke  Mængdevillie  *  eller  Fleertalsvillie, 
hvorom  det  gjælder;  nei,  det  er  Folkevillie.  Men  den 
sande  Folkevillie  er  uadskillelig  fra  Aandsvillie;  skal 
Folket  seire  i  den  haarde  Kamp  og  naae  sit  Maal,  da 
maa  det  erfare  Indvielsens  Kraft:  det  maa  døbes   med 

Aand. 

=====  2 


Andet  Foredrag, 

holdt  i  Frfderiria. 


Vet  læres  i  deD  hellige  Skrift,  at  Menneskeslægten 
boer  paa  den  ganske  Jordens  Kreds  af  eet  Blod.  Men 
det  berettes  jo  ogsaa,  hvorledes  det  gik  til,  at  den  ene 
Slægt  blev  til  mange  Slægter,  den  ene  Folkefamilie  til 
mange  Folkefærd,  det  ene  oprindelige,  fælles  Sprog  til 
mange  forskjellige  Tungemaal.  Adsplittelsen  og  For- 
skjell i  gheden  er  nu  saa  stor,  at  Forskerne  i  vor  viden- 
skabelige Tid  maae  begynde  Undersøgelserne  forfra  og 
forelægge  sig  selv  det  Spørgsmaal:  er  hele  Menneske- 
slægten virljelig  af  een  Herkomst?  Kunne  alle  disse 
hvide,  sorte,  olivengule  og  kobberrøde  Mennesker  an- 
tages at  nedstamme  fra  eet  Par  Forældre?  Uligheden 
er  mere  end  udvortes,  den  indskrænker  sig  ikke  til 
Huden  og  Haaret,  til  Hjemeskallens  og  Ansigtets  Form, 
Øiets  Regnbuehinde  o.  d.  1. ;  den  er  lige  saa  stor  i  det 
Indvortes  som  i  det  Udvortes.  Nogle  Folkestammer 
ere  vidunderlig  begavede,  andre  ikke;  nogle  udmærke 
sig  ved  en  høi  Grad  af  Oplysning  og  Dannelse,  andre 
befinde  sig  endnu  paa  Raahedens  la\;e§te  Trin.  Selv 
iblandt  de  Begavede  er  UligUjpfep  stor,  ftiderne,  Ægyp- 
terne, Grækerne,  Romerne  og  Nordboerne  have  jo  havt 

hver  sin  Aandsretning,  hver  sit  eiendommelige  Syn  paa 
Livet.     Det  sees  især  af  deres  Guder,  thi  det  er  Folke- 
guder; disse  Folkeguder  vare  saa  at  sige,  Ihændehavere 
af  de  aandelige  Kapitaler,  paa  hvilke  Folkene   tærede. 
Hvilken  Forskjel  mellem  to   saadanne  Gudekredse 
som  den  græske   og    den    nordiske;    med    alt    det    Be- 
slægtede er  der,   hvad  Dybde  og  Inderlighed    angaaer, 
en  betydelig  Afstand  imellem  dem:  Odin  forstaaer  ikke 
Zeus,  Aphrodite  og  Freja  kunne  ikke  leve  sammen  under 
eet   Tag.      Disse  Guder   ere   Folkeeiendommelighedens 
oprindelige  Bærere;  naar  de    ældes,    blegne    og    synke, 
hensvinder  Folkelivets  Kraft.     Dersom  nu  det  vi   kalde 
Folke-Aand  kun  var  en  taaget  Indbildning,   et   Væv   af 
uklare  Rørelser  og  stærke  Drømme:  da  kunde  vi  jo  vel 
forklare  os  (inderne  som  de    første    lyse    Skikkelser,    i 
hvilke  det  menneskelige  Væsen,  det  med  Tanker,  Anel- 
ser og  halvforstaaede  Længsler  overfyldte    Sind,    fandt 
en  farverig,  mangfoldig  Afspeiling  af  sit  eget  bevægede 
Indre;  men  saa  maatte  vi  da    ogsaa    med    det    Samme 
nedsætte  Folke-Aanderne    til    forsvindende    Tidsaander. 
Enten  maatte  vi  da    antage,    at    Folkelivet    i    Nutiden 
skulde    kunne    trives    og    blomstre    uden    Aand,    eller 
forvente,     at     den     gamle     Folketro    med    de    gamle 
Guder  skulde  staae  op  fra  de  Døde   og  fortrænge   den 
nye  Oplysning.     Det  Første  er  lige   saa    urimeligt    som 
det  Sidste.     Vi  maae   da   betragte  Folke-Aanderne   fra 
Hedenold   som    aandeagtige  Magter,   spredte    Glimt    og 
dunkle   Forkyndelser  af   den   ene   evige   Sandhodsaand, 
hvis  Lys  aldrig  har  ophørt  at  skinne  i  Mørket. 

Naar  Lyset  gaaer  igjennem  Lag  af  Skyer,  blive 
Straalerne  brudte  og  Farv^erne  mange;  "saaledes  ogsaa, 
naar  det  aandelige    Lys    skal  *  bane    sig    Vei    igjennem 

Folkenes  uligeartede  Naturgrund.  Vi  kunne  meget  vel 
tillægge  Folke-Aandeme  Gyldighed  uden  at  gjøre  dem 
til  Personer  eller  stille  dem  op  som  selvstændige  Væsener. 
Sandhedsaanden  vil  ikke  udslette  Folkenes  Eiendomme- 
lighed,  men  den  vil  fjerne  det  Fremmede,  det  Fjendt- 
lige, og  ,efterhaanden  som  den  faaer  Lov  at  raade,  adle 
det  Særegne  og  forherlige  det  Eiendommelige.  Sand- 
hedens Aand  er  personlig  i  den  sande  Religion;  dens 
Menneske-Aabenbarelse  er  Christus.  For  at  see,  hvor- 
ledes Christi  Aand  forholder  sig  til  Folke-Aand,  ville 
vi  i  dette  Foredrag  betragte  Christus  og  Folket. 

Christus  og  Folket:  dette  Forhold  er  ikke  det 
samme  som :  Christus  og  Menigheden.  For  Menighedens 
Tro  staaer  Faderens  Eenbaarne  som  Gudsaabenbareren 
i  Kjød  og  Blod,  Forsoneren,  den  Korsfæstede,  der  led 
og  døde  for  Verdens  Synder,  opstod  af  Graven  og  ind- 
gik til  Herlighed;  i  et  saa  inderligt  Forhold  staaer 
Christus  ikke  til  Folket  som  Folk.  Det  folkelige  Øie 
seer  det  Guddommelige  i  ham  fra  den  menneskehge 
Side,  betragter  ham  som  en  heroisk  Skikkelse,  en  frem- 
ragende, enestaaende  Charakteer  i  Verdenshistorien,  og 
dvæler  ved  hans  offenlige  Liv.  I  sit  oft'enlige  Liv  viser 
Christus  sig  som  Folkets  Mand,  dets  Fører,  Lærer  og 
Leder.  Hvad  han  lærer  Folket,  hvad  han  dømmer  om 
Folket,  hvad  han  vil  gjøre  for  Folket  og  hvad  han  vil, 
at  Folket  skal  gjøre,  bliver  altsaa  fra  dette  Synspunkt 
Hovedsagen. 

Strax  ved  sin  første  Optræden  udsender  Christus 
et  Lys,  der  adskiller  Mængden  og  Folket;  Mængden 
søger  ham,  og  i  Mængden  søger  han  Folket.  Hans 
Tale  paa  Bjerget  er  en  Tale  til  Mængden  og  dog  i 
allerhøieste  Forstand  en  Folketale.     Her  er  Noget,  som 

skiller    Folketaleren    i    Galilæa   fra    Talerne    i   Athen 
og  Rom.     De  store  Talere  i  Verdens  Hovedstæder  be- 
gyndte saa  gjerne    med    at  minde    de    Forsamlede    om 
deres  naturlige   Rettigheder    og   Fordringer.      „Atheni- 
ensere I  —  Kviriter  I     Frie  Borgere,  fribaarne  Mænd,    I 
vide  jo,  at  I  selv  have  Magt  til  at  give  Love;    I  vide 
og  føle,  at  det  er  Eder  uværdigt  at  adlyde  andre  Love 
end  dem,  I   selv    have    givet."      Ved-  slige    Taler   kom 
Lidenskaberne  i  Røre,  og  Mængden  fik  Mod.     Forstaaer 
sig,    der   blev   ikke    ligefrem    talt    om    Mængden,    der 
blev  udtrykkelig,    med  en    fuldt    tonende    Veltalenheds 
hele  Klang  og  Styrke,  talt  til  Folket    om    Folket,    ene 
og  alene  om  Folket.     Ikke  desto  mindre  var  der  noget 
Betænkeligt  bagved.     Der  var  noget  Politisk,    for   ikke 
at  sige  Polisk,  i  den  hele  Fremgangsmaade.     Det  saae 
livagtig  ud  i  Mængdens  Øine,   som    om    Friheden    kom 
med  et  Spring,  som  sprang  den  ud  af  Talerens  Hoved, 
ligerviis  som  den  voxne,  fuldt  rustede  Minerva  fordum 
sprang  ud  af  Jupiters  Hoved.     Saa  slog  Mængden  sig 
løs,  men  Folket  var  og   blev    en   Fange,    det   skiftede 
kun  Ledebaand:  det  lød  paa   Frihed,  men   endte   med 
slavisk  Afhængighed. 

Folketaleren  i  Galilæa  gaaer  anderledes  tilværks. 
For  at  frigjøre  Folket,  begynder  han  med  at  binde 
Mængden.  „Mener  ikke,  at  jeg  er  kommen  for  at  op- 
løse Loven  eller  Propheterne;  jeg  er  ikke  kommen  at 
opløse,  men  at  fuldkomme.  Thi  sandelig  siger  jeg 
Eder:  indtil  Himmelen  og  Jorden  forgaae,  skal  end 
ikke  det  mindste  Bogstav  eller  en  Tøddel  forgaae  af 
Loven,  indtil  det  skeer  alt  sammen."  Idet  han  saaledes 
taler  fra  Bjerget,  taler  han  fra  Aandens,  fra  Evighedens 
Høie  —  ikke  om  borgerlige  Love,  der  kunne  omdannes 

og  skifte,  men  om  den  uforanderlige  Lov,  den  hellige 
Grundlov,  som  er  skreven  i  Menneskenes  Hjerter  den 
Sandhedens,  Retfærdighedens  og  Kjærlighedens  Lov, 
der  bestaaer,  om  end  Himmel  og  Jord  forgaae.  Og 
han  skærper  denne  Lov  og  gjør  den  endnu  strengere. 
„I  have  hørt,  hvad  der  er  sagt  til  de  Gamle ;  men  jeg 

siger  Eder" Det  er  ikke    nok    med    en    Sum    af 

udvortes  Bud;  det  kommer  væsenlig  an  paa  det  Ind- 
vortes.  Idet  han  saaledes  indprenter  de  lyttende  Ska- 
rer, hvad  det  er,  der  oprindelig  fordres,  en  indre  For- 
andrmg,  en  gjennemgaaende  Sindets  Omdannelse-  ikke 
at  ville.,  fordi  der  er  Tvang,  men  oprigtig  at  ville,  fordi 
det  er  en  Hjertets  Trang,  bliver  Strengheden  selv  til 
Mildhed.  Saaledes  forvandler  han  Loven  fra  en  Bog- 
stavlov til  en  Aandslov,  fra  en  Tvangs-  til  en  Friheds- 
lov,  og  hjælper  Folket  til  Frihed. 

Man  skulde  befrygte,  at  Mængden  vilde  knurre  og 
føle  sig  krænket  over  en  saa  dristig  Tale  af  en   enkelt 
værgeløs  Mand  -  thi  at  Christus  ikke  den  Gang  kunde 
staae  for  de  Manges^  Øine    i    det    Lys,    hvori    han    nu 
staaer  for  os,  er  en  Selvfølge.     Han    stod   iblandt   dem 
som  En,  der  alene  vilde  bedømmes   efter  sine   Ord   og 
Gjerninger.     Men  han  forstod  at  gribe  Samvittighederne 
og  forvandle  Mængden   til   Folk.     Indtrykket   af  Talen 
er    —  betegnende  nok  —  gjengivet  med  de  Ord:  „Fol- 
ket forundrede  sig  saare  over  hans   Lærdom,    thi,  han 
lærte  dem  som  den,  der  havde    Myndighed ,    ikke    som 
de  Skriftkloge."     Som  den,  der  havde  Myndighed,  hvor 
besynderligt:    Havde  de  Skriftkloge  da  ingen  Myndighed? 
Efter  det  Udvortes  at  dømme  skulde  det  jo  udelukkende 
være  dem,  der  havde  Myndigheden;  de  vare  jo  Landets 
Øvrighed,  Lovens  Fortolkere  og  Haandhævere ,    Folkets 

beskikkede  Formyndere.  Men  deres  Myndighed  var  kun 
et  Skin.  Folket  havde  en  Fornemmelse  af,  at  disse 
Skriftkloge  med  al  deres  Ordkløveri  og  Lovlærdom 
uden  Livskraft,  vare  uden  dybere  Sands  for  Sandhed, 
uden  Aandsoverlegenhed.  Det  hele  Bestaaende  var  et 
tomt  Udvortes,  noget  Udlevet,  der  holdt  sig  ved  For- 
mer og  Vedtægter. 

For  at  gjenoprette  den  sande  Myndighed,  maa 
Christus  begynde  fra  Grunden  af  med  at  nedrive  den 
falske.  Han  gjør  det  som  Folkets  Leder  uden  endelig 
Hensyntagen,  uden  Omsvøb,  uden  Skaansel.  Han 
river  Masken  af  Hykleriet;  i  hele  Folkets  Paahør  raa- 
ber  han  Vee  over  „de  kalkede  Grave".  Hans  Ord 
kunde  falde  som  Himlens  Dug,  husvalende  som  milde 
Lufte,  der  vifte  om  Bjergets  Kind;  men  naar  Frækheden 
saarede  ham,  og  den  hellige  Vrede  brød  frem,  da  var 
Talen  en  Torden,  og  Lynene  knittrede.  „Paa  Mose 
Stol  sidde  Skriftkloge  og  Pharisæer.  Alt  det  derfor, 
som  de  sige  Eder,  at  I  skulle  holde,  det  holder  og 
gjører;  men  gjører  ikke  efter  deres  Gjerninger,  thi  de 
sige  det  vel,  men  gjøre  det  ikke.  Thi  do  binde  svare 
Byrder,  vanskelige  at  bære,  og  lægge  Menneskene  dem 
paa  Skuldrene,  men  selv  ville  de  ikke  løre  dem  med 
en  Finger.*^ 

Vi  kunne  forstaae,  at  de  Skriftkloge  og  Pharisæerne, 
Ordenens,  Besindighedens  og  den  gande  Gudfrygtigheds 
Mænd,  maatte  hade  den  nye  Prophet  med  et  grundigt 
Had.  Gribe  ham  aabenlyst  turde  de  ikke,  fange  ham 
i  Ord  kunde  de  ikke.  De  lurede  da  paa  Leilighed,  og 
gave  imidlertid  deres  Følelser  Luft  i  forskjellige  Domme. 
Snart  hed  det  sig  med  en  lærd  Fornemheds  paatagne  Over- 
legenhed: han  er  en  Idiot,  et  uvidende   Menneske,    der 

ikke  kjender  Skrifterne;  snart  med  brutal  Bagvaskelse: 
han  fraadser  og  drikker  og  lever  med  den  gemene 
Hob ;  snart  med  ufordulgt  Harme :  han  haver  Diævelen, 
det  er  en  udlært  Folkeforfører,  et  djævelsk  Menneske. 
Andre,  der  vilde  gaae  for  at  være  mere  billigttænkende, 
meente  maaske,  at  hvad  han  saadan  sagde  om  sit 
Riges  Oprettelse,  sit  Davidskongedømme  og  sin  Throne, 
ikke  var  saa  ligefrem  at  forstaae  efter  Bogstaven.  Men 
saa  maatte  man  da  høilig  beklage,  at  han  fyldte  Mæng- 
^  den  med  Indbildninger  og  talede  til  Folket  om  Noget, 
^-^        som  langt  overgik  dets  Fatteevne. 

Hadets  Ord  og  Forblindelsens  Udbrud  anfægte  os 
ikke;  men  det  Spørgsmaal,  om  Christus  som  Folke- 
lærer virkelig  kunde  forstaaes  af  Folket,  ligger  os 
paa  Sinde.  Hvis  det  Modsatte  var  Tilfældet,  vilde  ikke 
blot  Christi  Gjerning  være  forgjæves;  men  de,  som 
endnu  i  vore  Dage  befrygte  Alt  af  en  folkelig  Op- 
lysning og  indstændig  advare  imod  at  tale  til  Folket 
om  høie  Ting,  vilde  jo  have  fuldkommen  Ret.  Vi 
kunne  trøste  os  over  denne  Misforstaaelse.  Talerne  i 
Athen  og  Rom  vidste  neppe  altid,  hvad  de  gjorde,  naur 
de  talede  til  Folket  og  meente  Mængden;  men  Folke- 
taleren i  Galilæa  er  sig  klart  bevidst,  hvad  han  gjør, 
naar  han  taler  til  Mængden  og  mener  Folket:  „hvo, 
som  har  Øren  at  høre  med,  han  høre". 

Christus  vidste  fuldt  vel,  at  der  i  den  hele  Be- 
folkning var  ikke  blot  ædle,  men  ogsaa  uædle  Ele- 
menter; han  kjendte  Hjerternes  Haardhed,  de  Seende, 
som  dog  ikke  see,  de  Hørende,  som  dog  ikke  høre. 
Han  sammenligner  sit  Riges  Ord  med  en  Udsæd  og 
taler  om  Sædemanden:  Noget  falder  ved  Veien,  Noget 
paa  Steengrund,  Noget  iblandt  Torne,  men  der   er   og- 

saa  Noget,  som  falder  i  god  Jord  og  bærer,  tredivefold, 
tredsindstyvefold,  hundredefold.     Alt  Folket  hængte  ved 
ham  og  hørte  ham,  og  han  vidste  godt,   at   det  kunde 
forstaae  ham,  naar  det  oprigtig   vilde.     Da  ikke   alene 
de  tolv,  men  siden  ogsaa  de  halvfjerdsindstyve  Disciple, 
som  han  havde  udsendt,  vendte  tilbage   og    glade   for- 
kyndte   ham,    hvorledes    Ordet   var   blevet   modtaget, 
„frydede  han  sig  i  Aanden    og    sagde:   jeg    priser    dig 
Fader,  Himmelens  og  Jordens  Herre,  at  du  haver  skjult 
disse  Ting  for  de  Vise  og  Forstandige,   og  aabenbaret 
de  Umyndige   dem."      Her    er   for   Folkelivets    Sag    et 
Tidernes  Vendepunkt.      Der   er   Noget,    der   overgaaer 
det    menige    Folks    Fatteevne,    det    er    i    Lærdom    og 
Videnskab:  Stjernernes    Gang,    Jordklodens    lange    Ud- 
viklingshistorie,    de     levende    Slægters    naturlige    Af- 
stamning fra  lavere  til  høiere  i  opadgaaende  Led;  her 
er  i  disse  Oplysninger  noget  Herligt   og    Stort,    Noget, 
som  det  folkelige  Samfund  ikke  kan  undvære.     Og  dog 
kan  det  menige  Folk  ikke  forstaae  det,    et   Beviis   for, 
at  det  vel  er  et  Høiere,  men  ikke    det    Høieste.      Alt- 
saa:  det  Høiere  kan    hele    Folket    ikke    forstaae,    men 
det  kan  med  Sjælens  Inderlighed,  i  Hjertets  Eenfoldighed 
forstaae  det  Høieste.     Vidunderlige  Viisdoml      Det   er 
denne  Livstanke,  der   kom    til    Verden   med    Christus; 
det  er  ham,  som  staaer  inde  for  en  ligelig  Forstaaelse 
af  de  store  Grundsætninger  om  Lighed  og   Frihed,   en 
Forstaaelse,   der   væsenlig    er   forligt    med    Forskjellen 
mellem  Visa  og    Eenfoldige,    Lærde    og    Ulærde.      Ved 
at  sætte  denne  Livstanke  i  Kraft  har  Christus  grund- 
lagt den    folkelige    Oplysning    og   gjort    det   første    af- 
gjørende  Skridt  til  Folkenes  Befrielse. 

Den    Folkeoplysning,    Christus    har    grundlagt,    er 


26 


imidlertid  blevet  misforstaaet  fra  to  mod  hinanden 
stridende  Synspunkter,  et  eensidig  verdsligt  og  et  lige 
saa  eensidig  gudeligt. 

Fra  verdslig  Side  har  man  vel  villet  indrømme, 
at  der  er  Menneskekundskab,  Stemning  og  dyb  Følelse 
i  Alt,  hvad  Nazaræeren  siger.  Hans  Ord  om  Lilierae 
paa  Marken  og  Fuglene  under  Himlen  ere  egnede  til 
at  skaffe  det  af  Næringssorger  og  Bekymringer  ned- 
trykte Sind  en  velgjørende  Lindring.  Men,  indvender 
man,  det  er  ikke  nok  med  Stemninger.  Vi  leve  paa 
Jorden  i  jordiske  Forhold.  Driftige  Folk  maae  passe 
deres  Næringsvei ;  de  maae  arbeide  og  spinde,  de  maae 
saae  og  høste  og  samle  i  Lade,  de  kunne  ikke  som 
Lilierae  eller  som  Fuglene  være  ubekymrede  for  den 
Dag  imorgen.  Det  skulde  altsaa  —  mene  de  Verdens- 
kloge  —  være  en  Mangel  ved  Christi  Underviisning, 
at  han  ingen  Hensyn  tog  til  det  Praktiske,  det  Nær- 
meste, det  Nyttige.  Istedenfor  at  lade  sine  Tilhørere 
betragte  Lilierne  paa  Marken  og  Fuglene  under  Him- 
len burde  han  strax  have  lært  dem  at  læse,  skrive, 
regne,  sat  dem  ind  i  Statshuusholdningen,  især  i  Politiken ; 
hvilket  altsammen  maa  ansees  for  nyttigt  og  nødvendigt. 
En  stor  Misforstaaelse.  Hvad  her  anføres  som  Mangel, 
er  netop  Fuldkommenhed.  Det,  som  Christus  med- 
deler Folket,  indeholder  netop  Forudsætning  og  Be- 
tingelse for  alt  det  Praktiske,  alt  det  Nyttige,  hvori 
der  er  Velsignelse. 

Der  er  noget  Usundt  i  den  feberhede  Iver  og  hensyns- 
løse Graadighed,  hvormed  et  verdsligt  Sind  kan  give  sig 
hen  til  Vinding  og  Vinding  i  Landbrug,  i  Haandværk, 
i  Handel  og  Industri,  kort  sagt,  til  Alt,  hvad  der  skaffer 
Fordeel,  Forskjønnelse   og  Nydelse  af  det  nærværende 

Liv.  Især  er  intet  farligere  for  et  Folk,  der  skal  lære 
at  bruge  sin  Frihed,  end  at  kaste  sig  voldsomt  og 
hovedkulds  ind  i  et  politisk  Røre,  menende,  at  Politik 
er  det  Høieste  paa  Jorden.  Er  Sindet  ikke  fyldt  og 
bevæget  af  noget  Høiere,  vil  det  lettelig  skee,  at  Ret- 
haveri,  Egenraadighed  og  urene  Lidenskaber  forvirre 
Synet  og  rive  selv  de  Bedre  hen  til  en  sørgelig  Efter- 
ligning af  de  Konstgreb,  der  plette  Stormandspolitiken, 
det  Uretfærdighedernes  Væv,  hvori  Trældommen  sidder. 

Christi  Ord  er  eenfoldigt  og  dybt:  „Søger  først 
Guds  Rige  og  hans  Retfærdighed,  saa  skulle  og  alle 
de  Ting,  som  I  have  Behov,  tillægges  Eder."  Hvor- 
ledes dette  Ord  bliver  at  opfatte  i  Menigheden,  skal 
her  ikke  omhandles.  Vi  tage  det  i  denne  Sammenhæng 
som  et  Ord  til  Folket;  vi  skulle  overbevise  os  om,  at 
det  finder  en  stor,  af gj ørende  praktisk  Anvendelse. 
Langt  fra  at  lamme  et  Folks  Arbeidskræfter  eller  gjøre 
det  ligegyldigt  mod  de  timelige  Opgaver,  er  dette  Ord  tvert- 
imod  det  eneste,  der  giver  fuld  Besvarelse  af  et  afgjørende 
praktisk  Spørgsmaal.  Hvad  er  det  et  Folk  trænger  til  for 
at  blive  det  driftigste  og  vindskibeligste  i  Verden,  blive 
et  Folk,  der  har  Sands  for  alt  Ophøiet  og  Skjønt,  et 
arbeidsomt  Folk,  der  er  i  Stand  til  at  bære  endogsaa 
tunge  Byrder?     Til  Guds  Rige  —  Aandens  Rige. 

At  være  i  Aandens  Rige  og  føle  sig  baaren  af  en 
usynlig  Magt  er  med  andre  Ord  at  føle  sig  opløftet 
over  det  Timelige.  Men  at  føle  sig  opløftet  over  det 
Timelige  er  en  Betingelse  for  at  kunne  sænke  sig  deri 
og  arbeide  dermed  uden  Fare  for  at  gaae  under.  Dén, 
der  veed  med  sig  selv,  at  han,  om  end  Ulykken  bryder 
ind,  har  en  større  Kapital  i  Baghaanden,  kan  vove  det 
Yderste,  og  den,  der  ikke  behøver   at    være    angst   for 

Følgerne,  kan  benytte  Øieblikket.     Vi    tage    Livet   som 
det  er;  lad  os  betragte  de  Nydende.     Hvem  nyder  vel 
Timelighedens  Goder  allerbedst,  enten  den,  som  sætter 
sit  eneste  Maal  i  Nydelsen,  eller  den,  som  midt   i  Ny- 
delsen er  hævet  over  Nydelsen  og  har  Aand   og   Kraft 
til  at  bryde  af,  hvad  Øieblik  det  skal  være?     Dog  vel 
den  Sidste;  thi  den  Første  er    en    fortvivlet    Sjæl,    der 
jamrer  sig,  naar  Nydelsens  Mulighed  hører  op,  og  døer 
af  Kjedsommelighed,  hvis  den  er  kjedsommelig  nok  til 
at  holde  ud  med  ham.     Lad  os  betragte  de  Kæmpende. 
Hvem  er  den  Tappreste,  enten  den,  hvem  Saar  og  Død 
er  den  største  Ulykke,  eller  den,  som    veed    sig   hævet 
over  Stridens  Udfald  og  kan  falde,  om  saa  skal  være? 
Den  Sidste  er  midt  i    Faren    opløftet   over   Faren,    og 
Faren  selv  er  næsten  bange  for   ham;    den    Første    er 
en  Stakkel,  hvem  Faren  altid  er  efter  og  ligesom  har 
sin  Fomøielse  af  at  kyse,  fordi  han  saa  inderlig  gjeme 
vil    løbe    fra    den.      Lad    os    saa   tage    Sagen   i  Alvor, 
tænke  paa  Christi  Ord  og   betragte    det   timelige    Livs 
Vilkaar.      Hindringer    og   Forviklinger,    Modstand    og 
Skranker  allevegne!  ikke  blot  for  de  Smaa,  men  ogsaa 
for  de  Store;    dog    efter   Hverdagsreglen   især   for   de 
Smaa. 

En  fattig  Mand  har  mange  Byrder  at  bære,  hvor- 
dan skal  han  holde  det  ud?  Han  mander  sig  op,  han 
tager  sig  sammen,  han  vil  i  sin  Strid  med  det  Time- 
lige opløfte  sig  over  det  Timelige.  Dersom  der  nu  i 
hans  Sind  ikke  er  Andet  end  timelig  Kraft  og  timelig 
Attraa,  hvad  bliver  saa  Enden?  Den  Timehge  over- 
vindes af  det  Timelige,  taber  Modet  og  lader  Hænderne 
synke.  Men  dersom  der  er  i  hans  Sjæl  en  Evigheds- 
gnist,  en  Funke  af  Aand,    da   næres    han    af   usynligt 

Brød,  da  holder  han  ud;  hans  Mod   forvandler    sig    til 
Taalmod,  og  Taalmodets  Mod  er  uovervindeligt. 

Et  lille  Folk  maa  i  de  store  Verdensforhold  fra 
mange  Sider  føle  sig  som  den  fattige  Mand.  Om  det 
just  ikke  lider  af  Næringssorg,  ja  selv  om  det  bugner 
af  Velvære:  saa  er  der  dog  et  Tryk,  en  Bekymring, 
som  ikke  vil  ophøre.  Overmagten  kan  komme  med 
Vold  og  Rov,  hvorledes  skal  det  lille  Folk  finde  Midler 
til  at  værge  om  sin  Ret,  forsvare  sin  Selvstændighed 
og  holde  Modet  oppe?  Er  der  nu  i  et  saadant  Folk 
ingen  Aand,  ingen  høiere  Villieskraft,  ingen  Evigheds- 
tanke; er  Alt  kun  timeligt,  timelig  Beregning  af  time- 
lig Vinding  og  timeligt  Tab,  da  vil  det  skee,  at  den 
Timelige  overvindes  af  det  Timelige:  Anstrengelsen 
mattes.  Kræfterne  slappes,  Mismodet  hvisker :  hvad  kan 
det  hiælpe?  Men  dersom  Aanden  er  med,  en  Evigheds- 
tanke, en  Villiesreisning,  som  griber  Folkets  Sind  og 
løfter  det  op  over  timelige  Brydninger,  da  forandres 
Tilværelsens  Vilkaar.  Alt,  siger  den  kolde  Forstand, 
gaaer  efter  Love.  Rigtigt.  Men  —  lad  os  ikke  glemme 
det  —  der  er  i  Verden  to  Slags  Love,  Nødvendigheds- 
love  og  Fribedslove,  Naturlove  og  Aandslove.  Hvor 
inderlig  de  end  hænge  sammen,  saa  ere  de  dog  for- 
skjellige.  At  ville  bygge  paa  Friheden  og  dog  troe 
paa  den  blinde  Nødvendighed,  er  en  Modsigelse,  er:  at 
ville  raade  selv  for  sit  Liv  og  dog  give  sig  ind  under 
Skæbnen.  Christi  Ord  vil  bryde  Skæbnens  Aag  og 
stille  det  kraftigvillende  Folk  under  Forsynet.  Det 
styrende  Forsyn,  som  lader  sin  Sol  opgaae  over  Onde 
og  Gode,  forvandler  Mod  til  Taalmod;  det  faderlige 
Forsyn,  uden  hvis  Villie  ikke  en  Spurv  falder  til  Jorden, 

forvandler  Taalmod  til  Mod:  „frygter  ikke,  I  ere  bedre 
end  mange  Spurve." 

Den  lysskye  Gudelighed  seer  Sagen  fra  en  anden 
Side;  den  vil  slet  ikke  indrømme,  at  Aanden  i  Christi 
Ord  har  Noget  med  Folkelivet  at  gjøre.  Den  lorstaaer 
Formaningen:  „Søger  først  Guds  Rige",  som  om  det 
Høieste  var  naaet,  naar  man  blot  kastede  det  Jordiske 
bort  og  ikke  befattede  sig  med  Andet  end  med  at 
græde  og  hyle  over  Verdens  Synd  og  Daarskab.  Vi 
tør  ikke  glemme  det  hellige  Ord:  „Salige  de,  som 
sørge" ;  men  den  Sorg,  hvori  der  er  Salighed,  kan  umu- 
lig bestaae  i  at  slukke  alle  Glædens  Lys  for  blot  at 
see  suurt  til  Verden.  Dersom  det  i  sig  selv  var  en 
Synd  at  bruge  det  Timelige  og  arbeide  med  det  Verds- 
lige, da  var  ikke  blot  Folkelivet  i  særlig  Forstand, 
men  Menneskelivet,  fra  hvilken  Side  man  end  betragter 
det,  med  eet  Slag  gjort  umuligt.  Den  sygelige  From- 
hed har  aldrig  formaaet  at  gjennemføre  sin  Livsbe- 
tragtniug,  har  aldrig  drevet  det  til  at  opgive  alt  Time- 
ligt. Den  er  blevet  staaende  ved  en  Halvhed  uden  at 
giøre  sig  Rede  for  det  Aandeliges  Krav  paa  det  Natur- 
lige; den  har  villet  være  med  og  dog  ikke  være  med  i 
det  fremadskridende  Samfund,  den  har  af  lutter  Ær- 
barhed ikke  vidst,  om  den  turde  leve  blandt  virkelige 
Mennesker.  Middelalderens  Eremiter  og  Munke  gik 
frem  med  en  ganske  anden  Følgectrenghed ;  men  Historien 
lærer  os,  hvorledes  det  endte. 

Et  af  To :  enten  har  Christus  villet  hjælpe  ogsaa 
Folkelivet  frem  eller  han  har  ubetinget  villet  standse 
det;  han  var  —  vi  tale  menneskeligt  om  ham  —  ikke 
den  liland,  der  blev  staaende  paa  Halvveien.  Havde 
det  Sidste  ligget  i  hans  Plan,    da   havde    han    visselig 

ikke  afviist  den  fastende  Hellighed;  han  havde  brudt 
Staven  over  hele  den  retlige  Samfundsorden,  og  frem- 
for Alt:  han  havde  begyndt  med  at  forbyde  Ægte- 
skabet og  banlyse  Slægtens  Forplantelse.  Naar  han 
DU  gjør  lige  det  Modsatte.  Naar  han  nu  betragter  den 
menneskelige  Orden,  de  givne  Forhold  mellem  Fyrster 
og  Folk,  Øvrighed  og  Undersaatter,  Forældre  og  Børn, 
Herrer  og  Tjenere  som  Noget,  der  naturlig  følger  af 
sig  selv,  ja  som  en  guddommelig  Orden;  naar  han 
atter  og  atter  anvender  disse  Forhold  som  Underlag 
for  sine  Lignelser  om  Himmeriges  Rige;  naar  han 
rolig  og  fri  gaaer  ud  og  ind  i  Menneskenes  Huse,  seer 
paa  deres  Færden  og  Virken  med  milde  Øine,  deeltager 
i  deres  Gæstebud,  hjælper  de  Lidende,  trøster  de  Be- 
drøvede, velsigner  de  smaa  Børn  og  lader  Glædens 
Viin  iskænkes  for  Brud  og  Brudgom:  hvo  tør  da  sige, 
at  Christus  har  brudt  Staven  over  det  Timelige,  det 
Menneskelige,  det  Folkelige?  At  velsigne  Familielivet 
er  at  velsigne  Folkelivet,  thi  hvad  er  vel  Folkelivet 
andet  end  et  vidt  forgrenet,  mangfoldige  Familier  om- 
fattende Familieliv? 

Hvad  Englene  forkyndte  Hyrderne,  „en  stor  Glæde, 
som  skulde  vederfares  alt  Folket'',  det  har  Christus 
som  Folkes  Lærer  og  Førey  i  høieste  Maal  villet  gjøre 
til  Sandhed.  At  han,  der  var  Sjælenes  Frelser,  ogsaa 
vilde  være  sit  Folks  Frelser,  har  han  selv  udtrykkelig 
viist.  Det  laae  ham  tungt  paa  Sinde,  hvorledes  det 
skulde  gaae  med  det  lille  Folk,  hvis  store  Time  nær- 
mede sig.  Det  var  et  kraftigt,  men  gjenstridigt  Folk, 
der  tærede  paa  store  Minder.  Han  saae  det  adsplittet 
i  Partier,  Pharisæere,  Sadducæere,  Herodianere,  Romersk- 
sindede,    Saadanne,    som    ivrede    for   det    Gamle,    og 

holdt  paa  det  Nationale,  Saadanne,  som  higede  efter 
Nyt  og  beundrede  det  Fremmede;  han  saae  dets  Lærere 
uden  Aand,  dets  Øvrighed  uden  Myndighed,  den  me- 
nige Hob  som  Faar,  adspredte  paa  Bjergene  uden 
Hyrde;  han  saae  den  mægtige,  lurende  Fjende,  Romer- 
ørnen med  de  skarpe  Kløer,  der  snart  skulde  gribe 
sit  Bytte;  han  saae  det  Alt,  og  han  sørgede. 

Ved  hans  Indtog  i  Jerusalem,  da  Disciplene  jub- 
lede og  Mængden  raabte  Hosianna,  var  Folkefesten 
ingen  Glædesfest  for  ham.  „Da  han  kom  nær  til  og 
saae  Staden,  græd  han  over  den  og  sagde:  Vidste  du 
dog,  ja  end  paa  denne  din  Dag,  hvad  der  tjener  til 
din  Fred.  Men  nu  er  det  skjult  for  dine  Øine.  Der- 
for skulle  de  Dage  komme  over  dig,  at  dine  Fjender 
skulle  kaste  en  Vold  op  omkring  dig,  og  beleire  dig 
rundt  om  og  trænge  dig  allevegne.  Og  de  skulle  lægge 
dig  slet  øde  og  dine  Børn  i  dig,  og  ikke  lade  Steen 
paa  Steen  i  dig,  fordi  du  ikke  kjendte  din  Besøgelses 
Tid." 

Han  vilde,  men  de  vilde  ikke,  det  var  hans 
Klage.  Selv  da  han  gik  til  Golgatha  og  bar  sit  Kors, 
og  Kvinderne  græd  over  ham,  forglemte  han  sine  egne 
Lidelser  ved  Tanken  om,  hvad  der  forestod  det  ulyk- 
kelige Folk.  „I  Jerusalems.  Døttre !  græder  ikke  over 
mig,  men  græder  over  Eder  selv  og  over  Eders  Børn." 

Der  er  Knudepunkter  i  Folkenes  Historie,  Vende- 
punkter, om  hvilke  det  gjælder:  nu  eller  aldrig.  For- 
sømmes den  beleilige  Tid,  misbruges  de  gode  Vilkaar, 
gribes  der  feil,  gjøres  der  Overgreb:  da  maa  Slægter 
bøde  derfor  igjennem  Aarhundreder.  Intet  Folk  paa 
Jorden  har  kæmpet  med  et  saadant  Løvemod,  en  saa 
storartet   Fortvivlelsens    Kraft    for    sin    Ret    og   Selv- 

stæudighed  som  det  jødiske  Folk  paa  det  Sidste.  For 
silde,  Hjælperen  var  borte:  vee  det  Folk,  som  ikke 
kjender  sin  Besøgelses  Tid.  Mere  end  halvandet  tusinde 
Aar,  fulde  af  Lidelser,  skuffede  Forhaabninger  og  bittre 
Erfaringer,  ligge  mellem  hiin  Tid  og  os.  Nu  kommer 
Besøgeisens  Tid  igjen;  thi  Folkene  vaagne. 

Folketaleren  fra  Galilæa  vil  atter  frem.  Troer 
ham,  han  glemmer  ikke  sit  Alter  og  svigter  ikke 
sin  Menighed,  fordi  han  endnu  en  Gang  viser  sig,  som 
han  menneskelig  er,  paa  Verdenshistoriens  Strøm;  han 
har  Kræfter  tilovers.  Længe  nok  have  Folkenes  selv- 
beskikkede  Tugtemestere,  geistlige  som  verdslige,  holdt 
ham  indespærret  som  i  en  lummer  Luft  indenfor  offi- 
cielle Kirkemure.  Han  vil  ud  i  det  Frie,  under  aaben 
Himmel;  fra  Bjerget,  blandt  Lilierne  paa  Marken  og 
Fuglene  derude  vil  han  sees  af  Mængden  og  høres  af 
Folket. 

Vi  kunne  ikke  af  os  selv  begynde  det  store  Værk; 
vor  Styrke  er  for  ringe,  vort  Syn  for  mat,  vort  Hjerte 
for  svagt.  Men  kommer  Han  selv,  den  Vældige  i  Aandens 
Kraft,  da  vil  hans  Røst  kunne  høres  af  Alle.  Han 
veed,  hvad  der  boer  allerinderst  i  Mennesket,  han  veed, 
hvad  Opoffrelse  er,  og  hvad  det  er,  der  kaldes  Mod. 
Han  har  Ordet,  han  er  jo  Ordet  selv,  det  Sandhedens 
Ord,  som  gaaer  til  Hjertet,  det  Retfærdighedens  Ord, 
som  rammer  Samvittighederne ,  det  Broderlighedens 
Ord,  som  hævder  Frihed  og  Lighed,  det  Kjærlighedens 
og  Forsonlighedens  Ord,  som  jævner  al  Strid  mellem 
Smaa  og  Store. 

„Ville  I  nu?"  det  er  hans  Spørgsmaal  til  alle 
Folkefærd;  ville  I?  —  Han  sætter  sin  Tornekrone  i 
Pant,  at  Værket  skal  faae  Fremgang.     De  kunne  høre 

"ham,  hver  i  sit  Tungemaal;  de  kunne  alle  forstaae 
ham  —  thi  Folket  forstaaer  det  Høieste;  de  kunne 
alle  følge  ham,  hver  paa  sin  Vei,  i  hvilket  Land,  de 
end  boe,  og  hvilke  Farver  de  end  bære.  Det  Fælles, 
han  byder,  det  første  Fornødne,  er  netop  skikket  til  at 
fortære  det  Fjendtlige  og  nære  det  Eiendommelige. 

Vilde  dog  vort  Folk,  vort  lille  Folk  med  de  store 
Minder  under  det  tunge  Tryk,  modtage  ham  med  aabne 
Ai^mel  Vi  bære  jo  hans  Bannermærke;  den  røde  Dug 
med  det  hvide  Kors,  det  er  hans  Seiersfane.  Fremad, 
frem,  hvor  Fanen  veier;  fremad,  frem,  for  Sandhed  og 
Ret;  fremad,  frem,  hvor  han  selv  fører  an,  Folkenes 
Konge,  Folkenes  Lærer  og  Leder. 


Tredie  Foredrag, 


holdt  i  Aagaard. 


Jor  at  kjende  Menneskelivet,  dets  Anlæg  og  Maal  og 
Veien,  som  fører  til  ^Laalet,  maae  vi,  saa  vidt  vi  for- 
maae,  udforske  Tilværelsens  Love.  Vi  maae  gjøre 
grundigt  Bekjendtskab  med  den  virkelige  Verden,  vi 
maae  raadføre  os  med  Natur  og  Historie.  Det  kommer 
imidlertid  ikke  alene  an  paa,  hvad  det  er,  vi  see,  eller  hvor- 
meget  vi  faae  at  see;  det  kommer  ogsaa,  og  det  for- 
nemmelig, an  paa  de  Øine,  hvormed  vi  see,  det  Lys, 
hvori  vi  see,  det  Stade,  hvorpaa  vi  stille  os. 

Her  er  det  nu  strax  indlysende,  at  Mennesket  ikke 
blot  lever  i  een,  men  i  flere  Verdener.  Den  udvortes 
Natur  med  dens  mange  Skabninger,  Dannelser  og  Frem- 
bringelser ligger  udbredt  for  vort  Blik;  dens  Sommer 
og  Høst,  dens  Vinter  og  Vaar  taler  til  os  i  et  eget 
Sprog  og  kalder  os  til  forskjelligt  Arbeide.  Men  vi 
have  jo  ogsaa  en  indre  Natur,  en  Verden  af  Følelser 
og  Tanker,  vi  bære  i  os  selv,  og  denne  indvortes  Ver- 
den, hvor  kan  den  dog  være  forskjellig.  Vi  gjøre  da 
ogsaa  den  Erfaring,  at  det  fornemmelig  er  den  ind- 
vortes Verden,  der  spreder  sit  Lysskær  over  den  ud- 
vortes.    Naar  vi  ere  glade,  saa  smiler   Alt   i  Mark  og 

Skov;  men  ere  vi  bedrøvede,  saa  kan  Solen  skinne  saa 
meget  den  vil,  det  er  som  bar  den  hele  Natur  paa  en 
stille  Sorg.  Det  indre  Øie  kan  være  meget  forskjelligt, 
og  Forklaringen  kommer  fra  det  Indre;  den  Ene  seer 
i  Naturen  et  forunderligt  Spil  af  Stoffer  og  Kræfter, 
et  Nødvendighedsvæv  af  blinde  Love;  den  Anden  seer 
Guds  Yiisdoms    Spor,*  en   Aabenbarelse   af   Skaberens 

Almagt. 

Noget  Lignende  gjentager  sig,  naar  vi  betragte 
Historien.  Menneskeslægtens  Levnetsløb  skrider  frem 
uafhængigt  af  os,  thi  Enhver  af  os  er  kun  et  forsvin- 
dende Led  i  Slægten.  Men  hvert  enkelt  Menneske  har 
dog  sit  eget  Levnetsløb,  sin  egen  lille  Historie;  dersom 
de  mange  smaa  Historier  skulde  fortælles  udførlig,  op- 
rigtig, hvor  vilde  de,  med  alt  det  Fælles,  være  for- 
skjellige.  Herved  er  da  ogsaa  det  Mærkelige,  at  Ver- 
denshistorien og  vor  egen  Historie,  den  store  og  den 
lille  Historie,  hvad  Forstaaelsen  angaaer,  væsenlig  svare 
til  hinanden  og  vise  sig  for  os  i  en  fælles  Speiling  af 
et  fælles  Lys.  Det  er  ikke  Begivenhederne,  de  udvortes, 
endelige  Tildragelser,  hvorom  vi  her  tale;  det  er  Tyd- 
ningen, Dommen,  Opfattelsen  af  det  Hele,  hvorpaa  det 
kommer  an.  Den,  der  ikke  kan  finde  Guds  Forsyn  i 
sit  eget  Liv,  hvorledes  skulde  han  vel  opdage  det  i 
Verdenshistorien. 

Vi  have  mange  Historielærere,  og  vi  ere  dem  tak- 
nemmelige ;  vi  have  lærde  Forskere,  som  vide  at  skjelne 
mellem  Sandt  og  Falsk  og  udbrede  Lys  over  Begiven- 
hedernes Sammenhæng;  vi  have  Tænkere,  som  arbeide 
paa  at  udfinde  Historiens  Love :  vi  ere  dem  meget  tak- 
nemmelige. Skulde  det  engang  lykkes  at  opdage  den 
Grundlov,  hvorefter  Verdenshistorien  bevæger  sig,  lige 

som  man  jo  allerede  har  opdaget  den  Grundlov,  hvor- 
efter Kloderne  bevæge  sig  i  Himmelrummet:  da  maatte 
vi  vel  tilsidst  komme  saa  vidt,  at  vi  kunde  udregne, 
hvad  der  vil  skee  i  Fremtiden.  Mon  det  nogensinde 
vil  lykkes?  Hidtil  lyde  Dommene  om  Fremtiden,  vi 
mene  ikke  blot  om  vor  egen  nærmeste,  men  om  den 
historiske  Fremtid  i  det  Hele,  høist  afvigende.  Der  er 
dem,  der  vente  sig  en  stor  Tid,  en  herlig  og  lyksalig 
Tid,  skjøndt  de  rigtignok  ere  indbyrdes  uenige  om, 
hvori  Herligheden  og  Lyksaligheden  skal  bestaae.  An- 
dre see  Fremtiden  an  med  mørk  Bekymring.:  Hvirvel, 
Opløsning  overalt.  Brud  paa  gamle  Vedtægter,  Hen- 
smuldren  af  de  gamle  Samfundsstøtter,  hvor  ængsteligt, 
hvor  sørgeligt  I 

Vanskeligheden  med  at  opdage  Historiens  Love 
ligger  deri,  at  det  ikke  blot  er  Nødvendighedslove,  som 
i  den  materielle  Natur,  men  ogsaa  Villieslove,  Friheds- 
love.  De,  som  slet  ikke  kunne  faae  Øie  paa  andre 
Love  end  de  saakaldte  uforanderlige  Naturlove,  maae 
komme  til  hvilken  Forklaring,  de  ville,  deres  Forklaring 
er  altid  eensidig  og  falsk;  og  det  af  den  eenfoldige 
Grund,  at  Historiens  Love  ere  mere  end  blotte  Natur- 
love: de  ere  Aandslove. 

Skulle  vi  tænke  paa  en  Historielærer,  som  kan 
holde  Speilet  op  og  vise  os  Træk  af  Fremtidens  Ansigt, 
da  maa  det  være  ham,  som  i  Aandens  og  Guddommens 
Fylde  selv  er  Historiens  Vendepunkt;  det  kan  ikke 
være  nogen  Anden  end  Christus.  Men  hvad  er  det, 
Christus  lærer  os  om  Historien,  særlig  om  den  historiske 
Fremtid?  Synerne  forfærde  os,  vi  gribes  af  Rædsel. 
Først  Jerusalems  Ødelæggelse  og  saa  strax  derefter  — 
Verdens  Undergang;     „Strax  efter  de  Dages   Trængsel 

skal  Solen  formørkes,  og  Maauen   ikke    give   sit    Skin, 
og   Stjernerne    falde    af   Himlen    og    Himlens    Kræfter 
røres.     Og  da  skal  Menneskens   Søns  Tegn  aabenbares 
i  Himmelen ;  og  da  skulle  alle  Jordens   Slægter  hyle" 
(Math.  24,  29—30). 

De,  som  bygge  deres  historiske  Betragtning  paa 
rene  Naturlove,  have  let  nok  ved  at  befrie  sig  fra 
Forfærdelsen.  Naar  de  hyle,  saa  hyle  de  kun  til  Ære 
for  „de  uforanderlige  Love",  og  nedlægge  desaarsag  de 
allerbestemteste  Indsigelser  mod  den  hele  Spaadom. 
Deres  Beviis  er  kort  og  klart:  „Det  forudsiges,  at 
Verden  skal  forgaae  strax  efter  Jerusalems  Øde- 
læggelse. Verden  har  siden  den  Tid  ikke  desto 
mindre  nu  staaet  i  atten  hundrede  og  fem  Aar; 
altsaa  er  Spaadommen  gjendreven.  Hertil  kommer, 
at  den  hele  Betragtning  af  Himmel  og  Jord  er  for- 
ældet. Jorden  er  ikke  det  Midtpunkt,  hvorom  Alting 
dreier  sig.  Stjernerne  sidde  ikke  saa  løst  paa  Himmel- 
hvælvingen, at  de  skulde  falde  ned",  o.  s.  fremdl. 
Saalænge  man  udelukkende  følger  Naturlærens  An- 
viisning,  ville  disse  Indvendinger  være  uigjendrivelige. 
Vee  dem,  som  have  paataget  sig  det  overmenneskelige 
Hverv  at  forsvare  Aabenbariugens  Ord  om  Tegnene  i 
Sol  og  Maane  med  videnskabelige  Grunde:  deres  Frem- 
tid er  mørk,  de  ere  ilde  stedte. 

Anderledes,  naar  vi  stille  os  paa  Personlighedens 
Standpunkt  og  spørge  om  Aandslovene.  Jorden  er  da 
Midtpunkt,  forsaavidt  Mennesket,  det  Væsen,  hvori 
Aanden  boer,  er  Midtpunkt.  Christus,  „Verdens  Lys", 
er  Historiens  Midtpunkt.  Hvad  han  har  udrettet  paa 
Jorden,  vilde  ikke  blive  forhøiet  ved  at  være  udført 
paa  en  større  Stjerne,  var  det  end  det  fælles  Tyngdé- 

punkt,  hvorom  Solsystemerne  dreie  sig.  Enhver,  som 
har  Aand,  vil  forst aae,  hvor  falsk  det  er  at  anlægge 
en  Maalestok  for  udvortes  Storhed  i  Rummet,  naar 
Talen  er  om  aandelig  Storhed.  For  Christi  prophetiske 
Syn  svinder  den  hele  historiske  Fremtid  ind  til  nogle 
faa  Dage ;  thi  han  maaler  med  Evighedens  Maal.  Hvad 
er  vel  en  Dag  imod  hundrede  tusinde  Aar,  og  hvad  er 
selv  hundrede  tusinde  Aar  mod  Evigheden?  Derfor 
siger  Christus:  „Strax  efter  de  Dage".  Men  hvorledes, 
spørger  man,  kan  Solen  formørkes,  og  Stjernerne  falde 
af  Himmelen?  —  Det  maa  vel  skee,  naar  Himlens 
Kræfter  røres,  og  Menneskens  Søns  Tegn  aabenbares 
i  Himlen;  det  maa  vel  skee,  saa  sandt  det  er  Aanden, 
som  bærer  Naturen.  ' 

Naturlæren  er  god  og  dens  Veiledning  fortræffelig, 
naar  vi  tage  den  for,  hvad  den  er,  en  Opklaring  af  det 
Virkelige,  en  Belysning  af  de  naturlige  Aarsager,  en 
Paaviisning  af  de  givne  Love.  Men  naar  den  anvendes 
til  at  bevise,  at  „de  givne  Love"  ikke  ere  givne,  fordi 
der  ingen  Lovgivning  er  og  ingen  Lovgiver:  da  er 
dette  et  videnskabeligt  Overgreb  og  en  Krænkelse  af 
Aand,  thi  Aanden  er  det  Oprindelige.  For  Aanden 
selv,  den  almægtige  Eenhed  af  Viisdom  og  Villie,  er 
den  timelige  Natur  under  alle  Skikkelser  i  al  dens 
Varighed  med  al  dens  Storhed  en  forsvindende  Størrelse. 
Aandens  Magt  i  Materien  er  evig  den  samme,  enten 
Massen  kun  er  et  Fnug  eller  tusinde  Gange  større  end 
Solen,  thi  Aandens  Magt  er  Almagt. 

Christus,  Aandens,  den  Almægtiges  Aabenbarer, 
veed  med  sig  selv,  at  det  inderste  Bevægende  i  ham 
er  det,  som  bevæger  Himmel  og  Jord.  Fra  dette 
Høidepunkt  maa  hans  prophetiske  Fremtidssyn  opfattes. 

Den  uklare  Blanding  af  Sandt  og  Falsk,  af  Godt  og 
Ondt,  som  forvirrer  os,  saalænge  Endeligheden  med  de 
mange  Betingelser,  staaer  i  Forgrunden,  forsvinder,  naar 
Alt  føres  tilbage  til  det  første  Udspring.  Historien 
viser  sig  her  i  overhistorisk  Belysning.  Ikke  nok,  at 
Folk  staaer  op  imod  Folk  og  Rige  imod  Rige,  at  der 
er  Hunger  og  Pestilentse  og  Jordskjælv  her  og  der; 
det  Inderste  i  „Veerne"  er,  at  Aand  staaer  •  op  imod 
Aand,  at  de  skærende  Modsætninger  blotte  sig  og  støde 
sammen  uden  mæglende  Mellemled:  Sandhedens  og 
Løgnens,  Lysets  og  Mørkets,  Livets  og  Dødens  Magter 
færdes  her  i  den  sidste  Strid. 

Hvor  haard  end  Striden  er,  saa  er  dens  Udfald 
dog  ikke  tvivlsomt.  Seieren  er  i  Grunden  allerede 
vundet.  Christus  seer  sig  i  Synet  som  Seierherre, 
skjøndt  hans  Lidelse  og  Død  endnu  forestaaer.  „Jeg 
saae,"  siger  han  .,paa  et  andet  Sted,  Satan  falde  ned 
af  Himlen,  som  et  Lyn";  det  Ondes  Magt  er  i  evig  For- 
stand en  Afmagt,  hvormegen  Magt  det  end  kan  have  i 
det  Timelige.  Det  er  den  samme  Tanke,  som  i  Johannes' 
Aabenbaring  (12,  7—12)  er  fremstillet  under  følgende 
Billede:  .,0g  der  blev  en  Strid  i  Himlen;  Michael  og 
hans  Engle  strede  mod  Dragen,  og  Dragen  stred,  og 
dens  Engle.  :\[en  de  mægtede  Intet;  ei  heller  blev 
deres  Sted  ydermere  fundet  i  Himlen  ....  Derfor 
irydcY  Eder,  I  Himle,  og  I  som  boe  i  dem;  Vee  dem, 
som  beboe  Jorden  og  Havet ;  thi  Djævelen  er  nedsteget 
til  Eder  I  Han  haver  stor  Vrede,  fordi  han  veed,  at 
han  kun  haver  liden  Tid."  Den  historiske  Kamp  mellem 
det  Gode  og  det  Onde  bliver  altsaa  at  opfatte  som  de 
sidste  Optrin  af  et  stort  Slag,  hvori  Fjenden  har  tabt, 
men  strider  endnu  Fortvivlelsens  Strid.     Den  sig  fort- 

sættende  Historie  er  den  lange  Slagdag,  der  strækker 
sig  ud  i  Tiden,  at  Befrielsen  maa  fuldendes  i  Virkelig- 
heden, at  saa  mange,  som  ville,  maae  deeltage  i  Kampen 
og  blive  deelagtige  i  Seieren. 

Men  —  her  reiser  sig  en  ny  Indvending  -—  naar 
den  hele  historiske  Fremtid  kun  skal  betegne   Verdens 
fortsatte  Undergang,  hvad  bliver  der    saa   af  vor   For- 
ventning   om    Menneskerettighedernes     Tid,     den    nye 
Folkets  og  Folkenes  Tid,  hvoraf  vi  love  os  saa  meget? 
Skal  Christus  være  vor   Historielærer,    da   er   det   nok 
bedst  at  lade  den  Slags  Indbildiuger  fare  og   slutte   os 
til  dem,  som  klarlig  see,  at  Alt  bliver  værre  og  værre. 
Kan  det  Gode  kun  seire  ved,   at  Verden  gaaer  under, 
saa  gjøre  vi  jo  bedst  i  at  arbeide  med  paa  dens  Under- 
gang. 

Hvad  betyder  saa  al  denne  Talen  om  det  Folke- 
lige, det  Nye,  det  Store,  det  hidtil  Useete ;  med  mindre 
man  da  vil  forstaae  Sagen  saaledes,  at  Folkevækkelse, 
Folkeliv  og  Folke-Aander  skulle  være  de  kraftigste 
Midler  til  at  fremskynde  Verdens  Ødelæggelse?  —  Den 
kolde  Spot  forraader  en  dulgt  Fortvivlelse.  Paa  Frem- 
tidens Vei  ligge  mange  Stationer.  „Lærer  en  Lignelse 
af  Figentræet:  naar  Vædsken  er  kommet  i  dets  Grene, 
og  Bladene  skyde  ud,  da  vide  I,  at  Sommeren  er  nær." 
Denne  Lignelse  passer  ikke  alene  paa  det  allersidste 
Gjennembrud,  den  passer  ogsaa  paa  de  mange  mellem- 
liggende. Mange  Somre  kunne  komme,  hver  med  en 
Tidens  Høst,  før  vi  naae  til  Evighedens  Sommer. 

Udviklingsloven  er  nu  denne:  En  Tidsforvirring 
opstaaer,  hver  Gang  et  Bestaaende  løser  sig  op,  og 
noget  Nyt  skal  frem.  Det  gamle  falder  hen;  det  Nye, 
som  er  i  Færd    med   at    danne    sig,    har   endnu   ikke 

vundet  Skikkelse:  af  Gjæringer,  Forstyrrelser  og  vild 
Uorden  udklarer  sig  saa,  vistnok  under  voldsomme 
Anstrengelser,  efterliaauden  en  ny  og  bedre  Tingenes 
Orden.  Samfundet  kommer  i  Ligevægt,  fordeler  sine 
Arbeider,  saaer  og  planter  og  bereder  sig  paa  en  rig 
Høst.  Men  jo  rigeligere  man  nyder  alle  timelige  Gaver, 
jo  almindeligere  man  drømmer  om  evig  Fred  og  ube- 
grændset  Velvære,  desto  føleligere  bliver  Overraskelsen, 
naar  den  Omvæltning,  som  en  snigende  Fordan-velse 
længe  har  forberedt,  pludselig  indtræder.  Der  maa  da 
af  nye  Gjæringer  og  nye  Kampe  danne  sig  en  ny  og 
bedre  Tilstand,  altid  paa  andre  og  høiere  Betingelser; 
men  enhver,  selv  den  fuldkomneste,  Tilstand  paa  Jorden 
er  forbigaaeude.  Hvor  inderlig  denne  Tanke  hænger 
sammen  med  den  christelige  Hovedtanke,  kan  udtryk- 
kelig paavises. 

I  Johannes'  Aabenbaring  (20,  1 — 3)  møde  vi  føl- 
gende Syn.  „Og  jeg  saae  en  Engel  fare  ned  fra  Him- 
melen; han  havde  Afgrundens  Nøgle  og  en  stor  Lænke 
i  sin  Haand.  Og  han  greb  Dragen,  den  gamle  Slange, 
som  er  Djævelen  og  Satanas,  og  bandt  ham  for  tusinde 
Aar,  og  kastede  ham  i  Afgrunden,  og  tillukte  og  for- 
seglede over  ham,  at  han  ikke  mere  skulde  forføre 
Folkene,  indtil  de  tusinde  Aar  fuldendtes;  og  efter  dem 
bør  det  ham  at  løses  en  liden  Tid.'*  Det  er  det  tusind- 
aarige  Rige,  hvis  Komme  bliver  bebudet;  men  hvad 
betyder  det  tusindaarige  Rige?  Vi  tør  ikke  sammen- 
blande det  Overhistoriske  med  det  Historiske  og  hen- 
give os  til  Sværmerier.  Hvorledes  Forventningen  om 
et  tusindaarigt  Rige  skal  opfattes  i  Menigheden,  er  en 
Sag  for  sig:  her  staae  vi  paa  folkehg  Grund  og  have 
slet  og  ret  med  en  Aandslov  at  gjore.     Hver  Gang  en 

ny  og  bedre  Tingenes  Orden  seirer,  bliver  Mørkets  Aand 
bogstavelig  kuet;  den  onde  Villie  lænkebindes,  tvinges 
ned  i  Afgrunden,  og  maa  holde  sig  skjult  til  en  Tid, 
da  den  igjen  kommer  løs:  det  er  den  almene  Tanke. 
At  selv  det  tusindaarige  Rige,  hvor  herligt  og  mægtigt 
det  end  skal  være  paa  Grund  af  „den  første  Opstandelse", 
ikke  desto  mindre  er  beluret  af  stærke  Fjender  og  ud- 
sat for  store  Farer,  skildres  med  levende  Farver  (Joh. 
Aab.  20,  7—8).  „Naar  de  tusinde  Aar  ere  fuldendte, 
skal  Satauas  løses  af  sit  Fængsel.  Og  han  skal  udgaae 
at  forføre  Folkene  fra  Jordens  fire  Hjørner,  Gog  og 
Magog,  at  forsamle  dem  til  Strid;  deres  Tal  er  som 
Havets  Sand." 

Det  er  en  vigtig  Lære,  vi  heraf  kunne  uddrage. 
Vi  tør  ikke  forgude  det  Folkelige  eller  sætte  et  Folke- 
rige istedenfor  det  Himmeriges  Rige,  i  hvilket  Christi 
Aabenbarelse  fuldendes.  Ikke  desto  mindre  kan  Tusind- 
aarsriget  dog  være  os  et  Billede  paa,  at  Christi  Aand 
vil  give  sig  Afpra^g  ogsaa  i  jordiske  Tilstande:  Sjælenes 
Frelser  er  ogsaa  Folkenes  Frelser.  Man  kan  nu  sætte 
det  Folkelige  saa  langt  under  det  Tusindaarige,  som 
man  vil,  saa  maa  dog  dette  staae  fast:  skal  Sandhed 
og  Ret  vinde  Overhaaud  over  Løgn  og  Uret,  da  maa 
det  skee  i  Kraft  af  Retfærdighedens  og  Sandhedens 
Aand.  Er  Timeligheden  for  ringe  og  Endeligheden  for 
ussel  til  at  afgive  Stof  for  den  opad  stræbende  Aand, 
hvad  har  saa  Fremtiden  at  byde?  Villiesslaphed  og 
Sindstomhed,  svækkede  Nerver  og  udbrændte  Hjerner, 
raae  Masser  og  ubrugte  Kræfter,  Overmættelse  og  dog 
Hunger,  Planer  og  dog  Raadvildhed,  Væmmelse  ved 
Alt  og  dog  graadig  Higen  efter  Nydelse,  alt  dette  i  et 
Mellemhverandre,    rørt    sammen   til    de    besynderligste 

Blandinger  og  Bundfældinger,  skal  da  ikke  give  Menne- 
skelivet et  høiere  Værd,  skal  ingenlunde  svække  den 
eenfoldige  Tro,  at  det  er  Christi  Aand,  der  maa  komme 
med  Foraarstegu,  at  Sommeren  kun  da  er  nær,  naar 
Figentræet  faaer  Safter  i  Grene  og  Blade. 

Den  historiske  Drivkraft   kan    maales    med    Spæn- 
dingen mellem  det  Evige  og  det  Timelige.     Der  voves 
meget,  naar  det  gjælder  Livet,  allermeest  dog,  naar  der 
er  en  stærk  Følelse  af,   at  det  gjælder  det  evige  Liv. 
Det  Aandelige  kan  ikke  gjøre  Indtryk  paa  Mennesker, 
allermindst  paa  et    heelt    Folk,    uden    at    der   paa    en 
eller  anden  Maade  er  noget    Sandseligt   med.     Christi 
Formaninger  ere  indklædte  i  Lignelser;    det    er    lutter 
spændende  Optrin,    afgjørende    Øieblikke,    der   gløde    i 
Aand  med  sandselige  Farver.      „Vaager    derfor,   thi    I 
vide  ikke,  i  hvilken  Time  Eders   Herre  kommer.     Men 
dette    skulle   I    vide,    at    dersom    Husbonden    vidste,   i 
hvilken  Nattevagt  Tyven  vilde  komme,  da  vaagede  han 
og  lod  ikke  bryde  ind  i  sit  Huus.    Derfor  værer  I  rede, 
thi  Menneskens   Søn  kommer   paa    den    Time,    som    I 
ikke  mene."     Det  er  ingen  ørkesløs  Venten;  alle  Hæn- 
der faae  travlt :  her  er  Noget  at  gjøre.     Det  er  ligesom, 
uaar  „en  Mand,  der  drog  udenlands,  kaldte  sine  Tjenere, 
og  overantvortede  dem  sit  Gods;  den  Ene  gav  han  fem 
Talenter,  den  Anden  to,  og  en  Anden    eet,    hver    efter 
haus  Evne.     Da    gik    den,    som   havde    annammet   fem 
Talenter,  hen  og  kjøbslog  med    dem,    og    vandt   andre 
fem  Talenter.     Ligesaa  og  den,   som   havde  annammet 
de  to  Talenter,  ogsaa  han  vandt  andre  to.     Men  den, 
som    havde    annammet    det   ene,    gik   bort   og   grov   i 
Jorden,  og  skjulte  sin  Herres  Penge."     Hvor  haard  og 
streng  er  ikke  Dommen  over  denne  sidste  Tjener.    Han 

træder  dristig  frem,  som  om  han  havde  en  retfærdig 
Sag:  „Herre,  jeg  kjendte  dig,  at  du  er  en  haard  Mand, 
som  høster  der,  hvor  du  ikke  saaede,  og  samler  der, 
hvor  du  ikke  spredte.  Frygtende  herfor  gik  jeg  hen 
og  skjulte  dit  Talent  i  Jorden;  see,  der  haver  du,  hvad 
dit  er."     Ak,  det  bekommer  ham  ilde. 

Det  Timelige  maa  bruges,  thi  Aandsgaverne  maae 
bruges.  Det  Aandelige  er  ikke  til  for  det  Timeliges 
Skyld;  det  er  omvendt  det  Timelige,  der  er  til  for  det 
Aandeliges  Skyld.  Kjendemærket  paa,  at  det  Timelige 
bruges  paa  den  rette  Maade,  er,  at  Aaudskræfterne 
voxe  ved  Brugen.  Der  er  i  alle  timelige  Livsforhold, 
de  være  private  eller  offenlige,  smaa  eller  store,  Be- 
tingelser for  en  Udvikling  af  Aandslivet:  haardføre 
Mænd  med  veirbidte  Ansigter  og  barkede  Næver  kunne 
fuldt  saa  vel  have  Aand,  som  de,  der  bevæge  sig  i  den 
fine  Dannelses  parfumerede  Atmosphære.  Særlig  maa 
det  fremhæves,  hvad  Lignelsen  indskærper,  at  Ingen 
tør  undskylde  sig  med,  at  hans  Begavelse  kun  er  ringe. 
Den  Tjener,  som  fik  det  ene  Talent,  fik  samme  For- 
pligtelse til  at  arbeide  med  det  ene,  som  den,  der  fik 
de  fem,  til  at  arbeide  med  de  fem.  Hvad  der  gjælder 
om  det  enkelte  Menneske,  gjælder  om  et  heelt  Folk: 
«t  begavet  Folk  har  en  stor  Forpligtelse.  Ikke  at 
bruge  Aandens  Gaver  er  at  synde  imod  Aanden;  men 
Synd  imod  Aanden  strafies  dobbelt.  Den  første  Straf 
er,  at  Gaverne  tages  bort,  at  den  Paagjældende  bliver 
aandløs.  „Tager  derfor  det  Talent  fra  ham,  og  giver 
det  til  den,  som  haver  ti  Talenter.  Thi  hver,  som 
haver,  ham  skal  gives,  og  han  skal  have  til  Overflod, 
men  hvo  som  ikke  haver,  ham  skal  endog  fratages  det, 
han    haver.  *^      Den    næste    Straf  er,    at    den   Aandløse 

bliver  dømt  som  Aandsforbryder.  „Kaster  den  udygtige 
Tjener  iid  i  det  yderste  Mørke;  der  skal  være  Graad 
og  Tænders  Gnidsel." 

At  Forventningen  af  Verdens  Undergang  kan  i 
Historien  falde  sammen  med  storartede  Omdannelser 
af  Verdensforholdene  og  tilsvarende  Gjennembrud  af 
Aandslivet,  beroer  just  paa,  at  den  er  sammenknyttet 
med  Forventningen  af  „Menneskens  Søns"  Gjenkomst. 
Den  aandelige  Lov,  som  heri  er  udtalt,  viser  nemlig, 
at  ligesom  det  Timelige  kun  er  til  for  det  Eviges  Skyld, 
den  ydre  Natur  kun  for  Aandeus  Skyld,  Verden  kun 
for  Menneskesønnens  Skyld,  saaledes  er  det  ogsaa 
baade  her  og  hisset  Menneskelivet  og  dets  Fuldendelse, 
hvorom  det  Hele  dreier  sig.  Hvorledes  det  Over- 
historiske under  de  fremadskridende  Bevægelser  griber 
ind  i  det  Historiske,  kan  sees  ved  at  kaste  et  Blik 
paa  de  alt  tilbagelagte  Stationer.  Tre  Tidspunkter: 
Aposteltiden,  Korstogenes  Tid  og  Reformationstiden 
frembyde  sig  for  Betragtningen. 

I  Aposteltiden  stod  Modsætningen  mellem  Aands- 
riget  og  de  aandsfornegtende,  men  dog  saa  mægtige 
Verdensriger  paa  sit  Høieste.  Nogle  Fiskere  fra  Galilæa, 
værgeløse  Mænd  og  eenfoldige  Kvinder,  det  var  den 
hele  Udrustning;  det  var  de  Vaabendygtige ,  hvormed 
den  nye  Aand  skulde  optage  Kampen  og  fuldende  hans 
Værk,  der  var  død  som  en  Misdæder  paa  Korset.  Mørko 
—  og  dog  lyse  Udsigter  I  Den  store  Bortgangne  havde 
hvisket  dem  Noget  i  Kammeret;  det  skulde  de  præ- 
dike paa  Tagene.  Han  var  ikke  forblevet  i  Graven  og 
havde  glemt  de  Forladte;  han  havde  besøgt  dem  igjen, 
han  havde  hilset  dem  som  Dødens  Overvinder,  og  lovet 
dem,  at  han  snart  skulde  komme  —  veludrustet.     Han 


havde  ikke  skuffet  dem  med  et  forfængeligt  Haab,  som 
var  det  strax  en  Seiersfest.  Han  kj endte  Verden,  de 
Mægtiges  Had  og  Mængdens  Blindhed.  „De  skulle 
overantvorde  Eder  til  Trængsel  og  slaae  Eder  ihjel; 
og  I  skulle  hades  af  alle  Folkene  for  mit  Navns  Skyld. 
Og  da  skulle  Mange  forarges,  og  forraade  hverandre 
og  hade  hverandre.  Og  mange  falske  Propheter  skulle 
opstaae  og  forføre  Mange.  Og  efterdi  Uretfærdighed 
vil  være  blevet  mangfoldig,  skal  Kjærligheden  blive 
kold  i  Mange.  Men  hvo  som  bliver  bestandig  indtil 
Enden,  han  skal  blive  salig."  Den  første  Forudsigelse 
har  fundet  rigelig,  bogstavelig  Opfyldelse,  et  Pant  paa, 
at  ogsaa  den  sidste  bestandig  bliver  opfyldt. 

„Maran  Atha,  Herren  kommer,  lian  staaer  for 
Døren  og  bankerl"  Disse  Varsler,  som  idelig  hørtes, 
virkede  elektrisk  paa  det  synkende  Mod  og  vakte  de. 
Stridende,  hver  Gang  de  begyndte  at  falde  i  Søvn.  Det 
var  besluttet  i  Himlen,  at  „Dyret  med  de  syv  Hoveder", 
Verdensstaden  paa  de  syv  Høie,  Romervældens  rige 
Stad,  „Babylon,  den  store  Skjøge,  et  Fængsel  for  alle 
urene  Aander  og  for  alle  urene  og  afskyede  Fugle," 
skulde  falde.  Skildringen  af  dens  Fald  er  anskuelig 
og  gribende.  „En  vældig  Engel  fra  Himlen  opløftede 
en  Steen  som  en  stor  Møllesteen  og  kastede  den  i 
Havet  og  sagde :  saa  skal  Babylon,  den  store  Stad,  ned- 
kastes med  Hast,  og  ikke  tindes  mere.  Og  Harpe- 
legeres og  Sangeres  og  Fløiters  og  Basuners  Lyd  skal 
ikke  høres  i  dig  mere;  og  ikke  nogen  Konstner  i  nogen 
Konst  tindes  i  dig  mere;  og  Møllens  Lyd  ikke  høres  i 
dig  mere.  Og  Lampens  Lys  skal  ikke  skinne  i  dig 
mere,  og  Brudgoms  og   Bruds    Røst    ikke   høres   i   dig 

mere;  fordi  dine  Kjøbmænd  vare   Fyrster   paa   Jorden, 
fordi  ved  din  Trolddom  ere  alle  Folkene  bedaarede.*' 

Historien  har  her  leveret  sit  meest  storartede  Be- 
viis  paa,  hvad  Saudhedsaanden  med  aandelige  Vaaben 
formaaer  i  timelig  Strid,  naar  Himlens  Kræfter  røres, 
og  „Menneskens  Søns  Tegn"  skal  aabenbares  i  Himlen." 

I  Middelalderen  var  Sammenblandingen  af  det 
Himmelske  og  det  Jordiske  saa  eiendommelig ,  og  Ad- 
skillelsen af  Gudeligt  og  Verdsligt  derhos  tillige  saa 
udvortes,  at  Aand  og  Aandløshed  næsten  flød  over  i 
hinanden.  Den  Uro  og  Retløshed,  som  indtraadte  med 
Adsplittelsen  af  Karl  den  Stores  Rige;  Muhamedanernes 
Angreb,  Ungarernes  Indfald  og  især  Normannernes 
Plyndringer,  alt  dette  i  Forening  med  høie  Forestillinger 
om  Klosterhellighed  og  munkeagtig  Aflioldenhed  paa- 
trj'kte  den  hele  jordiske  Tilværelse  et  mørkt  Præg  af 
Forkrænkelighed.  Man  meente  at  være  i  „de  sidste 
Veer".  Pest,  Dyrtid,  Formørkelser  og  Kometer  bleve 
anseete  som  Tegn  for  „Dragens  Løsladelse"  og  „Anti- 
€hristens  Ankomst".  Alle  fromme  Sjæle  beredte  sig 
paa  Verdens  Undergang,  der  blev  ansat  til  Aaret  1000. 
Da  Aaret  gik,  og  Verden  blev  staaende,  rykkede  man  Tids- 
punktet frem  til  1030,  og  Tegnene  bleve  endnu  mang- 
foldigere. En  Munk  i  Ungarn  saae  en  Drage,  livagtig 
skabt  som  Leviathan,  farende  frem  med  Lyn  og  Tor- 
den; en  fransk  Biskop  lod  bekjendtgjøre,  at  han  havde 
faaet  et  Brev  fra  den  tredie  Himmel,  hvori  det  blandt 
Andet  var  befalet,  „ikke  at  nyde  uden  Vand  og  Brod 
hver  Fredag;"  o.  s.  fremdl. 

Men  saa  vildt  og  broget  det  end  seer  ud  i  hine 
halvbarbariske  Tilstande,  er  Aanden  dog  med  i  det 
mægtige  Ti^k;  det  Evige  tynger  paa  Samvittighederne 

og  varsler  om  en  stor  Omvæltning  og  en  Dommedag. 
Det  tunge  Tryk  betinger  et  tilsvarende  Opsving.  De 
gaadefulde  Tegn  fik  omsider  en  historisk  Udtydning. 
I  Pavens  Ord  om  den  hellige  Grav  blev  Maalet  klaret. 
Opstandelsens  Grav  I  nu  var  Løsenet  givet,  og  en  bru- 
sende Flod  af  løsladte  Kræfter  fandt  Afløb.  Kors- 
togenes Hovedtanke  er  en  folkelig  Troestanke;  den 
rummer  Alt,  hvad  Middelalderen  eier  af  Eiendommeligt 
og  Stort.  Naar  de  mange  frastødende  Træk  af  blind 
Fanatisme,  vild  Grusomhed,  snedig  Egennytte  og  raa 
Sandselighed  have  vakt  vor  Uvillie,  saa  tiltrækkes  vi 
igjen  af  den  Fromhedens  Inderlighed,  den  mægtige  Be- 
geistring,  den  bjergefly ttende  Tro,  som,  trods  Overtroens 
Tilsætninger,  dog  er  øst  af  Golgathas  Væld  og  smager 
af  Kilden.  Menneskesønnens  Tegn  bliver  plettet  af  For- 
brydelser, men  Menneskeslægten  gjør  Kæmpeskridt  fremad. 
Reformation  stiden  betegner  i  det  Hele  Middel- 
alderens Opløsning,  og  dog  paa  en  Maade  dens  Fort- 
sættelse. Vel  havde  Reformatorerne  ogsaa  et  stærkt 
Indtryk  af  Verdens  Forfængelighed,  og  Muligheden  af, 
at  den  yderste  Dag  kunde  være  nær  forhaanden,  stod 
levende  for  dem;  men  det  var  dog  fornemmelig  Christi 
aandelige  Gjenkomst,  hvorpaa  de  haabede.  Den  hellige 
Skrift  var  det  Speil,  hvori  hans  Skikkelse  tydelig  kunde 
sees;  saa  droge  de  Skriften  frem,  og  Bibelen  blev  en 
Folkebog.  Hvorledes  dette  siden  af  Mange  er  blevet 
misforstaaet,  som  om  Meningen  var,  at  man  virkelig 
kunde  læse  Christus  til  sig  ved  at  læse  i  Bibelen,  skal 
her  ikke  omhandles.  Hvad  vi  have  for  Øie,  er  de  Be- 
tingelser, hvorunder,  og  den  Spændkraft,  hvormed  det 
halvudslukte  Aandsliv  brød  igjennem  paa  Ny.  Christus 
kom  ikke  ned  fra  Skyerne,  men  Menneskesønnens  Tegn 

begyndte  at  aabenbare  sig  i  Menneskenes  Indre.  Det 
var  et  levende  Indre,  der  blev  sat  imod  et  dødt  Ydre. 
Pavekirkens  Udvortesbed  blev  forkastet,  og  dens  Verds- 
ligbed dømt.  Rom  var  atter  „Babylon" ,  den  store 
Skjøge,  som  ved  sin  Trolddom  bedaarecte  Folkene.  Det 
er  Kampen,  en  aan delig,  men  dog  igjennem  en  Mang- 
foldighed af  verdslige  Forhold  folkelig  Kamp  mellem 
den  gamle  og  den  nye  Kirke,  der  gav  Reformationen 
Spændkraft:  Luther  var  i  stor  Stiil  en  Folkets  Mand, 
en  folkelig  Mand. 

For  en  udvortes  Betragtning  seer  nu  den  hele 
historiske  Bevægelse  ud,  som  om  Christi  Gjenkomst 
ikke  skulde  skee  ovenfra,  fra  Himlen,  men  meget  mere 
nedenfra,  fra  det  aandeligeDyb,  hvori  Livet  grunder. 
Fra  dette  Synspunkt  kunne  de,  som  ansee  Historiens 
Love  for  blotte  Naturlove,  paa  deres  Viis  forklare  sig 
det  Hele.  „Aanden,"  sige  de,  „er  intet  Andet  end  den 
menneskelige  Naturs  eget  indre,  almindelige  Væsen. 
Det  var  dette  rene  Menneskevæsen,  som  for  Apostlenes 
Forestilling  havde  antaget  Kjød  og  Blod  i  Mennesket 
Jesus  Christus.  Da  nu  Aanden  som  Aand  tillige  er 
det  Guddommelige,  saa  troede  hine  af  Mesterens  Liv 
og  Lære  opfyldte  Disciple,  at  Christus  som  Guds  Søn 
selv  var  baade  Gud  og  Menneske.  Det  Rige,  han 
havde  grundlagt  ved  at  paatage  sig  Tjenerens  Skikkelse, 
vilde  han  da  efter  sin  Ophøielse  fuldende  og  føre  til 
Seier  ved  at  komme  som  Herren  i  Himlens  Skyer  med 
Kraft  og  megen  Herlighed.  Men  han  kom  ikke;  der 
skete  noget  Andet.  Istedenfor  det  forventede  Jerusalem, 
den  hellige  Stad,  der  skulde  dale  ned  fra  Himlen, 
reiste  sig  et  jordisk,  og  dog  himmelsk,  Jerusalem  paa 
Babylons,  den  gamle    Skjøges,    Ruiner:    den    katholske 

Kirke  var,  med  andre  Ord,  Virkeliggjørelsen  af  den  for- 
ventede   Gjenkomst.      Dog,   Menneske-Aanden    forstod 
endnu  ikke  sig  selv.    Jorden  skælvede  under  voldsomme 
Rystelser  af  et  sønderrevet  Samfund;  man  stirrede  op 
i  Skyerne,  og  troede  fuldt  og  fast,  hvad  alle  Tegn  tydede 
hen  paa,  at  nu  maatte  da  Himlen  aabne  sig,  og  Dommeren 
komme   med  Englene    og   alle    de   Hellige.     Men   han 
kom  ikke;  der  skete  noget  Andet.     Træt   af  at   vente 
paa  det  himmelske  Jerusalem,  gav  man  sig  i  Færd  med 
at    erobre    det  jordiske.      Det   var    en    Omsætning   af 
Phantasie  i  Virkelighed.    Christi  Gjenkomst  forvandlede 
sig  til  Pavedømmets    Opkomst.      Livet   med   de  rørige 
Kræfter  kom  indenfra;   Begeistringen   tændte,    det   var 
som  et  Flammehav  af  sandselig  Aand  og  hellige  Liden- 
skaber.    Først  ved  Reformationen  begyndte  Menneske- 
Aanden  at  ane,  hvorledes  det  egenlig  hænger  sammen 
med  Gjenkomsten.    Menneskesønnen  er  Mennesket  selv, 
og   Menneskets   Selv,    det   sande,    for    Gud   retfærdige 
Menneske,  er  i  Hjertets   Indre,   i   Troen.     Men    ogsaa 
Reformatorernes  Tro  var  middelalderlig  behæftet  med 
Forestillingen  om  et  Gudsrige,  der  stod  adskilt  fra  def 
verdslige   Liv.     Derfor   kunde   Reformationen   med   al 
den  Folkevækkelse  og  Sædernes  Rensning,  den  umis- 
kjendelig  fremkaldte,  ikke  føre  Sagen  igjennem.     Dens 
officielle    Kirkevæsen    gik    ind    under    Staten;    Staten 
gjorde  det  Hellige  til  Middel,    og    Thronerne    af   Guds 
Naade    trykkede   Folkene   ned   til    Masser.      Først   da 
Masserne  reiste  sig  og  sprængte  den  absolnte,  sig  selv 
forgudende  Stat,    kom   Aanden    til   Bevidsthed    om    sig 
selv,  og  den  overnaturlige  Gjenkomst    fik    en    naturlig 
Forklaring.     Menneskerettighederne:  Frihed,  Lighed  og 
Broderlighed,  det  er  Humanitetens  Tegn.     Dette  Tegn 

er  ikke  blandt  Engle  i  Himlens  luftige  Skyer,  det  er  i 
Støvskyer  midt  iblandt  ^lennesker  hernede  paa  Jorden. 
Hvad  Tegnet  betegner,  skal  Fremtiden  vise,  naar  Kræf- 
terne røre  sig  og  der  kæmpes  for  Menneskelighedens 
hellige  Sag  med  virkelige,  menneskelige  Vaaben." 

Denne  Forklaring  har  i  Nutidens  Øine  noget  Til- 
talende, fordi  den,  skjøndt  ophøiet,  dog  svæver  saa  lavt 
og  holder  sig  saa  nær  til  det  Virkelige.     Der  er  noget 
Sandt  i  den,  men    Sandheden    er   kun    halv;    naar    en 
halv  Sandhed  udgives  for  en  heel,  saa  have  vi  Løgnen. 
Det  er  ganske  sandt,  at  Aandens  Vei  er  Inderlighedens 
Vei,  at  det  kraftige  Indre  maa    slaae    ud    og    give    sig 
Form  i  et   virkeligt,    nærværende    Ydre.     Men    det    er 
ikke  sandt  —  det  er  i    sørgelig   Maade    usandt    —   at 
de  store  Tanker  om  Frihed,    Lighed    og    Broderlighed, 
disse    Evighedstanker ,    der    omslutte    alle    Menneske- 
lighedens timehge  Opgaver,  kun    skulde    være    selviske 
Naturtanker,  undfangne  i  Forbittrelse  og  fødte  i  Oprør; 
de  saa  kaldte  nye  Tanker  ere    gamle    Tanker:    det    er 
forvrængede  Christustanker.     Det  var  ikke  for  Intet,  at 
.Christus  traadte  op  som    de    Fattiges   Veii,    og    antog 
sig  de  Ringe.     Kunde  de  nye  Tanker  med  de  nye  For- 
dringer virkelig  sættes  igjennem  ved  en  Fornegtelse  af 
Christi  Aand,  da  vilde  Revolutionsmændene  fra  1789  og 
1871  have  Ret:  jo  blodigere,  desto  bedre.    Men  Historien 
møder  som  Vidne,  og  dens  Vidnesbyrd  er.:  at  det  ikke 
blot  er  Tyranniet,  men  ogsaa  Folketriheden,  som  under 
Menneskerettighedernes  røde  Fane  kan  kvæles  i  Blod. 
Vi  befinde  os  med  al  vor  „moderne  Viden"  ingen- 
lunde   paa    Menneskelighedens,    Frihedens    og   Frem- 
skridtets lige  Vei;  vi  ere  tvertimod   ved    at   slaae    ind 
paa   en    Afvei.      Vor   troesfornegtende    Tilstand    er    et 

slaaende  Modbillede  til  Middelalderens  Overtro.  Middel- 
alderen phantaserede  med  det  Overhistoriske,  Nutiden 
vil  hjælpe  sig  med  det  blot  Naturhistoriske.  Sandheden 
er,  at  det  Overhistoriske  maa  bære  det  Historiske,  at 
Aanden  fra  Himlen  maa  være  med  i  alle  kraftige  Gjer- 
ninger paa  Jorden.  Det  er  Bevægelsernes  Lov;  det  er 
Folkelivets  Gruudlag;  det  er  i  en  Hovedsum,  hvad 
Christus  lærer  os  om  den  historiske  Fremtid. 


Fjerde  Foredrag. 

(Frederifia). 


„Undt  og  Godt  i  alle  Lande,  Roser  sig  med  Torne 
blande",  det  er  en  gammel  Vise;  den  passer  ikke  blot 
paa  de  mange  Lande,  men  ogsaa  paa  de  mange  Tids- 
aldere;  vor  egen  nærværende  Tid  har  Roser,  men  og- 
saa Tome;  den  har  stærke  Lyssider,  men  ogsaa  be- 
tænkelige Skyggesider. 

Vor  Tid  er  Oplysningens  Tid;  unegteligt!  Natten 
selv  bærer  Vidne  derom.  Vore  Gader  og  Huse,  ere 
jo  saa  straalende  oplyste,  at  vi  ikke  kunne  andet  end 
føle  en  vis  Stolthed  ved  at  tænke  paa,  hvor  mørkt  det 
har  seet  ud  i  „Kong  Hans'es  Tid".  Og  Forstandens 
mange  Lys  brænde  lige  saa  klart.  Hvormeget  er  der 
ikke  allerede  gjort  for  en  forbedret  Ungdomsunder- 
viisning;  i  hvilken  Grad  er  Sands  og  Smag  for  Kund- 
skab og  Dannelse  ikke  tiltaget  i  de  sidste  to  Menneske- 
aldere.  Synskredsene  udvide  sig;  Opmærksomheden  er 
ikke  længer  indskrænket  og  fangen  af  de  nærmeste 
Hverdagsanliggender ;  vore  Tanker  vandre  vidt  omkring; 
fremmede  Egne,  fremmede  Sprog  og  fremmede  Sæder 
indbyde  til  Sammenligning  med  vort  Eget.  Vi  forstaae, 
at  det,  som  foregaaer  i  fjerne    Lande,   kan    vedkomme 

os:  vi  føle  Pulsslaget  i  det  store  Hele,  og  Verdens- 
begivenhederne tegne  sig  i  Omrids  saa  klare,  som 
aldrig  før. 

Men  Skyggen  følger  med  Lyset.  Det  Mangfoldige, 
der  adspreder  Sindet,  kan  saa  let  fortrænge  det  første 
Eenfoldige;  og  dog  er  det  just  det  E enfoldige,  der 
giver  Samling,  Inderlighedskraft  og  besluttet  Villie. 
Istedenfor  hele  Tanker,  hvori  Sjælen  kan  hvile,  ud- 
klækker Kulturen  en  Mængde  livligt  spillende,  men 
ueensartede  Forestillinger,  en  Vrimmel  af  Tankebrøker, 
til  hvilke  man  forgjæves  søger  en  Generalnævner.  At 
vide  Lidt  om  Alt  er  ikke  det  Samme  som  at  vide 
Noget  tilgavns.  Den,  der  skal  være  med  i  Alt,  for 
ikke  at  være  eensidig,  betages  af  urolig  Higen;  og  den 
Nyfigne,  der  absolut  skal  have  Nys  om  Alt  og  en 
Mening  om  Alt,  er  sjælden  i  Stand  til  at  fælde  en 
grundig  Dom  om  Noget.  Det  Værste  er,  at  det  gaaer 
ud  over  Charakteren.  Det  Menneske  faaer  aldrig 
Charakteer,  som  ikke  er  i  Stand  til  at  danne  sig  en 
fast  Overbeviisning.  I  en  Tidsalder,  hvor  en  given 
Livsanskuelse  hersker  med  myndig  Eensformighed  lige- 
lig for  Alle,  seer  det  jo  rigtignok  ud,  som  om  hver 
Enkelt  i  Samfundet  var  født  med  Overbeviisning;  men 
under  den  stigende  Oplysning  begynder  det  Eens- 
formige  at  løse  sig  op.  Mange  Livsbetragtninger, 
mange  og  modstridende  Synsmaader  stille  sig  til  Skue, 
og  hvad  bliver  Følgen?  Der  er,  siger  man.  Noget  i 
det  Ene;  men  der  er  ogsaa  Noget  i  det  Andet:  Ondt 
og  Godt  i  alle  Lærdomme  I  Det  Eneste,  man  faaer  ud, 
er,  at  der  kan  siges  Meget  for  og  imod  enhver  Ting. 
Tilsidst  bliver  Alt  uvist;  man  maa  gaae  efter  Indtryk 
og  Stemning.     Men  Indtrykkene  forandre  sig  og  Stem- 

ningerne  vexle:  Alt  beroer  paa  Omstændighederne. 
Den,  som  for  ti  Aar  siden  var  ærkeliberal,  er  nu  al- 
vorlig mørk  og  stokconservativ :  det  er  Omstændighederne. 
Grantræet,  som  før  var  Juletræ,  staaer  nu  paa  Loftet, 
og  er  „sat  i  Væxten" :  det  er  ogsaa  Omstændighederne. 
Hvor  uhyggeligt  at  møde  sin  første  oprindelige  An- 
skuelse paa  Udviklingens  Vei  og  saa  ikke  at  kunne 
vedkjende  sig  den  igjen;  det  er  jo  næsten  lige  saa 
ærgerligt  som  at  skulle  møde  sin  „første  Kjærlighed" 
og  see,  at  hun  er  blevet  forlovet  med  en  Anden.  At 
tvivle  om  Alt,  kritisere  Alt  og  være  misfornøiet  med 
Alt  bliver  ofte  anseet  for  et  ubedrageligt  Tegn  paa 
Overlegenhed ;  og  dog  er  denne  Overlegenhed  lige  saa 
bedragerisk  som  Rødmen  paa  den  Svindsottiges  Kinder. 
Den  endeløse  Tvivlen  er  en  tærende  Sygdom  og  i  Op- 
lysningens Tid  er  Sygdommen  smitsom. 

Vor  Tid  er  en  Frihedens  Tid;  vi  erkjende  det 
med  Taknemmelighed  og  sige  det  med  Stolthed.  Men 
Frihedens  Tid  er  ogsaa  Farernes  Tid,  thi  i  Friheden 
er  der  mange  Slags  Muligheder:  at  omgaaes  med  Fri- 
hed er  at  omgaaes  med  Muligheder,  men  at  omgaaes 
med  Muligheder  er  som  at  omgaaes  med  Ild  og  Lys  i 
et  Krudttaaru. 

I  ældre  Tider,  ja  endnu  langt  ind  i  det  attende 
Aarhundrede,  var  hvad  nu  kaldes  Frihed  en  forbuden 
Frugt.  Den  folkelige  Frihed  var  under  Laas  og  Lukke, 
dens  Tanker  laae  gjemte  i  Hemmelighedernes  Bog,  en 
Bog  med  syv  Segl.  Vee  den,  der  vovede  at  bryde  et 
af  disse  Segl,  hans  Dom  var  fældet.  Selv  med  Religion 
og  Videnskab,  Tro  og  Fornuft  holdt  Statsmagten  strengelig 
Tilsyn;  den  rugede  over  Aandens  Klenodier  som  en 
Drage  over  sine   Skatte.     Naar    vi    Protestanter   korse 

os  ved  at  høre  om  alt  det,  den  katholske  Kirke  har 
faaet  udrettet  ved  Hjælp  af  Censur,  Inqvisition,  Hexe- 
processer  og  Kjætterbaal,  da  bør  vi  for  Alting  ikke 
glemme  at  tage  vor  egen  Kirke  med.  Navnlig  er  det 
i  denne  Henseende  lærerigt  at  gjøre  Bekjendtskab  med 
Englands  Historie  ved  Tiden  før  og  efter  Reformationen. 
Efter  at  Forfølgelserne  med  blodige  Straffe  havde  ud- 
raset, blev  en  døsig  Orden  i  Høikirken  og  et  mystisk 
Sværmeri  hos  Secterne  den  naturlige  Tilstand.  Til  en 
Anskueliggjørelse  heraf  har  Maleren  Hogarth  leveret 
et  Billede,  hvori  Satiren  overgaaer  Konsten.  I  For- 
grunden seer  man  Sectaanden  drive  sit  Uvæsen.  En 
Kvinde  i  folderige  Klæder  ligger  henkastet  paa  Gulvet, 
og  ud  fra  Folderne  vrimler  der  en  Mængde  Smaadyr, 
Muus,  saa  vidt  jeg  mindes.  Grupperne  omkring  hende 
ere  fulde  af  Liv,  Nogle  i  stille  Henrykkelse,  Andre  i 
en  saadan  Bestyrtelse,  at  Haarene  staae  som  Børster 
paa  deres  Hoveder.  Det  er  et  Mirakel,  der  skeer; 
den  beuaadede  Kvinde  føder  Muus.  Altsaa:  et  stort 
Musemirakel !  Baggrunden  er  helliget  Høikirken.  Menig- 
heden er  samlet.  Præsten  paa  Prædikestolen,  her  er 
Orden  og  Ro.  Som  befalet,  læser  Sjælehyrden  sin 
Prædiken  op  af  Papiret.  En  Strimmel  deraf  under- 
retter os  om,  hvad  det  er  for  en  Text,  hvis  Indhold, 
han  lægger  de  Andægtige  paa  Sinde.  „I  skulle  ikke 
mene,  at  jeg  er  kommen  at  bringe  Fred  paa  Jorden; 
jeg  er  ikke  kommen  at  bringe  Fred  men  Sværd."  Or- 
thodoxiens  „rene  Lære"  er  imidlertid  saa  betryggende, 
at  end  ikke  Ordet  om  Ild  og  Sværd  kan  forstyrre  dens 
Fred:  Præsten  seer  søvnig  ud,  og  den  hele  Menighed 
er  allerede  sødelig  indslumret. 

Det,  hvis  Væsen  er  Frihed,  kan  ikke  holdes  under 

Tvang;  det  er  en  Unatur,  der  hævner  sig.  Thi  naar 
der  tales  om  Frihed,  er  det  jo  ikke  nok  med  at  tænke 
paa  Frihed  i  det  Udvortes,  saasom  Næringsfrihed, 
Trykkefrihed,  en  fri  Forfatning  o.  s.  fremdl.  Den  ud- 
vortes Frihed  er  et  uskatteerligt  Gode;  men  den  faaer 
dog  kun  sit  Værd  ved  at  afgive  Betingelser  for  den 
indvortes.  Uvidenhed  og  Overtro  ere  uforenelige  med 
indvortes  Frihed.  Videnskaben  er  efter  sit  Væsen  fri, 
thi  Videnskaben  vil  erkjende  Sandheden,  og  Sandhedens 
Erkjendelse  er  i  et  Indvortes.  At  ville  ved  udvortes 
Befalinger  foreskrive  Tanken,  hvad  den.  skal  erkjende 
for  sandt,  er  det  Samme  som  at  ville  befale,  at  To  og 
Tre  ikke  maa  være  Fem,  men  Fire.  Religionen  er 
efter  sit  Væsen  fri,  thi  Religion  er  i  allerhøieste  Be- 
tydning et  indvortes  Anliggende.  For  ret  at  bruge 
den  udvortes  Frihed,  maae  vi  erhverve  den  indvortes. 
Det  Sind,  som  er  betaget  enten  af  Havesyge  eller  af 
Herskesyge  eller  af  hvilkensomhelst  anden  Syge,  er 
ufrit.  Der  er  Mange,  som  have  ført  det  store  Ord  om 
Frisindethed,  Sindets  Frihed,  og  dog  lidt  utrolig  af 
Herskesyge:  de  have  da  ikke  undt  sig  selv  det  Gode, 
de  saa  gjerne  vilde  tilsikkre  Andre. 

Vor  Tid  er  i  særlig  Forstand  en  Forhandlingernes 
Tid;  det  følger  med  Oplysning  og  Frihed.  Meget  af 
hvad  man  i  tidligere  Dage  neppe  turde  tænke  ved  sig 
selv  eller  hviske  en  Fortrolig  i  Øret,  træder  nu  offenlig 
frem  i  Skrift  9g  Tale  og  drøftes  for  Alverdens  Øine. 
Dersom  vi  nu  turde  stole  paa,  at  de  mange  Stemmer, 
de  mange  Røster  og  de  mange  Meninger,  der  lade  sig 
høre  i  den  stadig  fortsatte  Samtale,  hvormed  den 
civiliserede  Verden  daglig  underholder  sig  selv,  vifke- 
lig    stode    i    Sandhedens   Tjeneste,    da   havde   vi   rige 

Midler  til  at  faae  de  brændende  Spørgsmaal  belyste 
fra  alle  Sider  og  komme  til  Bunds  i  de  virkelige  For- 
hold.    Men  hvorledes  er  Fremgangsmaaden  i  det  Hele? 

Naar  man  vil  prøve  en  ny  Maskine,  vurdere  dens 
Bygningsmateriale,  dens  Sammensætning  og  Arbeidski-aft, 
saa  nøi^s  man  ikke  med  at  høre  paa  de  Lovtaler,  hvor- 
med Opfinderen  selv  anbefaler  den;  lige  saa  lidt  lader 
man  sig  afskrække  af  deres  Indvendinger,  som  vitterlig 
have  Interesse  af  at  nedsætte  og  dadle  Maskinen.  Man 
gaaer  forsigtig  til  Værks,  tager  Erfaringen  og  de  Sag- 
kyndige paa  Raad,  mærker  sig  nøie,  hvad  der  taler  for 
og  imod,  og  lader  sig  overbevise  af  Grunde.  Det  er 
ikke  Stemninger  eller  uforgribelige,  forudfattede  Me- 
ninger, som  her  faae  Lov  til  at  gjøre  Udslaget:  nei, 
det  er  Grunde,  vægtige  Grunde. 

Hvad  Forhandlingerne  om  det  store,  indviklede 
Samfundsmaskineri  angaaer,  synes  det  derimod,  som 
om  Nutidens  oplyste  og  frie  Nationer  foretrak  at  slaae 
ind  paa  en  anden  Vei.  Anvende  vi  Sætningen  om 
Ondt  og  Godt  i  alle  Lande  paa  den  nu  saa  rige,  alle 
Marker  befrugtende,  alle  Enge  overrislende,  alle  Veie  be- 
straalende  BladHtteratur,  da  maatte  det  jo  hedde:  Ondt  og 
Godt  i  alle  Bladel  Men  nei  I  Naar  vi  see  Partierne 
gruppere  sig  til  Høire  og  Venstre,  yderste  Høire,  yderste 
Venstre,  høire  Centrum,  venstre  Centrum  o.  s.  v.,  saa 
tager  det  sig  livagtig  ud,  som  om  den  gamle  Sætning 
med  Eet  forandrede  sig  og  betød:  lutter  Godt  i  nogle 
Blade,  lutter  Ondt  i  andre.  De,  der  have  forsvoret  sig 
til  Høire,  forsikkre,  at  der  slet  ingen  Roser  er  i  Venstre- 
bladene, men  lutter  Torne;  til  Gjengjæld  maae  de,  der 
have  forsvoret  sig  til  Venstre,  naturligviis  bekjendtgjøre, 
og  det  baade  med  Tegninger  og  fede  Typer,  at  Høire- 

bladene  ere  visne  Tome,  og  at  den  ægte,  sande,  ufor- 
falskede Rosenduft  alene  maa  søges  i  Venstrebladene. 
Saa  danner  der  sig  rigtignok  en  Overbeviisning  og  en 
Mening;  men  den  er  af  negativ  Art.  Overbeviisningen 
er,  at  man  har  en  Mening,  og  Meningen  er,  at  man 
ikke  vil  lade  sig  overbevise. 

Det  Skib,   der  bærer  Nutid sforhandlingernes  store 
Ladning,  er  ikke  dybtgaaende  nok;    det  pløier   ikke   i 
rum  Sø,  men  holder  sig  helst,  hvor  der  er  flade  Grunde. 
Vi  see  det,  naar  vi  kaste  et  Blik  paa  Forhandlingerne 
om  Religion  og    Videnskab.      At   intet   Folk   kan   leve 
uden  positiv  Religion,  at  Throner  falde  og  Stater  vakle, 
naar  de  hellige  Grundpiller  tages  bort,  derom  er  Stats- 
kløgten  i  den  Grad  enig  med  sig  selv,  at  Personer,  som 
for  eget  Vedkommende   vitterlig   have    opgivet   al   Tro 
paa  Kirkens  Lærdomme,  ofte  ere  de  ivrigste  Forsvarere 
af  den  bestaaende  kirkelige  Orden.     Religionen  bliver, 
kort  sagt,  offenlig  anerkjendt  for,  hvad  den  er,  en  aan- 
delig  Stormagt.    Videnskabens  Ret  og  Betydning  maa 
især  i  en  Oplysningens  og  Frihedens  Tid,  være  hævet 
over  enhver  Tvivl:  Videnskaben  bliver  da  ogsaa  aner- 
kjendt for,  hvad  den  er,  en  aandelig  Stormagt.     Der- 
som nu  disse  to  Stormagter  kunde   forene    sig   om   at 
arbeide  sammen  til  et  fælles  Maal,  da  skulde  slumrende 
Kræfter  vaagne  og  en  ny  Dag   bryde   frem   over   Folk 
og  Stater;  men  det   er   netop   Nutidens   Kval,    at   der 
imellem  Religion  og  Videnskab  har  aabnet  sig  en  Kløft 
saa  dyb  og  bred  som  aldrig  før. 

Det  læres  af  Bibel  og  Kirke,  at  Verden  er  skabt  i 
sex  Dage;  men  Videnskaben  beviser,  at  der  imellem 
TilbHvelsen  af  de  første  Dyr  og  Tilblivelsen  af  de 
første  Mennesker  maa  ligge  Millioner  og  Millioner  Aar. 

Det  læres  i  Bibel  og  Kirke,  at  Sol,  Maane  og  Stjerner 
ere  skabte  for  Jordens  og  Menneskenes  Skyld;  men 
Videnskaben  beviser,  at  Jorden  er  et  forsvindende 
Punkt  i  det  uendelige  Himmelrum,  o.  s.  fremdl.  Var 
det  endda  blot  Afvigelser  i  Opfattelsen  af  det  Udvortes, 
af  Forhold  i  Tid  og  Rum,  det  fik  at  gaae ;  men  Striden 
angaaer  Tilværelsens  inderste  Kjærnepuukt,  den  gud- 
dommelige Magt  og  Villie.  Religionen  hviler  paa  Mi- 
raklet; Videnskaben  kan  ikke  erkjende  Miraklet;  hvor- 
ledes skulle  to  saa  indbyrdes  splidagtige  Aandsmagter 
kunne  virke  sammen:  hvad  den  ene  bygger  op,  maa 
den  anden  jo  rive  ned. 

I  gamle  Dage  var  Striden  en  Hemmelighed;  Kirken 
sørgede  for,  at  ingen  videnskabelig  Afvigelse  fra  den 
orthodoxe  Lære  kom  til  Folkets  Kundskab  eller  at  der 
dog  i  al  Fald,  hvis  en  dristig  Tænker  talede  for  høit, 
statueredes  et  aiskrækkende  Exempel.  I  vor  Tid,  Op- 
lysningens, Frihedens  og  Offenlighedens  Tid,  kan  Hem- 
meligheden ikke  bevares:  hvert  andet  Menneske  veed 
at  Naturlæren  ikke  retter  sig  efter,  hvad  der  staaer  i 
Bibelen.  Ikke  desto  mindre  bevæge  de  off enlige  For- 
handlinger sig  henad  Overfladen.  Man  nedsætter  Commis- 
sioner  til  at  undersøge  Kirkens  og  Statens  Rettigheder; 
men  det  falder  ikke  den  oplyste  Nutid  ind  at  foran- 
stalte en  alvorlig  Undersøgelse  om,  hvordan  det  egenlig 
staaer  til  med  Religionens  og  Videnskabens  Mellem- 
værende. Midt  i  Gjæringernes ,  Tvivlenes,  Kritikens 
og  de  urolige  Tankers  Tid  slaaer  man  sig  til  Ro  med 
en  Underviisning ,  hvori  det  Bibelske  og  det  Natur- 
videnskabelige paa  den  naiveste  Maade  anklage  hin- 
anden. Man  holder  Kirke  for  dem,  der  ville  troe,  og 
Videnskab  for  dem,    der   ville    vide;    men    et   afglattet 

Sammensurium  af  Tro  og  Viden  er  ikke  til  Opbyggelse 
for  Folket. 

„Slige  Opgjørelser,"  indvender  man,  „lade  sig  ikke 
fremtvinge."  —  Her  er  slet  ikke  Tale  om  Tvang;  det 
her  fordres,  er  Regnskab,  Eedegjørelse  for,  hvorledes 
det  forholder  sig  med  de  store  bevægende  Aandsmagter. 
Skulde  en  saadan  Redegjørelse  være  enten  farlig  eller 
umulig,  da  maatte  det  staae  daarlig  til  med  Samfundets 
Samvittighed.  Den  eneste  Indvending,  som  med  Grund 
kunde  gjøres,  skulde  da  være  den,  at  en  saadan  For- 
handling vilde  blive  saa  lærd  og  langtrukken,  at  den 
store  Almeenhed  ikke  kunde  følge  med.  Vi  svare: 
hvad  der  væsenlig  vedkommer  Alle,  maa  kunne  for- 
staaes  af  Alle;  —  Folket  kan  forstaae  det  Høieste. 
Hvad  herved  sigtes  til,  er  ingen  Autoritetserklæring, 
enten  fra  deres  Side,  der  repræsentere  Kirkelæren,  eller 
fra  deres,  der  repræsentere  Videnskaben,  men  slet  og 
ret  en  Paaviisning  af  det  Grændseskjæl,  hvorved  Re- 
ligion og  Videnskab  nødvendig  maae  skilles  og  mødes. 

Det  er  fornemmelig  tre  Punkter,  hvorom  Under- 
søgelsen dreier  sig:  Tingenes  Oprindelse,  Men- 
neskets Adel  og  Samvittighedens  Dom. 

Om  Tingenes  Oprindelse  lærer  Religionen,  at  Verden 
er  skabt,  at  den,  med  andre  Ord,  er  et  Værk  af  Al- 
magtens V^illie.  Dersom  nu  Videnskaben  virkelig  kunde 
bevise,  at  Verden  ikke  er  skabt,  saa  maatte  man,  om 
end  paa  lemfældig  Maade  lidt  efter  lidt  see  at  faae 
Religionen^  afskaffet.  Men  hvad  veed  Naturlæren  nu 
egenlig  om  Tingenes  Oprindelse?  Intet.  Erfarings- 
læren  tager  Tingene  som  de  ere  givne;  ved  at  udforske 
deres  Kræfter,  Sammenhæng  og  Love  opdager  den,  at 
den  ene  Tilstand  er  gaaet  forud  for  den   anden.     Den 

første  Tilstand,  den  yderste  Grændse,  hvortil  den  kan 
naae,  er,  som  bekjendt  en  uhyre  „Taage".  Skal  Aands- 
læren  (Philosophien)  gjøre  sig  Rede  for  Taagens  Op- 
rindelse, da  maa  den  nødvendig  forudsætte,  at  en  virk- 
som Fornuft,  en  guddommelig  Viisdom,  en  almægtig 
formende  Villie  har  været  nærværende  i  Taagen.  Men 
fra  dette  Synspunkt  kan  man  da  umulig  bevise,  at 
Verden  ikke  er  skabt.  Alt  i  Naturen  udvikler  sig  fra 
første  Beg}'ndelse  af  efter  strenge  Love.  Kan  Skaberen 
forandre  sine  Love?  Miraklet  staaer  som  uudsletteligt 
Grændseskjel  mellem  Religion  og  Videnskab;  men  den 
foregivne  Grundmodsigelse  er  hævet.  Religionen  har 
paa  sin  Side  Ret,  naar  den  hævder  Miraklet;  thi  det 
inderste  Oprindelige  i  Alt  er  den  lovgivende  Villies 
Frihed.  Videnskaben  har  paa  sin  Side  Ret,  naar  den 
paastaaer,  at  Lovene  ikke  kunne  brydes.  Men  saa 
sandt  Naturlovene  ere  den  lovgivende  Friheds  egne 
Aabenbarelser,  saa  brydes  de  jo  ikke  ved  at  optages  i 
Aandslovenes  Sammenhæng  og  underlægges  den  frie 
Almagt. 

Menneskets  Adel  og  høie  Bestemmelse  udtaler 
Religionen  kort  og  fyndigt  i  det  Ord:  Mennesket  er 
skabt  i  Guds  Billede.  Hvad  har  Videnskaben  herimod 
at  indvende?  Naturhistorien  betragter  —  og  fra  sit 
Standpunkt  med  fuld  Ret  —  Mennesket  som  et  Led  i 
Dyrerækken.  Naturligviis  indtager  Mennesket  den 
øverste  Plads,  Hæderspladsen  ovenfor  Aber  og  Flager- 
muus. 

Der  gjøres  store  Anstalter  til  at  bevise,  at  lige- 
som de  høiere  Dyreformer  lidt  efter  lidt  have  udviklet 
sig  af  de  lavere,  saaledes  har  Mennesket  udviklet  sig 
af  en  egen  Dyreform,  sandsynligviis  en  abeagtig  Urform. 

Darwin  fremhæver,  at  Aberne  have  Disposition  til 
Br}'stsyge,  ligesom  Mennesket;  at  de  blive  vrede,  naar 
man  gjør  Nar  ad  dem,  akkurat  ligesom  Mennesket;  at 
de  kunne  lære  at  ryge  Tobak,  ligesom  Mennesket  o.  s.  v. 

Den  Forkj ærlighed,  hvormed  mange  Naturhistorikere 
for  Tiden  arbeide  paa  at  udslette  de  sidste  Spor  af 
oprindelig  Forskjel  mellem  Dyr  og  Menneske,  er  saa 
varm,  at  man  kun  kan  afkjøle  den  noget  ved  at  hen- 
lede deres  Opmærksomhed  paa  Forholdet  imellem 
Videnskaben  og  Mennesket.  Videnskaben  har  veiet 
Kloderne,  Videnskaben  har  maalt  Lysets  Hastighed, 
Videnskaben  har  opdaget  Stjerner,  der  sidde  saa  høit, 
at  det  Lys,  de  sende  ned  til  os,  maa  være  Aartusinder 
underveis,  og  det  uagtet  Lyset  tilbagelægger  en  Vei  af 
over  40,000  Miil  i  hvert  Sekund.  Det  er  høie  Ting. 
Naar  Naturhistorikeren  nu  betænker,  at  Videnskaben  er 
menneskelig,  er  et  Aandsprodukt  af  den  menneskelige 
Hjerne,  kan  han  endog  gaae  over  til  den  modsatte 
Yderlighed  og  henrives  til  en  saadan  Begeistring,  at 
han  sætter  Menneskets  Hjerne  i  Guds  Sted  og  forguder 
den  menneskelige  Aand.  Hvilken  Afstand  imellem 
Dyret  og  Mennesket  I  Hvormange  Millioner-  Billioner- 
Trillioner  Aar  maa  der  ikke  hengaae,  inden  Abens 
Hjerne  bliver  saa  udviklet,  at  den  kan  veie  Kloderne, 
inden  Flagermusene  drive  det  til  at  udmaale  Lysets 
Hastighed. 

Den  hele  Allarm  med  Menneskets  dyriske  Afstam- 
ning reiser  sig  ganske  simpelt  derfra,  at  en  berømt 
Naturforsker  af  paaskjønnelsesværdig  Iver  for  at  paa- 
vise  Slægternes  Sammenhæng  og  gradvise  Overgange 
har  glemt,  at  der  er  Noget  til  i  Naturen  som  hedder 
Anlæg.     Det  er  i  Kraft  af  sit  guddommelige  Anlæg,  at 


Mennesket     fremtræder    som     et     Guds    Billede    paa 
Jorden. 

Om  Samvittighedens  Dom  lærer  Religionen,  at  den 
er  en  umiddelbar  og  naturlig  Tilkjendegivelse  af  den 
alvidende,  hellige  og  retfærdige  Gudsvillie  i  Menneskets 
Indre.  Skulde  Videnskaben  gjøre  Indsigelse  mod  denne 
Lære,  da  maatte  den  først  bevise,  at  en  alvidende, 
hellig  og  retfærdig  Gud  umulig  kan  være  til;  men  Op- 
gaver af  denne  Natur  ligge  udenfor  Videnskabens 
Omraade  eller,  hvad  der  siger  det  Samme,  udenfor 
dens  Rækkeevne.  Det  er  ikke  med  Samvittigheden 
som  med  et  dyrisk  Instinkt,  at  den  strax  er  færdig  fra 
Naturens  Haand  og  altid  holder  sig  paa  samme  Trin. 
Samvittigheden  vækkes  og  udvikles  paa  det  Grundlag 
af  religiøse,  sædelige  Erkjendelser,  som  Samfundet  frem- 
byder, og  betinges  i  det  Hele  af  Forholdet  mellem  Religion 
og  Videnskab.  Det  virkelige  Liv  med  dets  mange  Ar- 
beider  og  Pligter  maa,  saa  at  sige.  bestraales  af  to  Sole : 
hvad  det  indre  Personlige  angaaer,  af  Religionen,  hvad 
Verdenslovene  og  de  virkelige  Forhold  augaaer,  af  Viden- 
skaben. Samvittigheden  kan  gjøre  et  Menneske  eensomt; 
men  den  kan  ogsaa  hellige  og  styrke  de  Baaud,  som  knytte 
Menneskene  til  hverandre:  der  gives  lige  saa  vel  en 
offenlig  som  en  privat  Samvittighed. 

At  Samvittigheden  neppe  kan  regnes  iblandt  de 
Helgene,  der  hidtil  have  fundet  særlig  Dyrkelse  i 
Politiken,  tør  maaskee  ansees  for  almindelig  indrømmet. 
Det  er  mærkværdigt  at  see,  hvorledes  Staterne  overalt, 
hvor  deres  „Ære"  og  „Interesser"  krævede  det,  have 
forstaaet  at  bevare  fuldstændig  Ualliængighed  lige  over 
for  de  sædelige  Forpligtelser,  som  den  statskirkelige 
Rettroenhed  foreskriver.^    Af  deres  indbyrdes   Forhånd- 

linger,  Krige,  Erobringer  o.  s.  v.  skulde  man,  dersom 
man  ikke  vidste  det  i  Forveien,  vanskelig  kunne  gjætte 
sig  til,  at  de  vare  —  hvad  de  jo  dog  virkelig  ere  — 
christelige  Stater.  Saadanne  Vaabenmærker  som  Løver^ 
Leoparder,  Ørne,  Dobbelørne  o.  desl.  ere  derimod  mere 
charakteristiske,  thi  deri  er  noget  Rovdyragtigt. 

Oplysningens  og  Frihedens  Tid  er  allerede  naaet 
saa  vidt.  at  den  offenlige  Mening  er  blevet  en  Magt: 
Politiken,  der  er  saa  uafhængig  af  Samvittigheden,  er 
ingenlunde  uafhængig  af  den  offenlige  Mening.  Naar 
det  store  Rovdyr  vil  frem,  speider  det  til  alle  Sider  og 
trækker  forsigtig  Kløerne  ind,  hvis  det  mærker  at  den 
offenlige  Mening  bliver  alvorlig  vred.  Men  den  offen- 
lige Mening,  et  Produkt  af  Stemninger,  Forstands- 
betragtninger,  Interesser  og  Lidenskaber,  er  med  al 
sin  sunde  Sands  dog  ingen  paalidelig  Veileder;  den  er 
Øieblikkets  Barn,  for  meget  af  et  Verdensbarn.  En 
klarøiet  Datter  af  beregnende  Politik,  vittig  og  klog, 
men  af  de  mange  Beilere  idelig  udsat  for  allehaande 
Fristelser,  faaer  den  offenlige  Mening  undertiden  en 
betænkelig  Lighed  med  den  Slags  Damer,  man  i  Paris 
kalder  Demi-monde. 

Samvittigheden,  Samfundssamvittigheden,  derimod, 
er  en  paalidelig  Veileder.  Men  Samfundssamvittigheden 
danner  sig  først  efterhaanden,  som  der  danner  sig  et 
folkeligt  Sind  og  en  folkelig  Villie.  Den  offenlige  Me- 
ning kan  ikke  paa  egen  Haand  faae  Bugt  med  Magt- 
haveriets  store  Dyr.  Samvittigheden  maa  med:  naar 
Dyrets  Beva^gelser  forraade,  at  det  hungrer  efter  Bytte 
og  tørster  efter  Blod,  maa  Folkevillien  sige  Nei,  og 
Folkets  Sjæl  igjennem  Millioner  Øine  fæste  sit  Blik 
paa  Dyret.    Det   virker:    Ørnens   Vinge   lammes,    Leo- 


parden glemmer  sit  Spring,  det  Rovdyragtige  bliver 
tæmmet. 

Den  naturvidenskabelige  Betragtning  af  Historiens 
Gang  er  ikke  meget  trøstelig.  Det  gaaer  med  Folkene 
—  hedder  det  —  som  med  Individerne,  de  have  deres 
Aldere.  Først  en  Ungdomstid  med  gyldne  Syner,  mæg- 
tig Higen  og  stærk  Tro;  dernæst  en  Manddomstid 
med  skarp  Forstand,  sikkre  Planer  og  en  velberegnet 
Daadskraft;  tilsidst  kommer  Alderdommen  med  Kritikens 
Rynker,  Tvivlen  om  Alt  undtagen  det  Materielle,  Hang 
til  Ro  og  Nydelse,  onde  Drømme,  Varsler  om  Op- 
løsning og  Død.  De  samme  Love,  hvorefter  Oldtidens 
Stater  sank,  gjælde  ogsaa  for  Nutidens.  Europas 
Folkeslag  ere  allerede  stærkt  paa  Heldingen ;  det  gaaer 
ned  ad  Bakke  med  dem  alle.  Videnskaben  gaaer  frem, 
men  Religionen  gaaer  tilbage.  Den  videnskabelige 
Forskning  maa  nødvendig  opløse  det  kirkelig  Over- 
leverede; den  kan  ikke  gjøre  for  det.  Den  kan  des- 
værre ikke  erstatte  Tabet.  Videnskaben  formaaer  ikke 
at  give  Folket,  hvad  det  høilig  trænger  til,  en  ny  Re- 
ligion. Almuen  og  en  Deel  af  de  Halvdannede  holde 
paa  den  gamle  Tro,  det  bedste  de  kunne;  men  den 
svinder  umærkelig  fra  dem,  den  fordamper.  Enden 
bliver,  at  de  nuhistoriske  Folkeslag  omsider  maae  træde 
af,  og  nye  Stammer  med  friske  Rødder  og  unge  Skud 
udfylde  Skuepladsen. 

Vi  maae  ved  denne  Anledning  atter  fremhæve,  hvad 
der  fra  et  naturvidenskabeligt  Standpunkt  saa  let  over- 
sees,  at  Historiens  Love  ere  Aandslove.  Folkene  ældes 
ikke  efter  samme  Lov  som  Individerne;  deres  Alder- 
dom indtræder  kun  da,  naar  Aandskilderne  udtørres. 
Nutidens  Folkeslag  leve  i  'denne  Henseende  under  andre 

Vilkaar  end  Oldtidens.  Der  er  i  Tidernes  Vendepunkt 
blevet  offret  et  Liv;  en  Livskapital  er  sat  ind,  som 
med  Renter  og  Renters  Renter  er  uudtømmelig.  Viden- 
skaben skal  ikke  bebyrde  sig  med  at  give  Folkene  en 
ny  Religion;  det  bebøves  ikke.  Ethvert  Folk  maa 
blive  ansvarligt  for,  hvorledes  det  har  forstaaet  at  til- 
egne sig  og  anvende  den  rige  Arv. 

Istedenfor  det  mørke  Billede  af  lutter  Skygger, 
Svaghed  og  Alderdom  kunne  vi  med  mere  Grund  ud- 
kaste et  Foryngelsens  Billede,  et  Fremtidsbillede  med 
lyse  Farver.  Vi  vide  vel,  at  Intet  er  fuldkomment  paa 
Jorden,  at  den  virkelige  Tilstand,  hvis  Træk  skulle 
svare  til  Billedet,  kun  vil  naaes  i  en  Tilnærmelse;  men 
derfor  kan  der  dog  være  Sandhed  i  Billedet.  Det  er 
glædeligt  at  haabe;  ja,  det  er  mere  end  glædeligt,  det 
er  Pligt.  Det  er  Folkenes  Foryngelse,  Folkelivets  Frem- 
væxt,  hvorpaa  vi  haabe. 

Naar  den  da  kommer,  den  forventede  Tid,  da 
Folket  er  blevet  en  fuldvoxen  Mand,  der  tilfulde  har 
lært  at  bruge  sine  Kræfter,  de  aandelige  saa  fuldt  som 
de  materielle,  da  ville  Skranker  falde,  som  nu  synes 
uoverstigelige.  Bliver  Samfundet,  det  store  Legeme 
med  de  mange  Lemmer,  befriet  fra  alt  det,  som  kaldes 
dødt  Kjød,  og  faaer  sin  rette  Førlighed,  sunde  Safter  i 
alle  Væv,  frisk  Blod  i  alle  Aarer:  da  vil  der  være 
Dygtighed  til  at  optage  Virkelighedens  Kamp,  og  ^lod 
til  at  møde  de  mulige  Farer.  Gaaer  den  sædelige  Selv- 
følelse op  for  Alles  Sind  og  Tanke,  er  Folkesamvittig- 
heden saa  vaagen,  at  Selvraadigheden  maa  blive  und- 
seelig. Egensindigheden  krybe  i  Skjul,  og  Kortsynethed 
og  anmassende  Dumhed  vige  overalt  for  bedre  Lidsigt 
og   for   klare    Grunde:    da   bliver   Enigheden   stor   og 


Villien  stærk;  den  voxer  jo  med  Forstaaelsen.  Kommer 
den  engang,  den  forventede  Tid,  da  Arbeidets  Byrde 
og  Arbeidets  Løn  skulle  veies  mod  hinanden  efter  Billig- 
hedens Krav  paa  Retfærdighedens  Guldvægt,  da  ville 
'mange  Hænder  arbeide  til  eet  Maal,  og  de  mange 
Interesser  gribe  ind  i  hverandre  som  Hjul  og  Drev  i 
en  vel  sammenføiet  Maskine.  Er  det  een  Sjæl,  een 
Aand,  een  Livets  Strøm,  der  driver  Værket  med  de 
mange  Hjul,  da  vil  Byrden  ikke  blive  Nogen  for  tung, 
og  Ingen  skydes  udenfor:  det  rummelige  Værksted  har 
Plads  og  Virkekreds  for  Smaa  og  Store.  Ja,  naar  den 
kommer,  den  forventede  Tid,  det  bliver  en  Sommerens 
Tid:  lette  Skyer  og  svale  Vinde,  lyse  Nætter  og  solrige 
Dage.  Det  bliver  en  Høstens  Tid;  da  bugner  Kjernen 
i  tunge  Ax;  da  plukkes  der  modne  Frugter  af  Fri- 
hedens Træ;  da  har  Kundskabsæblet  ingen  Gift;  Naget 
er  kvalt,  Hugormen  i  det  høie  Græs  er  død:  da  dufte 
alle  Livets  og  Sundhedens  Roser. 

Femte  Foredrag. 


(Koliling). 

lit  sundt  og  kraftigt  Folkeliv  er  umuligt  uden  til- 
svarende Folke-Aand,  Folke-Aand  er  umulig  uden  Folke- 
tro; men  Folketroen  er  gold,  vanmægtig  og  intetsigende, 
naar  den  ikke  formaaer  at  bevise  sin  Kraft  i  Gjerning. 
Hvad  vi  her  kalde  Folketro,  er  ikke  Overtro,  Almuetro 
paa  gamle  Sagn  om  Underjordiske,  Gjengangere,  Trold- 
mænd og  Hexe,  en  Tro  fra  Ammestuen;  Folketroen  er 
en  Tro,  som  taaler  Lyset,  en  Tro  paa  Lysets,  Livets 
Kraft,  en  Tro  paa  Aand.  Naar  der  ellers  spørges  om 
et  Folks  Tro,  mener  man  sædvanlig  dets  Troesbekjendelse. 
Man  kommer  da  let  til  at  gjøre  den  Iagttagelse,  at 
man  ikke  uden  videre  tør  slutte  fra  Tro  til  Liv,  at 
Troesbekj endelsen  som  oftest  i  den  Grad  peger  ud 
over  Livet,  at  man  maa  vælge  en  anden  Synslinie, 
naar  man  vil  have  det  virkelige  Liv  i  Sigte. 

Folketroen  er  mere  end  en  ophøiet  Følelse  eller 
en  skjøu  Phantasie;  den  er  en  Virkelighedstro,  en 
levende  Gjerningstro ;  som  Troen  er,  saaledes  er  Livet, 
og  som  Livet  er,  saaledes  er  Troen;  her  gjælder  det 
ubetinget:  viis  mig  din  Tro  af  dine  Gjerninger.  Vist- 
nok er  det  Guddommelige,  hvorpaa  der  troes,  et  Over- 


menneskeligt; men  dette  Overmenneskelige  er  efter  sin 
umiddelbare  Nærværelse  dog  ganske  og  aldeles  menne- 
skeligt: alle  Hovedtræk  af  Menneskets  Natur  og  Væsen 
€re  kj  endelige  i  dets  Aabenbarelser. 

I  denne  Henseende  kunde  det  da  synes,  som  om 
de  hedenske  Guder,  de  gamle  Folkeguder,  passede 
langt  bedre  til  Menneskets  Natur  og  Folkeslagenes 
Eiendommeligheder  end  Aandens  evige  sande  Gud,  den 
Gud,  der  har  aabenbaret  sig  i  Christus.  De  græske 
Guder  have  græske  Ansigter,  græske  Dyder  og  Lyder; 
de  ere  græske  Mennesker  af  høiere  Orden.  Noget  Lig- 
uende  gjælder  i  det  Hele  om  Romernes  og  Nordboernes 
Guder.  Men  just  fordi  det  kun  er  Menneskeguder, 
Guder  med  menneskelige  Feil  og  Fortrin,  bære  de 
Dødsspiren  i  Hjertet  og  kunne  med  al  deres  Udøde- 
lighed kun  leve  til  en  vi^  Tid. 

Det  var  Asalæren,  Troen  paa  de  høie  Valhals  Guder, 
der  holdt  Nordens  Aand  oppe  og  bar  Folkelivet  frem 
paa  stærke  Skuldre;  men  kun  til  en  vis  Tid.  I  8de 
og  9de  Aarhundrede  efter  Christi  Fødsel  er  Forholdet 
vendt  om;  da  er  det  Menneskene,  der  bære  Guderne. 
Helten  stoler  paa  sin  stærke  Arm  og  sit  skarpe  Sværd: 
han  troer  paa  Thor,  fordi  han  troer  paa  sin  egen 
Tapperhed.  Hvad  betyder  vel  det  Hemmelighedsfulde 
i  Gudernes  Skjæbne,  som  kun  Nornerne  kjende,  Gaaden, 
hvorover  Baldur  grunder  i  Veemod,  Mimers  Brønd, 
hvor  Odin  har  sat  sit  Øie  i  Pant,  Andet  end  det 
dunkle,  uoplukkede  Dyb  i  Nordboens  eget  Indre.  Med 
alt  deres  Mod,  Selvstændigheds-  og  Frihedssands  føle 
de  stærke  Mænd  sig  dog  bestandig  undergivne  mørke 
Magter;  der  er  en  ubøielig  Nødvendighed,  noget  Kog- 
lende og  Troldomsagtigt,  der   hilder   dem   i    sit    Garn. 

De  ere  tause,  indesluttede,  ordknappe,  naar  de  udruge 
Planer  og  skride  til  Handling.  Sindet  er  tynget,  det 
er  Nødvendighedens  Aag,  det  ufrie,  naturbundne  Væsen. 
En  Sigurd  Fofnersbane  kan  dræbe  Dragen  og  hæve 
Skatten,  men  Skæbnens  Lindorm,  den  gaadefulde  Til- 
værelses store  Drage,  formaaer  end  ikke  Folke-Aanden 
selv  at  dræbe.  Saa  opkommer  Anelsen  om  en  Alfader: 
Harald  Haarfager  troer  paa  en  eneste,  almægtig  Gud ; 
saa  er  der  midt  i  Kampens  Larm  en  stille  Længsel 
efter  Fred,  en  Søgen  efter  Lys,  et  Suk  efter  Befrielse. 

I  sin  uforlignelige  Romance:  ,,Hakon  Jarls  Død",  har 
Øhlenschlæger  fremstillet  denne  Overgang  paa  sind- 
billedlig Maade.  „De  Nætter  ruge  saa  lange  og  sorte. 
Syvstjernen  skimter  saa  mat"  .  .  det  er  en  nordisk 
Vinternat,  Hedenskabets  mørke  Nat,  hvis  kolde  Aande 
vi  lornemme.  Omkring  Offerhøieu  staae  Guderne,  gamle 
og  graae,  i  sprukne  Stene:  „Vor  Tid  er  forbi,  snart 
synke  vi".  Modbilledet  hertil  er  et  Skyggerids  af  den 
gothiske  Kirke  med  de  røde  Mure.  Gjennem  Bly- 
vinduet naaer  Maanens  Straale  til  Alterets  Crucifix  og 
lyser  med  en  Forjættelse:  „Du  seirer  vist,  du  hvide 
Christ,  snart  skal  den  vilde  nordlige  Zone  neie  sig  for 
din  Tornekrone".  Saa  begynder  Virkeligheden:  „Olaf 
Trygve  sen  lander  i  Norge".  Messer  synges,  Kors- 
banneret vaier,  „Hellebarderne  vildt  i  Ætheren  vælte, 
de  lyne,  de  lyne  afsted";  det  er  et  folkeligt  Sammen- 
stød, et  blodigt  Stævne  mellem  den  gamle  og  den 
nye  Tro. 

Seet  fra  et  evangelisk  Synspunkt  kunne  blinkende 
Hellebarder  og  klirrende  Sværd  naturligviis  ikke  bruges 
til  Beviser  for  Christendommens  Sandhed;  men  naar 
Talen  er  om  en  Folketro,    saa    er   Sandhed    en   Kraft, 

Livskraft,  Heltekraft:  viis  mig  din  Tro  af  dine  Gjer- 
ninger. —  Menneskelivet  kan  ikke  bære  sig  selv  og  end- 
nu mindre  bære  sine  egne  Guder.  Sandhedens  hellige 
Gud,  som  bærer  Alt,  er  uendelig  ophøiet  over  det 
Menneskelige;  men  just  derfor  ogsaa  —  som  Kjær- 
ligheden selv  —  Menneskenes  sande  Gud,  en  sand 
Menneskegud.  Det  sande  Livets  Ord  maa  indpræntes 
i  Hjerterne  og  vinde  Sjælene. 

Over  halvandet  hundrede  Aar  før  Olaf  Trygvesens 
Optræden  i  Norge  havde  Ansgar,  en  Fredens  Apostel 
fra  Klostercellen,  forkyndt  Ordet  hos  os.  Mild  som 
Evangeliet,  sagtmodig,  selvfornegtende  som  den,  der 
træder  i  Frelserens  Fodspor,  modig-taalmodig  som  den 
af  Aanden  Grebne,  der  higer  efter  Martyrkronen,  havde 
Ansgar  ved  sit  Ords  Varme  allerede  begyndt  at  smelte 
Isen,  optøe  de  kolde  Sind  og  tænde  Alterlys  omkring 
de  Brynieklædte.  Saa  gik  det  ad  begge  Veie,  Ordets 
og  Sværdets,  fremad  med  Folketroens  Omdannelse. 

Men  hvor  meget  Evangelisk  der  end  er  i  Ansgars 
Lære  og  personlige  Liv,  maae  vi  dog  ikke  glemme, 
hvorfra  han  kommer.  Hans  Evangelium  er  ikke  det 
oprindelig  rene;  der  er  sat  en  Farve  paa  det.  Det  er 
Katholicismen,  den  romerske,  endnu  ikke  fuldt  udviklede 
Katholicisme,  han  bringer  med  sig  til  Nordens  Om- 
vendelse. 

Hvor  høit  Katholicismen  har  løftet  Folketroen, 
hvilken  Sindsforandring  den  har  bevirket,  hvor  mange 
Lænker  den  har  løst,  hvorledes  den  har  skjærmet  de 
Værgeløse,  adlet  Kvinden,  antaget  sig  de  Fattige  og  de 
Livegne  og  arbeidet  paa  at  bringe  Eenhed,  Fred  og 
Orden  i  det  vildt  forvirrede  Samfund,  skal  ihukommes 
med  Taknemmelighed.     Vore  gothiske  Kirker:   Stræbe- 

pillerne,  Spidsbuerne,  de  høie  Hvælvinger  og  de  slanke 
Taarne,  der  pege  mod  Himlen,  ere  mere  end  Mindes- 
mærker om  en  egen  Bygningskonst,  de  ere  Mindes- 
mærker om  et  eget  Folkelivets  Trin,  Vidnesbyrd  om 
Troens  Kraft  i  forbigangne  Tider.  Fra  disse  tause  Mure 
taler  en  forstenet  Aand  om  svunden  Magt  og  Vælde. 

Men  Katholicismen  har  fra  Begyndelsen  begaaet 
en  Synd  imod  Aanden;  der  er  en  Feil,  en  eneste 
Gruudfeil,  hvorfra  alle  dens  Overgreb,  Misgreb,  ja  selv 
dens  Aandsforbrydelser  have  deres  Udspring,  den  ligger 
i  Opfattelsen  af  Begi-ebet:  Myndighed. 

Efter  Christi  Forbillede  skal  det  hellige  Ord  for- 
kyndes med  Myndighed;  men  efter  Christi  Forbillede 
skal  da  ogsaa  denne  Myndighed  udtrykkelig  stamme 
fra  Aand  d.  e.  fra  overbevisende  Sandhed,  opoffrende 
Kjærlighed,  personlig  Overlegenhed.  Hvorledes  har 
Katholicismen  nu  opfattet  og  anvendt  Christi  Myn- 
dighed? Den  har  ganske  rigtig  taget  Udgangspunktet 
i  Aanden.  Men  hvormeget  den  end  har  ivret  for  at 
faae  den  Hellig-Aands  Personlighed  sat  fast  som  Dogme, 
saa  er  det  dog  umiskj endeligt,  at  den  ved  Ordningen 
af  det  hele  Kirkevæseu,  er  kommet  til  at  gjure,  hvad 
den  ikke  vilde,  idet  den  i  Virkeligheden  er  kommet  til 
at  gjøre  sin  Hellig-Aaud  saa  upersonHg  som  muligt. 

Paa  Dogmet  om  Aandens  umiddelbare  Nærværelse 
i  den  ufeilbare  Kirkes  ufeilbare  Bispeforsamlinger  er 
den  katholske  Lære  om  den  geistlige  Myndighed  be- 
grundet. Kirkens  Lærere  og  Styrere  have  da  ikke  den 
guddommelige  Myndighed,  i  Lighed  med  Christus  selv 
og  hans  Apostle,  fra  det  Personlige  i  deres  eget  Indre. 
Tvertimodl  det  religiøs-sædelige  Indre  kan,  som  hos 
andre    Dødelige,    betinde    sig    i    megen    Skrøbelighed; 

deres  Myndighed  lider  intet  Afbræk,  fordi  de  ikke  ere 
Dydsmønstre.  De  geistlige  Personer  skulle  ikke  be- 
dømmes efter  deres  eget  personlige  Værd,  men  efter 
den  Stilling  og  Rang,  de  have  i  Kirken.  De  ere  Kirkens 
Organer,  dens  Tjenere  og  dog  tillige  dens  Bærere: 
deres  Myndighed  er  Kirkesystemets  Myndighed,  per- 
sonhg  i  det  Feilbare,  upersonlig  i  det  Ufeilbare.  Kirke- 
systemet er  udvortes  og  de  kirkelige  Personer  ligesaa. 
Kirken  kan  ikke  handle  uden  igjennem  sine  Personer; 
det  hele  Kirkesystem  maa  da  i  Virkeligheden  omfatte 
baade  Personer  og  Kirke.  Men  Personerne  kunne  jo 
feile;  for  at  det  Ufeilbare  kan  befrie  sig  fra  det  Feil- 
bare, maa  der  skee  et  Mirakel,  et  Aandens  Mirakel, 
hver  Gang  Bisperne  samles.  At  Bisperne  endda  ikke 
saa  sjældent  have  været  samlede,  uden  at  Miraklet  er 
skeet,  er  vitterligt,  eftersom  den  ene  katholske  Bispe- 
forsamling jo  høitidelig  har  fordømt  den  anden.  Paa- 
standen  om  Miraklet  og  den  dertil  svarende  Myndighed 
bliver  altsaa  en  reen  udvortes  Paastand.  Myndigheden 
bliver  ikke  mindre,  men  mere  udvortes  endnu,  naar 
en  enkelt  Bisp,  en  enkelt,  i  og  for  sig  feilbar  Person, 
skal  i  Medfør  af  Aandsmiraklet  og  Kirkesystemet 
omskabes  til  ufeilbar. 

Paa  et  grundløst  Mirakel  blev  den  geistlige  Myn- 
dighed begrundet  og  bragt  til  Fuldendelse  i  Middel- 
alderen. Hvor  udvortes  Myndigheden  vai»,  sees  af  den 
kirkelige  Adskillelse  mellem  Geistlige  og  Lægfolk.  Alle 
Geistlige  vare  myndige;  alle  Lægfolk  d.  v.  s.  Ikke- 
Geistlige  vare  —  i  Aanden  —  umyndige;  dermed  var 
Sagen  afgjort.  At  nu  en  saadan  Myndighed  ingenlunde 
var,  hvad  man  fra  protestantisk  Side  undertiden  har 
villet  udgive  den  for,  et  vilkaarhgt  Paafund  af  geisthg 

Herskesyge,  er  klart  af  den  hele  kirkelige  Tankegang. 
Det  skal  villig  indrømmes,  at  udvortes  Myndighed  net- 
op egnede  sig  for  halvbarbariske  Forhold  i  en  halv- 
barbarisk Tid.  Det  skal  indrømmes,  at  der  hørte 
sandselig  haandgribelig  Myndighed  til  for  at  virke  op- 
dragende paa  de  raae  Masser.  Men  betragte  vi  det 
Opdragende  i  denne  Myndighed  nærmere,  da  viser  det 
sig  ogsaa,  at  det  netop  i  sin  Udvorteshed  har  sin 
Grændse. 

Kommer  det  an  paa  at  frembringe  pludselige  og 
stærke  religiøse  Indtryk,  kue  Sindsraaheden ,  vække 
dybere  Længsler,  tugte  Tvivlen  og  tage  Gjenstridigheden 
med  Magt,  da  er  der  vist  intet  Kirkevæsen,  der  kan 
maale  sig  med  Katholicismen.  Det  Samme  gjælder, 
naar  Opgaven  er  at  nære  en  mystisk  Inderlighed  og 
bringe  det  udvortes  Liv  med  dets  utallige  Enkeltheder 
ind  under  strenge  almindelige  Regler.  Men  længere 
kommer  man  ikke;  det  bliver  i  Inderligheden  ved  det 
Mystiske:  den  ydre  Virkelighed  maa  nøies  med  det 
Fromhedsskjær,  som  et  farvet  Lys  igjennem  Kirkens 
Ruder  udbreder  over  „de  gode  Gjerninger".  Messer 
og  Helgenbilleder,  Chorsange  og  Røgelser,  Klokke- 
ringning og  Processioner,  alt  Sligt  egner  sig  til  at  ud- 
fylde en  sandselig  Phantasie  og  gjøre  det  Aandelige 
udvortes.  At  knæle  for  Guds  Moder,  bede  sin  Rosen- 
krands,  ligge  med  bare  Knæ  paa  Ærter  for  at  afsone  en 
Kirkestraf  kan  for  Umyndige  være  optugtende  nok; 
men  det  er  en  Synd  imod  Aanden,  at  Forstaaelsen 
mangler,  at  de  Umyndige  aldrig  naae  saa  vidt,  at  de 
nogensinde  kunne  blive  myndige. 

Ved  Billedstridens  Begyndelse  have  vi  et  Ord  af 
Gregor  den  Store   (590 — 604);   han    siger:     „Lad    dem 


læse  paa  Væggene,  hvad  de  ikke  læse  i  Bøgerne." 
Herimod  vilde  der  Intet  være  at  indvende,  dersom  vi 
turde  forstaae  Ordene  saaledes,  at  den  foreløbige 
Læsen  paa  Væggene  snarest  muligt  skulde  fuldstændig- 
gjøres  ved  en  tænksom  Læsning  i  Bøgerne;  men  at 
opdrage  et  Folk  til  religiøs  Selvtænkning  vilde  jo,  hvad 
Erfaringen  tilstrækkelig  har  lært,  være  det  Samme  som 
at  modarbeide  den  udvortes  Myndighed. 

Magtsprog  og  udvortes  Myndighed  ere  paa  det 
Nøieste  forenede;  den  udvortes  Myndighed  vil,  hvad 
Christus  og  hans  Apostle  aldrig  have  villet,  herske  ved 
Brug  af  udvortes  Midler  og  udvortes  Vaaben.  Herfra 
den  lange  forbittrede  Kamp  mellem  Pavemagten  og 
Fyrstemagten;  hiiu  var  i  Kirkens  Øine  som  Solen,  denne 
som  Maanen,  der  maa  laane  sit  Lys  fra  Solen.  Blandt 
de  mange  udvortes  Midler  er  intet  saa  virksomt  som 
Penge.  Kirken  trængte  til  Penge,  altid  Penge,  fiere 
Penge.  Naar  nu  ikke  blot  Penge,  men  ogsaa  Synds- 
forladelse er  et  Udvortes,  saa  var  der,  skulde  man 
mene,  jo  heller  ingen  Modsigelse  i  at  ombytte  det  ene 
Udvortes  imod  det  andet,  altsaa  slet  ingen  Modsigelse 
i  at  sælge  Syndsforladelse  for  Penge.  Men  —  mærke- 
ligt nok  —  denne  klare  Logik  kunde  Folkene  ikke 
forstaae.  At  Paven  tog  deres  Sjæle,  deres  Samvittighed, 
deres  indre  Frihed  og  aandelige  Selvstændighed,  fandt 
de  sig  i  med  Taalmodighed  som  gode  Christne;  men 
at  han  tog  deres  Penge,  det  var  oprørende.  Imod  det 
Oprørende  gjør  man  Oprør;  tilsidst  var  Maalet  fuldt: 
Reformationen  kom  til  Gjennembrud. 

Paa  Rigsdagen  i  Vorms  (1521)  saae  Verden  et 
Exempel,  som  viste,  hvad  Aandsmyndighed  formaaer, 
om  den  end  møder  i  udvortes  Ringhed,  og  fremtræder 

under  en  uanseelig  Skikkelse.  Man  forestille  sig  den 
glimrende  Forsamling;  Keiseren,  Fyrsterne,  den  pave- 
lige Legat ,  Cardinalen ,  Ærkebiskopper ,  Biskopper, 
Abbeder,  hvilke  Repræsentanter  for  verdslig  Storhed, 
for  kirkelig  Magt  og  Myndighed!  Og  saa  den  ringe 
Munk,  den  Anklagede,  paa  hvis  Forsvar  man  ikke  vilde 
høre,  men  hvis  Ulydighed,  man  strengelig  vilde  straffe, 
dersom  han  ikke  ydmygede  sig  under  Kirkens  Ufeil- 
barhed  og  tilbagekaldte  Alt,  hvad  han  havde  talt  og 
skrevet.  Det  var  et  stort  Øieblik,  da  den  Trierske 
Official  faldt  Luther  i  Talen  og  forlangte  et  slet  og 
ret  Svar,  om  han  vilde  tilbagekalde  eller  ikke;  thi 
Luther  svarede:  „Med  mindre  jeg  med  Vidnesbyrd  af 
den  hellige  Skrift  eller  med  offenlige,  klare  og  indlysende 
Grunde  bliver  overbeviist  og  fangen  i  min  Samvittighed 
af  Guds  Ord,  saa  kan  og  vil  jeg  Intet  tilbagekalde, 
thi  det  er  hverken  sikkert  eller  raadeligt  at  gjøre  Noget 
imod  sin  Samvittighed."  Her  var  en  nyfødt  Samvittig- 
hed med  en  ny  Myndighed;  det  Indre  brød  frem  som 
Lynet  af  den  mørke  Sky,  og  Lynet  tændte. 

Hvilke  Vækkelser  og  Forhaabuinger,  hvilke  Strømme 
af  aandeligt  Liv,  Reformationen  medbragte,  er  alminde- 
ligt anerkjendt.  Luther  gjorde  Reformationens  Sag  til 
en  Folkesag.  „Enhver  sand  Christen  er  af  geistlig 
Stand;  Kalken  i  Nadveren  tilkommer  Folket;  det  skal 
staae  Enhver  frit  for  at  troe  den  nyopfundne  For- 
vandlingslære  eller  hvilketsomhelst  virkeligt  Fællesskab 
mellem  det  indviede  Brød  og  det  guddommelige  Legeme. 
Mod  hele  Betydningen  af  den  udvortes  Kirke  sættes 
Troens  alene  saliggjørende  Almagt.  Derfor  maa  den 
christelige  Frihed  ikke  bindes  ved  nogen  Sætning  og 
vilkaarligt  Løfte"  o.  s.  v.     Men    den   nye   Kirke,    som 


efterhaanden  dannede  sig,  turde  ikke  staae  vaabenløs 
som  Luther  paa  Rigsdagen.  Gjennem  den  hellige 
Skrift  gik  man  tilbage  til  det  Oprindelige:  istedenfor 
Pavens  Myndighed  gjaldt  alene  Christi  Myndighed,  og 
Apostelmenigheden  blev  den  evangeliske  Kirkes  For- 
billede. Dersom  denne  hos  Luther  oprindelige  Livs- 
tanke skulde  have  været  gjennemført,  saa  maatte  de 
unge  lutherske  Menigheder  ogsaa  have  fundet  sig  i  at 
blive  staaende  ved  Christi  og  Apostlenes  Livsvilkaar; 
men  frivillig  at  vælge  Lidelsen  og  Martyriet  efter  en 
saadan  Maalestok.  dertil  var  der  med  al  den  Troens 
Inderlighed  og  det  Opoffrelsens  Heltemod,  hvorpaa  hiin 
Tid  har  saa  mange  og  skjøune  Exempler  at  opvise, 
dog  ikke  Aandskræfter  nok.  Saa  lod  man  de  for  aan- 
delig  Myndighed  afgjørende  Betingelser  blive  udenfor, 
slog  af  paa  Forbilledets  Efterfølgelse  og  holdt  sig  til 
Læren,  „den  rene  Lære".  Trods  sin  næsten  ubændige 
Iver  for  den  rene  Lære  fandt  Kirken  sig  til  Rette  med 
de  historiske  Omstændigheder  og  gav  sig  ind  under 
Staten.  Den  indvortes  Myndighed  gav  tabt  og  faldt  i 
Armene  paa  den  udvortes:  saaledes  blev  vor  lutherske 
Kirke  en  Statskirke. 

Dersom  Folket  her  til  Lands  kunde  enten  overse e 
eller  miskjende,  hvor  meget  Ædelt  og  Godt,  vor  lutherske 
Statskirke  i  Tidens  Løb  har  fremmet  hos  os,  hvor 
meget  der  saa  vel  fra  gudsfrygtige  Kongers  som  fra  ret- 
troende Geistliges  Side  er  udrettet  til  Sjælenes  Trøst, 
til  Sædernes  Rensning,  til  stille  Fremgang  i  Aands- 
kultur  og  almeen  Oplysning:  da  maatte  vort  Folk  i 
sørgelig  Maade  mangle  —  hvad  det  Ijkkeligviis  ingen- 
lunde mangler  —  historisk  Sands.  Ikke  at  tale  om, 
at  det  var  Statskirken,  som  med  eet  Slag  slog  Hierar- 

chiet  til  Jorden,  saa  kan  jo  næsten  ethvert  Skridt 
fremad,  enhver  Foranstaltning,  hvorved  den  nærværende 
Frihedstilstand  er  blevet  forberedt,  umiddelbart  eller 
middelbart  føres  tilbage  til  Statskirkens  religiøse  og 
borgerlige  Indflydelse.  Naar  et  Folk  staaer  i  Begreb 
med  at  danne  og  fremarbeide  noget  Nyt,  da  er  det  en 
Taknemmelighedspligt  at  mærke  sig  de  Fortjenester, 
som  det  Gamle,  der  nu  skal  skriinlægges ,  virkelig  har 
havt.  Ved  at  opfylde  denne  Pligt  sikkrer  man  sig 
bedst  imod  det  Overilelsens  Feilgreb  at  bortkaste  net- 
op det,  som  nødvendig  maa  bevares. 

I  eet  Punkt  har  den  lutherske  Statskirke   syndet; 
den  har  i  Lighed  med  Katholicismen  sat  den  udvortes 
Myndighed  over  den  indvortes.     Luther  har  med  stor 
Styrke  fremhævet,  at  ethvert  Sakrament,   som  forvaltes 
i  Kirken,  udtrykkelig  maa  have   Christi    Befaling.      Da 
dette  kun  gjælder  om  Daaben  og  Nadveren,   forkastede 
han  Katholikernes  andre  fem   Sakramenter   som    selv- 
gjorte.    Den    gamle    Statskirke    sluttede    nu    saaledes: 
have  Sakramenterne  Christi  Befaling,  saa  maa  det  frem- 
for Alt  være  den  christelige  Øvrigheds  Pligt,  at  Christi 
Befaling,  punktlig  bliver  opfyldt.    For  at  sikkre  sig  dette, 
blev  der  da  føiet    en  Øvrighedsbefaliug  til  Christi  Be- 
faling: den  udvortes  Myndighed  traadte  til  for  at  hja^lpe 
paa  den  indvortes.     Det  var  et  uhyre  Misgreb,  for  ikke 
at  bruge  det  haarde  Ord:  en  Aandsforbrydelse.     Hvor 
Christus  befaler,  taaler  han  ingen  Indblanding  af  andre 
Befalende ;  hans  Myndighed  krænkes,  naar  uvedkommende 
Hjælpere  træde  til    og    ville    understøtte    den   med   en 
Myndighed  af  ganske  anden  Art.    Christi  Befaling  lyder 
paa  Tro,  og  Troen  er  fri:    fri   Tro,    fri    Lydighed,    fri 
Tilegnelse    ere    det   religiøse    Livs   første,    ufravigelige 

Grundbetingelser.  Havde  Christus  villet  sætte  sine  Be- 
falinger igjennem  ved  Anvendelse  af  Tvang:  da  havde 
han  jo  Magt.  og  knude  have  brugt  Magten.  Men  at 
han  ikke  vil  tillade .  at  uogensomhelst  udvortes  Myn- 
dighed under  nogetsomhelst  Paaskud  iudljlander  sig  i 
det.  som  efter  sin  Natur  hører  ind  under  Aandsmyndig- 
heden,  har  han  i  Gjerning  beviist  ved  at  gaae  Lidelsens 
Vei  og  lade  sig  korsfæste.  Luther  forstod  Christus, 
da  han  erklærede,  at  det  skulde  staae  Enhver  frit  for 
at  troe  —  man  tænke  sig  —  „den  nyopfundne  For- 
vandlingslære'' I  Men,  desværre,  den  lutherske  Stats- 
kirke forstod  ikke  Luther. 

Ligesom  i  Katholicismen  saaledes  har  ogsaa  i  den 
protestantiske  Statskirke  den  udvortes  Myndighed  gravet 
sin  egen  Grav;  men,  det  forstaaer  sig.  Graven  er  en 
anden,  thi  her  er  en  anden  Graver. 

Det  attende  Aarlmndrede  har  i  sæ-regen  Forstand 
faaet  Navn  af  Oplysningens,  navnlig  Forstandsoplysningens 
Tidsalder.  Med  den  fremadskridende  Videnskab  blev 
Ta^nkningen  frigjort;  den  undersøgende  Forstand  kastede 
sig  paa  Alt;  den  vilde  begribe  Alt,  og  forkastede  Alt,  hvad 
den  ikke  kunde  begribe.  Med  blussende  Fakkel  for- 
fulgte Oplysningen  Nisser,  Trolde,  Gjengangere  og 
Underjordiske,  som  flygtede  alt  hvad  de  knude;  tilsidst 
bandt  den  an  med  Djævelen  selv.  Ifølge  den  orthodoxe 
(irundsietning,  skulde  man  tage  Fornuften  fangen  under 
Troens  Lydighed;  men  Troens  Lydighed  var  jo  det 
Samme  som  Lydighed  mod  den  af  Statskirken  fore- 
skrevne Troeslære,  en  blind  Underkastelse  under  en 
udvortes  Myndighed.  En  saadan  Aandstrældom  vilde 
Fornuften  ikke  la'uger  finde  sig  i.  Ved  Forstandens 
Hjæ'lp  bragte  Videnskaben  det  snart  saa  vidt,  at   den 

selv  blev  øverste  Domstol,  og  Religionen  maatte  nu 
underkaste  sig  Fornuftens  Myndighed." 

Holberg,  der  maa  betragtes  som  Rationalismens 
første  Forkæmper  hos  os,  udtaler  sig  herom  blandt 
Andet  saaledes:  „Jeg  haver  viset,  at  Orthodoxie  selv, 
som  grunder  sig  alene  paa  Andres  Myndighed  ikke  kan 
være  Gud  behagelig.  Thi  ligesom  en  stor  Kunstner 
finder  ingen  Behag  derudi,  at  hans  Arbeide  prises  af 
en  Blind  eller  uskjønsom  ^laud,  som  ingen  Øien  haver; 
og  en  Musicus  ikke  kan  glæde  sig  ved,  at  hans  Musik 
roses  af  een,  der  ingen  Øren  haver,  saa  kan  Gud  ingen 
Behag  finde  udi  dem,  der  dømme  om  hans  herlige 
Egenskaber,  hvorom  de  ei  have  umaget  sig  at  faae 
mindste  Idee.  —  Skal  en  Lovsang  eller  Dyrkelse  be- 
hage, saa  maa  den  gjøres  af  den,  der  veed,  hvorfor 
han  dyrker;  og  skal  en  Tro  kaldes  Tro,  saa  maa  den 
grunde  sig  paa  Kundskab,  saa  at  den  Talemaade:  Jeg 
troer,  maa  være  det  samme  som:    Jeg  veed. 

Forstands  oplysningen  indskrænkede  sig  ikke  til  at 
rokke  ved  den  bestaaende  Rettroenhed  fra  et  Stand- 
punkt udenfor  Kirken,  den  sneg  sig  ind  ad  Kirkedøren. 
Under  Skin  af  en  oplyst,  fornuftig  Rettroenhed  be- 
gyndte Rationalismen  med  at  kritisere  Bibelen  og  endte 
med  at  bortforklare  Underet  og  udvande  Christen- 
dommen. 

Tilsidst  indtraadte  et  Vendepunkt,  hvor  Striden 
mellem  Videnskaben  og  den  orthodoxe,  officielt  aner- 
kjendte  Kirkelære  blev  saa  hæftig,  at  den  bragte  Stats- 
myndigheden selv  i  Forlegenhed.  Staten  havde  uneg- 
telig  forpligtet  sig  til  at  opretholde  den  gamle  lutherske 
Rettroenhed;  den  havde  ladet  alle  sine  Geistlige  aflægge 
Ed  paa  de  symbolske  Bøger.    Men  paa  den  anden  Side 

maatte  Staten  jo  ogsaa  holde  paa  Oplysningen  og  aner- 
kjende  Videnskabens  Ret;  her  var  en  Korsvei.  Det 
viste  sig,  for  at  nævne  et  Exempel,  da  det  kongehge 
danske  Cancelli  i  Aaret  1834  kom  til  at  brydes  med 
„de  stærke  Jyder".  Den  gammeldagstroende  Almue 
kunde  nemlig  ikke  finde  sig  tilrette  med  de  nye  Lære- 
bøger, men  sendte  Børnene  i  Skolen  med  de  gamle. 
Det  blev  betragtet  som  Skolefcrsømmelse ,  og  Forord- 
ningen af  18U  bragtes  i  Anvendelse.  Mulktering  og 
Udpantning  skulde  overbevise  det  eeufoldige  Folk  om 
de  nye  Bøgers  Fortrinlighed;  men  det  frugtede  ikke. 
De  fattige  Bønder  fandt  sig  i  Udpantning  og  Salg  af 
deres  Indbo,  deres  Faar,  Køer  o.  s.  v.;  men  i  Brugen 
af  Balles  Lærebog  vilde  de  ikke  finde  sig.  De  ind- 
skrænkede sig  end  ikke  til  simpel  Vægring,  de  anførte 
Grunde,  og  gave  en  Fortegnelse  over  de  Steder,  som 
stode  i  Strid  med  den  gamle  Tro  og  havde  vakt  deres 
Forargelse;  men  den  høie  Øvrigked  kunde  naturligviis 
ikke  indlade  sig  paa  religiøse  Beviisgrunde. 

Her  stod  Ret  imod  Ret.  Bønderne  havde  virkelig  . 
Ret  til  at  fordre  den  gamle  strenge  Lutherdom  opret- 
holdt; det  var  jo  netop  denne  Opretholdelse,  hvortil 
Statens  øverste  Myndighed  høitidelig  havde  forphgtet 
sig.  Men  Cancelliet  havde  ogsaa  Ret;  det  holdt  de 
autoriserede  Lærebøger  i  Hævd,  fordi  de  vare  auto- 
riserede. At  give  efter  for  Opsætsighed  mod  det 
Autoriserede  var  at  svække  Statens  Myndighed.  For 
at  opretholde  sin  Myndighed  brød  Staten  sin  For- 
pligtelse: den  statskirkelige  Myndighed  var  kommet  i 
Splid  med  sig  selv. 

For  at  dække  denne  Splid  med  et  passende  Slør, 
har  man  beraabt  sig  paa  Xoget,  der  kaldes  det  prote- 

stantiske  Princip,  og  som  navulig  skal  bestaae  deri.  at 
den  lutherske  Lære  i  Aaudens  og  Frihedens  Navn 
ligger  aaben  for  kritiske  Prøvelser  og  lader  sig  om- 
forme, eftersom  Skriftfortolkuiugerae  med  dertil  svarende 
Bearbeidelser  af  Dogmerne  vexle,  medens  den  katholske 
Kirkelære,  forstenet  og  krystalliseret  i  gamle  Former, 
maa  værge  sig  mod  den  frie  Videnskab  ved  at  imd- 
drage  sig  deus  Kritik  og  anvende  Magtsprog  istedenfor 
Grunde.  Protestantismens  Væsen  er  Udvikling:  dou 
søger  Sandheden  og  følger  med  Tiden.  Katholicismens 
Væsen  er  Stillestaaeu,  den  paastaaer  at  have  Sandheden 
og  fører  en  fortvivlet  Kamp  med  Aandorne  i  den  nye 
Tid.  Heri  er  noget  Sandt,  men  ogsaa  noget  Vild- 
ledende. 

I  Sammenligning  med  den  Høihed,  Charakteer  og 
Sluttethed,  som  udmærker  den  romerske  Katholicisme, 
tager  det  protestantiske  Statskirkevæsen  i  Nutiden  sig 
kummerligt  ud.  Katholicismen  veed,  hvad  den  vil,  paa 
hvad  Grundlag  den   staaer  og  hvilke  Vaaben  den  skal 

.  bruge ;  den  har  paa  sin  Viis  endnu  Myndighed,  Aands- 
myndighed.  Det  er  mere  end  man  kan  sige  om  de 
i  sørgehg  Maade  forkrøblede  Statskirker.  Paa  hvilket 
Grundlag  ville  de  staae?  Nogle  beraabe  sig  paa  de 
symbolske  Bøger,  juridisk,  juridisk!  Men  naar  de  sym- 
bolske Bøgers  juridiske  Autoritet  bogstaveligt,  strengt 
skal  opretholdes  af  Statsmagten,    hvad    bliver    det    saa 

,  til  med   det    protestantiske    Princip?      Andre   beraabe 

sig  paa  Videnskaben:    Kritik,  Kritik    og  mere  Kritik: 

Men  dersom  det  virkelig  er  den  videnskabelige   Kritik, 

som  i  høieste  Instans  skal  afgjøre,  hvad  Eeligionen  er, 

-oghvormange  Stumper    af  Bibelen,    der    endnu    maae 

have  Lov  til   at  være  ægte:  hvad  har  saa  Statsmyndig- 
heden at  betyde,  og  hvad  bliver  der  af  Kirken? 

Her  er  en  Opgave  at  løse.  Hvorledes  dens  Løs- 
ning er  mulig,  særlig  for  os  efter  vore  Forhold,  er  et 
Sporgsmaal,  hvis  fulde  Besvarelse  først  vil  kunne  frem- 
gaae  af  meget  udførHge  Forhandlinger.  Hvad  jeg  ved 
denne  Anledning  har  at  tilbyde,  er  en  kort  og  bestemt 
Angivelse  af  de  Synspunkter,  som  efter  min  Over- 
beviisning  ere  og  maae  være  de  afgjørende.  Jeg  skal 
bestræbe  mig  for  at  belyse  disse  Synspunkter  i  et  føl- 
gende Foredrag.'*') 

*)  See  7de  Foredrag. 

Sjette  Foredrag. 

(Aagaard.) 

„Mand  døer,  men  aldrig  døer  Mands  Minde",  det  er 
et  gammel-nordisk  Ord,  det  vidner  om  en  lioisindet 
Livsbetragtning.  De,  som  kun  leve  for  Egennytten, 
burde  helst  ikke  nævne  dette  Ord,  thi  det  truer  dem 
med  en  Dom:  den  lave  Egennytte,  den  raa  Egoisme, 
kan  opnaae  meget  i  Verden,  men  der  er  Noget,  den 
aldrig  har  naaet  og  aldrig  naaer:  et  hæderligt  Efter- 
mæle. Hvad  der  gjælder  om  den  enkelte  Mand,  gjæl- 
der  i  videre  Betydning  om  en  heel  Samtid.  Vi  vide  jo 
alle,  hvor  fristende  det  er,  at  see  paa  den  nærmeste 
Fordeel.  Naar  de,  som  holde  paa  et  Bestaaende,  selv 
maae  erkjende,  at  den  gamle  Bygnings  Fald  er  uund- 
gaaelig,  og  dog  for  Fordelens,  den  nærmeste  Fordeels 
Skyld  klamre  sig  til  de  møre  Piller  og  sætte  imod 
hvert  Fremtidsstød  den  fattige  Trøst:  ..det  holder  vel 
nok,  saa  længe  vi  leve":  da  giver  Sligt  intet  hæderligt 
Eftermæle.  Naar  et  Fremskridtsparti  benytter,  hvad  det 
anseer  for  et  gunstigt  Øieblik,  paa  en  saa  hensynsløs 
og  lidenskabelig  Maade,  at  det  nødvendig  maa  forvirre 
og  skade  den  nærmeste  Fremtid,  naar  Løsenet  bliver: 
„Nu  er  det  vor  Tid,  vi  maae  benytte  vor  Fordeel,   de 

fjernere  Følger  blive,  som  de  ville  I"  da  giver  Shgt  intet 
hæderligt  Eftermæle.  Efterslægtens  Dom  bliver  en 
Straffedom,  en  Fordømmelsesdom:  ..Mand  døer,  men 
aldrig  døer  Mands  Minde." 

Fremtidens  Dom  er  mere  end  en  Menneskedom, 
det  er  en  Gudsdom.  Der  gaaer  igjennem  Historien  en 
sammenhængende  Hække  af  Gudsdomme;  det  kommer 
kun  an  paa,  hvorvidt  vi  Mennesker  ere  i  Stand  til  at 
opdage  dem.  og  i  hvilken  Dybde  vi  formaae  at  er- 
kjende dem. 

Middelalderen  tog  Sagen  ligefrem  efter  det  gamle 
Testamentes  Forbillede;  David  fældede  Goliath,  det  var 
en  Gudsdom.  Naar  en  Retssag  eller  en  Æressag  af 
stor  Betydning  skulde  afgjøres,  da  kom  det  ikke  væsenlig 
an  paa  Vidnerne  og  de  retlige  Forhør,  nei,  Afgjørelsen 
laa  i  noget  Andet,  f.  Ex.  i  en  Tvekamp.  Var  der 
l)levet  reist  krænkende  Beskyldninger  imod  en  fornem 
Dames  Charakteer,  greb  hendes  Ridder  til  Sværdet;  og 
hvis  han  beseirede  Modstanderen,  var  dennes  Udsagn 
med  det  Samme  fældet  som  usandt.  Det  var  en  Folketro, 
at  Gud  ved  et  Mirakel  vilde  lade  den  Retfærdige  seire. 
Betragte  vi  de  egenlig  saakaldte  Gudsdomme.  Jernbyrd, 
Nadverprøve.  Korsprøve,  o.  s.  v. ,  saa  viser  sig  det 
Charakteristiske.  Man  meente,  at  Brødet  paa  Alteret, 
idet  man  fremsagde  en  vis  Formular  ved  Messen,  skulde 
vende  sig  om.  hvis  den  Mistænkte  var  skyldig.  Eller 
man  indsvøbte  nogle  Stykker  Træ,  af  hvilke  et  var 
betegnet  med  et  Kors,  et  andet  ikke,  i  Uld  og  lagde 
dem  paa  Alteret:  dersom  den  Mistænkte  nu  tog  det 
Stykke  med  Korset  paa,  blev  han  erklæret  for  uskyldig, 
i  modsat  Fald  for  skyldig.  Tørke,  Pest,  Hungersnød, 
bleve  betragtede  som  umiddelbare  Foranstaltninger  af 

Gud  til  Syntleres  Afstraffelse  og  Eetfærclighedens Fremme. 
Selv  en  mægtig  Fjendes  naturlige  Død  var  et  Fingerpeg 
fra  oven.  Da  Keiser  Frederik  den  Anden,  Hohenstauferen, 
var  død  (1250),  udbrod  Pave  luuocens  den  Fjerde  i  en 
Henvendelse  til  Siciliens  Geistlighed:  „Hii^l^ii  julilcr 
og  Jorden  fryder  sig,  thi  Lynild  og  Storm,  hvormed 
Gud  den  Almægtige  saa  længe  har  truet  Eders  Hoveder, 
ere  ved  denne  Mands  Død  blevne  forvandlede  til  en 
forfriskende  Zepliyr  .)g  en  befrugtende  Dug/'  Endnu 
for  omtrent  hundrede  Aar  siden  vilde  den  spanske 
Geistlighed  for])yde  Opførelsen  af  Stykker  med  lutter 
Sang  (Operaer),  „fordi  denne  ugudelige  Underholdning 
var  Skyld  i  den  herskende  Regnmangel."  Man  har 
nu  rigtignok  beraabt  sig  paa,  at  slige  religiøse  Udlæg- 
ninger vare  vel  skikkede  til  at  vække  Samvittighederne 
og  gjøre  Førerstillingen  om  Guds  allestedsnærværende 
Retfa*rdighed  levende;  men  det  er  dog  indlysende,  at 
dersom  den  Almægtige  ved  indgribende  Mirakler  selv 
vilde  paatage  sig  at  sørge  for  Retspleien,  saa  var  det 
umuligt,  at  saa  megen  Uretfærdighed  kunde  trives  i 
Verden. 

Den  nvere  Tid  er  naaet  til  den  modsatte  Yder- 
lighed.  Den  guddommelige  Frihed  har  fanget  sig  selv 
i  Lovene;  de  uforanderlige  Love  ere  Baand,  som  den 
ikke  kan  lose:  i  Sammenha^ngen  af  naturlige  Aarsager, 
Betingelser  og  Mellemaarsager  hersker  en  ubøielig 
Nødvendighed.  Det  erklæres  reent  ud,  at  man  ikke  vil 
høre  Noget  om  ..en  uansvarlig  Gud" ;  og  med  Menne- 
skenes Ansvarlighed  har  det,  for  Historiens  Domstol, 
heller  ikke  stort  at  betyde.  Betragtes  de  handlende 
Personer  enkeltviis.  da  maa  der  vel  gjøres  Forskjel 
mellem  gode    og    slette,    ædle    og    uæ^dle    Charakterer: 

Roes  og  Dadel  kunne  ikke  ganske  udelukkes.  Men  op- 
fatte vi  Heelheden  med  de  talløse  Enkeltheder  i  Sani- 
menha^ng,  da  overbevises  vi  om,  at  Historiens  store 
Mænd  altid  have  handlet  saaledes,  som  de  ifølge  Om- 
stændighederne nødvendig  maatte  handle.  En  sædelig 
Maalestok  for  Godt  og  Ondt,  Retfærdigt  og  Uretfærdigt, 
kan  ikke  anlægges  paa  Verdensbegivenhederne  og  de 
stærke  Aander,  den  borgerlige  Morals  Kræmmeralen  er 
her  for  lille.  Det  Store  vil  hverken  roses  eller  dadles, 
hverken  elskes  eller  hades;  det  vil,  med  eet  Ord,  be- 
undres. En  Tiberius  og  en  Nero  have  lige  saa  meget 
Tiltrækkende  for  Historikeren  som  enten  en  Paulus 
eller  en  Luther.  Verdenshistorien  er  Verdens  Dom: 
Dommeren  er  som  Skjæbnen  selv,  og  Dommen  uden 
Samvittighed. 

Vilde  Nogen  driste  sig  til  at  møde  denne  storagtige 
Verdensbetragtning  med  religiøs-sædelige  Vaaben  i  Troens 
Eenfoldighed  —  som  David  mødte  Goliath,  da  vilde 
man  vistnok  med  et  overlegent  Smiil  minde  ham  om, 
at  David  er  død,  og  hans  Tro  et  for  længst  tilbagelagt 
Standpunkt.  For  „en  Gudsdom"  frygter  man  ikke; 
man  er  sikker  paa,  at  Miraklet  vil  udeblive  o.  s.  v.  — 
Hvor  mærkværdigt  I  I  Middelalderen  var  Almagten  fri, 
men  hele  Tidsalderen  ufri ;  i  vore  Dage  skal  Tidsalderen 
være  fri,  men  Almagten  selv  ufri.  Her  maa  stikke 
Noget  under. 

Hver  Gang  et  stort  Maal  med  en  stor  Opgave 
sættes  ind  i  Historien,  er  det  Almagten  selv,  den  evig 
frie  Aand,  der  aabner  Mulighedernes  Dyb  og  stiller  " 
Menneskene  Opgaven.  Opgaven  udtales  ikke  med  rene 
Ord  fra  Himlen;  det  er  foreliggende  Kjendsgjerninger 
og  indre  Tilskyndelser,   hvori gjennem    den   melder    sig. 

En  historisk  Opgave  kommer  ikke  nøgen  til  Verden; 
den  er  iklædt  Naturbetingelsernes,  Tildragelsernes,  Om- 
stændighedernes folderige  Dragt:  den  har  et  Slør  for 
Ansigtet.  Meuneskevillien  vaagner,  idet  den  Tilslørede 
viser  sig.  Det  er  Frihed,  der  vækker  Frihed.  Villie. 
der  taler  til  Villie.  Efterhaanden  som  Opgaven  nær- 
mere bestemmes  og  dens  Fordringer  træde  ud  i  Virke- 
ligheden, afsætter  den  en  Mangfoldighed  af  særskilte, 
underordnede  Opgaver:  her  er  Arbeide  fuldt  op  i  alle 
Retninger.  Den  menneskelige  Villie,  som  vælger,  virker 
og  arbeider,  faaer  i  alle  Dele  og  fra  alle  Sider,  enten 
den  veed  deraf  eller  ei,  med  den  guddommelige  Villie 
at  gjøre.  Vor  Frihed  er  begrændset,  vor  Villie  paa 
utallige  Maader  betinget  af  Omstændighederne.  ^len 
Omstændighederne  farves  af  Erkjendelsens  Lys,  og 
Hindringerne  selv  give  Villien  Spa^ndkraft.  Forskjellige 
Omstændigheder  kunne  lede  den  menneskelige  Villie 
ind  i  høist  forskjellige  Spor;  men  der  er  ingen  Om- 
stændighed, som  kan  forhindre  vor  Villie  fra  at  ville. 

Den  Maade,  hvorpaa  Millioner  Villier  arbeide  sammen 
og  i  Forhold  til  den  fællos  Opgave  danne  en  Fælles- 
villie,  en  herskende  Almeenvillie,  charakteriserer  Tidens 
Aand.  Af  Tidens  Aand  ere  Tidens  Børn  alle  uden 
Undtagelse,  den  Mægtigste  saa  vel  som  den  Ringeste, 
afhængige,  og  dog  i  Forhold  til  Opgaven  alle  uden 
Undtagelse,  den  Ringeste  saa  vel  som  den  Mægtigste, 
hvad  Muligheden  angaaer.  uafliæugige.  Enhver  kan 
ville  og  valge  paa  sin  Maade,  den  Ene  det  Gode,  den 
Anden  det  Slette;  men  Styrelsen  gjør  dem  alle  ansvar- 
lige. Naar  der  saa  er  arbeidet  med  den  satte  Opgave 
saa  længe,  at  Indholdet  er  udtømt,  og  Kræfterne  op- 
slidte, saa  gaaer  dens  Tidsalder  i    sin    Grav    og    giver 

Plads  for  en  ny  Tid.  For  saa  vidt  vi  da  ved  enhver 
saadan  Overgang,  den  foregaae  stille  og  langsomt  eller 
pludselig  som  i  et  aandeligt  Jordskjælv,  agte  paa  Aands- 
villiens  uendelige  Overmagt  over  de  endelige,  men  hver 
isaT  ansvarlige  Menneskevillier,  erkjende  vi  en  Guds- 
dom  i  Historien. 

Fra  dette  Synspunkt  falder  der  en  egen  Belysning 
over  den  verdenshistoriske  Kamp  mellem  Ret  og  Uret, 
Godt  og  Ondt,  der  har  opvakt  Tvivl  hos  saa  mange 
Tænkere.  Den  styren'de  Aandsvillie  tilskjøder  os  ikke 
Besiddelse  af  disse  eller  hine  jordiske  Eiendele;  den 
vil  i  evig  Forstand  hjælpe  Menneskene  frem  med  at 
ville  og  virke,  men  den  tager  ikke  ligefrem  Parti  med 
det  Gode.  Det  Gode,  den  historisk  vil.  lægger  den  ind 
i  den  store  Opgave.  Menneskene  kunne  gribe  denne 
Opgave  fra  hvilken  Side,  de  ville;  de.  der  stride  under 
dens  Fane,  have  i  det  Hele  Styrelsen  med  sig.  Der 
kan  paa  Opgavens  Regning  begaaes  Forbrydelser;  ja 
Forbrydelserne  ville  endog  kunne  være  desto  større,  jo 
dybere  Opgaven  ligger,  jo  mere  historisk  Ret,  den  har. 

Bocaccio,  en  italiensk  Digter  fra  det  fjortende  Aar- 
himdrede,  har  i  sin  „Decamerone''  en  Række  For- 
tællinger, hvoriblandt  følgende.  To  Kjøbmænd,  en 
Christen  og  en  Jøde,  vare  meget  gode  Venner.  Den 
christne  Kjøbmand  havde  saa  mange  Prøver  paa  sin 
jødiske  Vens  Ærlighed,  Trofasthed,  Tjenstvillighed  og 
retsindige  Ta'nkemaade,  at  han,  som  selv  var  en  god 
Katholik,  følte  en  inderlig  Bedrøvelse  ved  Tanken  om, 
at  en  saa  redelig  Sjæl  skulde  gaae  fortabt.  Hvad 
gjorde  han?  Han  søgte  naturligviis  at  omvende  ham 
til  Christendommen.  Da  han  imidlertid  snart  mærkede, 
at  hans  egne  Overtalelsesgrunde    ikke    vilde    slaae    til, 

thi  Jøden  var  sikker,  uaar  han  forsvarede  sin  Religion, 
tænkte  han  ved  sig  selv :  „jeg  maa  have  ham  hen  til  Præ- 
sten." Men  det  gik  ikke.  „Til  Bispen  da."  Men  det 
gik  heller  ikke;  ug  saa  vidste  den  gode  Mand  tilsidst 
ikke,  hvad  han  j^kulde  gjøre.  En  Dag  træder  hans 
Yen  ind  til  ham  og  sigur:  jeg  vil  gjøre  en  Eeise  til 
Rom;  jeg  har  Forretninger  der,  og  ønsker  at  see  mig 
om  i  den  heromte  Stad.  —  Herregud,  sukkede  Katho- 
liken  ved  sig  selv,  kommer  Abraham  til  Rom  og  seer 
det  Sodoma  og  Gomorrha,  saa  faaer  jeg  ham  da  aldrig 
omvendt;  nu  er  mit  sidste  Haab  ude.  —  Jøden  reiste 
og  blev  borte  i  længere  Tid.  Da  han  kom  tilbage  blev 
der  talt  om  Handelsaffairer  og  allehaande  verdslige 
Ting;  men  det  Punkt  om  Religionen  turde  den  christne 
Ven  ikke  røre,  han  turde  end  ikke  nævne  enten  Paven 
eller  Cardinalerne.  Hvor  Ibrbauset  blev  han  ikke,  da 
Vennen  pludselig  taug,  betragtede  ham  med  et  eget 
mildt  Blik  og  derpaa  sagde:  jeg  vil  betroe  Dig  Noget; 
jeg  har  besluttet  at  blive  Christen.  —  Er  det  muUgt? 
Hvor  kunde  Du  midt  i  Frækhedens,  Gudsbespottelsernes 
og  Udsvævelsernes  Pøl  iaae  gode  Tanker  om  Christen- 
dommen  V  Det  er  klart,  svarede  Jøden,  den  Gud,  som 
kan  taale  Sligt,  maa  være  barmhjertigere  end  min. 

Hvad  her  er  sagt  som  en  bidende  Spot,  kan  tages 
for  fuldt  Alvor.  Det  Høidemaal  af  Forbrydelser,  hvor- 
til den  middelalderlige  Kirke  omsider  drev  det,  er 
tillige  et  Maal  for  den  religiøse  Dybde  og  sædelige 
Storhed,  som  Opgaven  oimndelig  indeholdt.  Efter 
denne  Maalestok  maae  vi  erkjende  den  Gudsdom,  hvor- 
under den  sank. 

Kaste  vi  et  Blik  paa  det  Tidsafsnit,  der  umiddel- 
bart græ'udser  op  til  vort  eget,  og  dog  ligger  afsluttet 

for  os,  nemlig  Napoleon  den  Førstes  Tidsalder,  da  see 
vi  et  Exempel  jma.  hvad  en  Gudsdom  er.  Den  Opgave, 
som  her  blev  stillet,  var  ikke  ligefrem  religiøs;  og  dog 
var  Aandsvillien  med.  det  var  i  Sandhed  en  stor.  for 
Menneskelighedens  (Humanitetens)  Sag  betydningsfuld 
Opgave.  Revolutionen  brød  brutalt  med  den  historiske 
Fortid.  Den  vilde  i  sin  forfærdelige  Vrede  knække 
det  gamle  Aag.  som  man  knækker  en  udtørret  Green 
paa  et  gammelt  Træ;  den  vilde  med  blodig  Øxe  hugge 
Træet  om.  og  man-kede  ikke.  hvor  dybe  Rødderne  vare. 
Ved  intet  Vendepunkt  i  Historien  har  Massernes  Vild- 
hed og  Mængdens  Afmagt,  hvor  det  gjælder  en  Styrelse, 
viist  sig  i  et  klarere  Lys  end  just  da  ..Bjerget"  sank. 
og  „Dalen"  igjen  begyndte  at  hæve  sig.  Trods  for- 
bausende  Oi)sving.  uhyre  Anstrengelser  af  beregnende 
Kløgt,  fanatisk  Iver  og  et  Røvermod.  der  har  sat  Alt 
paa  Spil.  saae  det  dog  ud.  som  skulde  ..Menueske- 
rettighederne"  kvæles  i  det  Umenneskelige,  og  For- 
svarerne af  den  gamle  Trældom  vende  tilbage  med  ti- 
dobbelt Ret.  Da  Groa.  siger  Mvthen.  santr  Trvllesau«:e 
over  Thor,  blev  (hulen  saa  glad.  at  han  fortalte  hende, 
hvorledes  han  havde  baaret  hendes  ^Mand.  Ørvandel, 
over  Elivaagerne.  Der  hørte  overmenneskelige  Kra^fter 
til  for  at  bære  det  nye,  i  sit  Inderste  oprørte  Samfund 
hen  over  Revolutionens  Elivaager.  Men  Aandsvillien 
var  med;  der  hævede  sig  op  af  Mulighedernes  Dyb  en 
heroisk  Skikkelse,  en  Magthaver  af  høiere  Orden,  et 
verdenshistorisk  (ieni.  Napoleon  Bonaparte.  Han  havde 
en  Villie. 

At  en  saadan  Villie  umulig  kan  være  et  simpelt, 
naturnødvendigt  Produkt  af  Omstændighederne,  frem- 
lyser paa  det  Klareste  deraf,  at  den    overalt,  til  Ver- 

dens  Forbauselse,  gjør  sig  til  OiDstændighedenies 
Herre;  den  faaer  Lykken  til  at  gaae  med  og  lærer  de 
mødende  Tilfælde  at  bøie  sig  dybt  for  den  Overlegne. 
Saa  havde  den  nye  Verden  da  faaet  sig  en  ny  Villie, 
en  Centrumsvillie.  Millioner  og  ^lilliouer  Villier,  stærke 
og  svage,  smaa  og  store,  sættes  i  Bevægelse.  Over- 
raskelse, Misundelse,  Beundring,  Venskab,  Fjendskab, 
Haab,  Frygt,  Had,  Begeistring,  Frihed,  Tvang,  lige 
meget:  alle  Tanker,  alle  Stemninger,  alle  Villier  maae 
med:  de  maae  alle  dreie  sig  s6m  Planeter  om  den  ene 
Sol,  alle  bevæge  sig  om  den  ene  Centrumsvillie.  Her 
er  Frihed  midt  i  denne  Nødvendighed;  her  er  en  Ver- 
den af  Villier. 

See  vi  paa  Gangen,  det  tog  med   Opgavens  Løs- 
ning, da  glemte  Tidsalderens  Heros  desværre  underveis, 
at  det  var  ,,Menneskerettighederne" ,    hvorfra   han    var 
gaaet  ud.     Istedeufor  at  være  Aandsvilliens  Tjener,  blev 
han  et  Skjæbnens  Redskal) :    Keiserørnen  slog  ned  paa 
det  Hele  som  et  Eov.     Xaar  man  betænker,  hvorledes 
det  ene  Skridt  førte  til  det  andet,   hvorledes    den    ene 
Magtudvidelse  fordrede  den  anden,  hvorledes  det  Over- 
ordenlige blev  dynget  paa  det  Overordenlige,  Ossa  paa 
Pelion,  som  i  Gudekrigenes  Dage,   indtil   den  kolossale 
Bygning    omsider    styrtede    sammen,    og    Mythen    om 
Titanen,    den    til    Klippen   lænkede    Prometheus,    blev 
gjort  til  Virkelighed  paa  St.  Helene:   da   er  der  uneg- 
telig  Stof  nok  for  dem,  som  fordybe  sig  i  Begivenhedernes 
Sammenkjædning    og   beundre    Nødvendigheden.      Ikke 
desto    mindre    er    denne    Nødvendighed    fra   Først    til 
Sidst  betinget :  udadtil  af  Tilfældenes  Sammenstød,  ind- 
adtil af  Villiens  Valg.     I    Vexelvirkningen   af  Tilfælde 
og  Valg  ligger  den  betingede  Frihed.     Det  er  Verdens- 

herskeren,  som  af  selvisk  Drift  uafbrudt  omsætter  Aands- 
villien  i  Skjæbnevillie.  Det  store  Skuespil,  den  for- 
viklede Knude,  de  vidt  straalende  Glaudspunkter ,  de 
rystende  Optrin  og  den  tragiske  Slutning,  Alt  er  saa- 
ledes  gjennemvævet  af  Frihedens  og  Nødvendighedens 
Traade,  at  Forsyn  og  Skjæbne  begge  gaae  ind  paa  den 
Stærkeres  Ret  og  udfordre  hinanden  til  en  verdens- 
rystende  Kraftprøve.  En  saadan  Prøve  er  aldrig  seet 
paa  den  gamle  Verdens  Skueplads.  En  Alexander, 
Hannibal,  Scipio,  Cæsar  ere  Exempler  paa,  hvad  Geniet 
formaaer  i  Kraft  af  ubetvingelig  Driftvillie ;  men  Skjæbnen 
hersker.  Friheden  overskygges  af  Nødvendigheden. 
Heltene  fra  den  klassiske  Oldtid  kunde  umulig  have 
en  saadan  Bevidsthed  om  Frihedens  Væsen  og  Vilkaar, 
som  Revolutionens  Søn  fra  det  attende  Aarhundrede. 
Saa  bliver  den  Mægtige  ansvarlig,  saa  gjør  Aands- 
villien  sin  Overmagt  gjældende;  saa  bliver  Dommen 
mere  end  en  Verdensdom,  det  bliver  en  Gudsdom. 

Naar  det  stundom  kan  forarge  os,  at  den  Stærkeres 
Ret  hge  saa  fuldt  skal  gjælde  i  Historien  som  i  Na- 
turen, da  tør  vi  ikke  glemme,  at  det  paa  Frihedens 
Vilkaar  har  en  egen  Sammenhæng  med  det,  vi  kalde 
det  Stærkere.  Det  hedder  i  Religionens  Sprog:  bedre 
at  lide  Uret  end  at  gjøre  Uret;  men  Magthaveriets 
Mening  er:  bedre  at  gjøre  Uret  end  at  lide  Uret. 

Der  kan  stundom  paakomme  raae  Magthavere  en 
saa  uvilkaarlig  Lyst  til  Ødelæggelse,  at  de  hjemsøge 
Lande  med  Ild  og  Sværd  og  afbrænde  fredelige  Byer, 
uden  at  have  anden  Hensigt  end  den,  at  ville  vise 
Verden,  hvor  ussel  en  Ting  det  er,  man  kalder  Lov  og 
Ret.  Nero  er  ikke  den  eneste,  der  indtager  en  ud- 
mærket Plads  blandt  de    kronede    Mordbrændere.     En 

saadan  Misbrug  af  Magten  er  forsvinderide  i  alle  civili- 
serede Lande.  Men  dermed  ere  ..Menneskerettighederne" 
endnu  kun  lidet  hjulpne.  Staternes  Stillinger  til  hver- 
andre indbyrdes  er  og  maa  ifølge  Sagens  Natur  være, 
^lagtstillinger.  Til  at  haandhæve  Eetten  udkræves  der 
Magt;  den  i  og  for  sig  sande  Sætning:  Ret  er  ^lagt, 
vendes  da  om  og  kommer  til  at  betyde:  Magt  er  Ret. 
Derved  fremkommer  et  stiltiende  anerkjendt  Magt- 
haven, som  mere  end  alt  Andet  i  Verden  undergraver 
den  sædelige  Bevidsthed  hos  Folk  og  Stater.  For- 
staaer  sig,  den  Magthavendt*  forsømmer  aldrig  at  give 
sine  Fordringer,  om  de  endog  indeholde  den  meest 
himmelskrigende  Uret.  et  Skin  af  Ret;  der  er  Paaskud 
nok  til  Krig.  naar  man  vil  overvælde  en  svagere  Nabo. 
Saa  skeer  der  Uret  i  det  Store.  Og  naar  Uretten 
er  skeet,  hvad  saaV  Saa  dømmer  man  efter  Udfaldet. 
Hvad  der  er  skeet.  det  er  skeet;  den  Forurettede  maa 
finde  sig  i  sin  Skja'bne.  Lad  Uretten  være  vitterlig 
for  Alle.  saa  vitterlig,  at  dot  eonfoldigste  Menneske 
kan  fole  paa  den  med  nændernc;  lad  den  Overmægtige 
selv  indsee,  at  det  virkelig  er  I'ret,  og  at  det  kun 
koster  ham  et  Ord.  at  gjøre  Uretten  god  igjen:  han 
kan  dog  ikke  —  saa  svag  er  han,  d'^n  Stærke,  i  dette 
Punkt  —  han  tor  dog  ikke  gjøre  det.  Og  hvorfor 
ikke?  Fordi  det  er  hans  Ære  for  wær^  det  vilde  jo 
see  ud  som  Svaghed.  Den  Magthaver  som  frivillig 
giver  et  eneste,  om  end  nok  saa  lille  Stykke,  bort  af  sin 
Magt.  har  oi)givet  sig  selv  og  forraadt  det  hele  Magt- 
haven. At  gjøre  en  Uret  god,  det  .er  jo  at  indrømme 
dens  Tilværelse.  ,.Magt  er  Ret";  hvorledes  skulde  en 
Magthaver  fornedre  sig  til  at  indrømme,  at  han  nogen- 
sinde enten  havde  g^jort    eller   kunde    gjøre    Uret.      At 


gjøre  en  enkelt  Uret  god?  Nei,  nei!  Skal  man  ind- 
lade sig  paa  det  Enkelte,  saa  bliver  Gjælden  for  stor; 
der  staaer  en  Hær  af  Creditorer  udenfor  Døren.  Be- 
dre at  gjøre  Uret  end  at  lide  Uret. 

Og  nu  den  offenlige  Mening?  Politiken  er  ikke 
sentimental,  men  praktisk.  Den  offenlige  Mening  skal 
jo  netop  fra  dette  Synspunkt  optugtes  til  at  forstaae, 
at  Spørgsmaal  om  Ret  og  Uret  kun  have  hjemme  i 
Statsstyreisens  indre  Anliggender,  i  Civil-  og  Criminal- 
processen,  men  ingenlunde  vedkomme  Magtstillingen. 
Det  er  ingen  Ringeagt  for  Ret  og  Retfærdighed.  Tvert- 
imodl  Jo  høiere  vi  agte  Ret  og  Retfærdighed,  med 
desto  større  Høiagtelse  og  Ærefrygt  maae  vi  jo  see  op 
til  den  Magthaver,  der  er  stillet  saa  høit,  at  han  uden 
Undseelse,  uden  Skamrødme,  kan  vise  Verden,  at  han 
har  Retten  under  sin  Fod,  og  lære  os,  hvad  Uret 
betyder.  —  Det  var  saa  en  Forklaring  af  den  Stærkeres 
Ret;  vi  gaae  nu  over  til  en  anden. 

Bedre  at  lide  Uret  end  at  gjøre  Uret;  det  er 
Fattigmands  Trøst  i  de  Mægtiges  Øine,  og  desværre: 
den  kan  ved  at  misforstaaes  kun  alt  for  let  blive  fattig 
nok.  At  lide  Uret  bliver  sædvanligviis  opfattet 
saaledes,  at  Eftertrykket  falder  paa  den  bare  Liden, 
den  daadløse  Taalen,  der  i  Sløvhed  trøster  sig  med, 
at  herved  er  Intet  at  gjøre.  Det  er  en  oprørende  Fore- 
stilling, forargelig  især,  naar  den  skal  gaae  under 
Navn  af  Christendom,  thi  det  er  en  aabenbar  For- 
negtelse  af  Christustanken. 

Der  har  været  En  i  Historien,  en  Eneste,  som  i 
Aand  og  Sandhed  vidste,  hvad  det  var,  at  lide  Uret. 
Millioner  have  lidt  og  lide  endnu  den  Dag  idag  større 
eller  mindre  Uret ;  der  er  vel  neppe  Nogen  iblandt  os, 

som  hvad  dette  Punkt  angaaer,  ikke  har  Et  eller  Andet 
at  beklage  sig  over.  Vi  kunne  have  Ret  i  Meget,  men 
have  dog  altid  Uret  i  Noget.  Ingen  tør  sige,  at  han 
kun  led  Uret,  men  aldrig  gjorde  Uret.  Kun  den  ene 
Lidende  led  Uret,  ikke  endskjøndt  han  havde  Ret  i 
Meget,  men  fordi  han  havde  Ret  i  Alt,  fordi  han  aldrig 
havde  gjort  Uret.  De  mange  Lidende  maae  tilstaae, 
at  det,  som  især  paadrager  dem  Lidelsen,  er  Savnet  af 
de  Goder,  man  med  Uret  har  berøvet  dem.  Hvem  tør 
sige,  at  han  for  Retfærdighedens  Skyld  frivillig  har 
valgt  at  lide?  Vi  elske  ikke  saa  meget  Retten  selv, 
som  vi  hade  dem,  der  negte  os  vor  Ret.  Kunde  vi 
komme  til  vor  Ret  ved  at  slaae  lidt  af  paa  Retfærdig- 
heden, saa  gik  vi  vel  gjerne  paa  Akkord:  det  er  Mod- 
standernes Umedgjørlighed,  der  tvinger  os  til  at  lide. 
Kun  den  ene  Lidende,  han  der  frivillig  led  for  Ret- 
færdighedens Skyld,  vilde  ikke  gaae  paa  Akkord,  og 
derfor  led  han  indtil  det  Yderste.  Var  nu  hans  Liden 
en  mat  og  daadløs  Taalen,  fik  han  maaskee  intet 
Stort  udrettet  i  Verden?  Ogsaa  han  anvendte  den 
Stærkeres  Ret:  han  var  i  Sandhed  den  Stærke. 

D.ersom  det,  at  lide  Uret,  kun  var  et  Tegn  paa 
Svaghed  og  Afmagt,  saa  var  Christendommen  aldrig 
blevet  til.  Christus  med  sine  Vidner  gaaer  i  Borgen 
for,  at  den,  der  lider  Uret,  kan  være  langt  stærkere 
end  den,  der  gjør  Uret.  Overføre  vi  dette  paa  Folke- 
livet, da  er  det  indlysende,  at  et  Folk,  som,  idet  det 
maa  lide  Uret,  forstaaer  at  forvandle  Nødvendighedens 
Tryk  til  en  Frihedens  Opgave,  kan,  om  det  end  er  et 
lille  Folk,  faae  en  stor  Betydning  i  Historien. 

At  elske  Ret  og  at  hade  Uret  er  den  første  Be- 
tingelse for  at  opnaae  en  bedre  Samfundstilstand.     Men 

hos  hvilket  Folk  skal  man  nu  vente  at  finde  den  største 
Kjærlighed  til  Ret  og  det  stærkeste  Had  til  Uret? 
Dog  vel  hos  det  Folk,  hvem  Tilskikkelserne  have  lært, 
hvad  det  betyder  at  lide  Uret.  Her  er  ikke  Tale  om 
en  mat  og  daadløs  Liden.  Gaaer  det  saa  vidt  med 
den  ørkesløse  Taalen  og  Finden  sig  i  Alt,  at  man  til- 
sidst  forsoner  sig  med  Uretten  og  tænker  i  sit  stille 
Sind:  den  Stærkere  har  dog  i  Grunden  Ret;  vi  vilde 
have  gjort  det  Samme  som  han,  hvis  vi  havde  havt 
Magten,  da  er  Selvstændighedsgnisten  udslukt,  og 
Folket  maa  døe.  Der  er  Intet,  der  i  den  Grad  væk- 
ker den  Overmægtiges  Foragt  som  logrende,  feig  Efter- 
givenhed hos  dem,  hvis  Ret  han  har  traadt  under 
Fødder.  Vi  lære  det  hos  Romerne,  vi  lære  det  af  den 
franske  Cæsars  Historie. 

Det  Folk,  der  opdrages  til  at  elske  Ret  ved  at 
lide  Uret,  faaer  en  god  Opdragelse.  Der  føres  i  alle 
Stater,  med  fri  Forfatning,  Forhandlinger  nok  om  Love 
og  Rettigheder,  —  et  uhyre  Lovgivningsarbeide !  For- 
handlingerne tage  undertiden  en  saadau  Vending,  at 
de  ere  nærved  at  drive  det  civiliserede  Samfund  til 
Fortvivlelse.  Retsmaskineriet  arbeider,  stønner  og  puster ; 
det  knager  og  knirker  i  Skruer  og  Hjul.  Men  jo  mere 
man  stimes  om  Ret  og  det  Rette,  desmere  skævt  og 
kroget  kommer  det  til  at  see  ud;  tilsidst  bliver  det 
umuligt  at  faae  et  eneste  heelstøbt  Arbeide  frem.  Be- 
regnet Imødekommen,  snilde  Overeenskomster,  strate- 
giske Kneb  og  taktiske  Manøvrer  ville  ikke  slaae  til: 
det  er  en  Alt  gjennemtrængende  Retfærdighedssands , 
Kjærlighed  til  Ret  og  Had  til  Uret,  som  ufravigelig 
fordres.  En  stærk  og  levende  Sands  for  Ret,  er  tusinde 
Gange  mere   værd   end   titusinde   retslærde   Folianter. 

Hvor  det  Første  mangler,  giver  det  Sidste  kun  en 
kummerlig  Erstatning;  men  naar  det  Første  er  givet, 
vil  det  Andet  jo  følge  som  af  sig  selv. 

Dersom  Lovgivningsvæsenet  udelukkende  skulde 
være  afhængigt  af  juridisk  Indsigt  i  alle  Enkeltheder, 
da  kunde  hele  Folket  gjennem  sine  Valgte  umulig  sikkre 
sig  nogen  virkelig  og  levende  Deeltagelse  i  Lovgivningen 
selv.  Men  naar  det  ikke  er  juridisk  Pindehuggeri  i 
det  Smaa,  men  en  altid  vaagen  Retfærdighedssands,  et 
sundt  og  aabent  Blik  for  Retsforholdene  i  det  Store, 
hvorpaa  det  væsenlig  kommer  an:  saa  kan  Folket 
efterhaanden  opdrage  sig  selv  til  stedse  virksommere 
Deeltagelse  og  dybere  Indgriben  i  alle  Lovgivningens 
Grene.  Selvopdragelsen  skrider  da  frem  paa  følgende 
Betingelser. 

1)  Vælgerne  maae  drage  Omsorg  for,  at  den  Valgte 
i  det  Hele  kan  siges  at  repræsentere  Vælgerkredsens 
Stemning;  thi  Folket  har  en  ubestridelig  Ret  til  at 
lægge  sin  Stemning  i  Vægtskaalen. 

2)  Den  Valgte  er  under  alle  Forhandlinger  i  den 
lovgivende  Forsamling  forpligtet  til  at  blive  sin  Cha- 
rakteer  tro,  den  Charakteer,  hvormed  han  optraadte 
for  sine  Vælgere;  men  han  er  ingenlunde  forpligtet  til 
at  stemme  med  et  sluttet  Parti  i  Et  og  Alt  eller 
klamre  sig  fast  til  en  forudfattet,  forstenet  Mening; 
han  er  tvertimod  forpligtet,  i  Retfærdighedens  hellige 
Navn  paa  Ære  og  Samvittighed  forpligtet  til  at  søge 
Oplysning,  lytte  til  Sagkyndiges  Udtalelser,  mærke  sig 
Modstandernes  Grunde,  danne  sig  en  selvstændig  Over- 
beviisning  og  stemme  efter  sin  Overbeviisning. 

3)  Den  Valgte  staaer  Vælgerne  til  Regnskab. 
Dersom  disse  Vælgere  een  Gang  for  alle  have   sat  sig 


i  Hovedet,  at  kun  det  er  Ret,  som  behager  dem,  og 
alt  det,  som  er  dem  ubehageligt.  Uret:  da  udgjøre  de 
kun  en  Mængde,  ikke  en  organisk  Deel  af  Folket. 
Men  ere  de  modtagelige  for  Grunde  og  ville  oprigtig, 
hvad  Ret  er,  kan  han  jo  oplyse  dem  om  Sagens  Sam- 
menhæng og  derved  give  dem  Midler  i  Hænde  til  at 
fælde  en  fri  og  selvstændig  Dom.  Finde  de  saa,  at  den 
Valgte  ikke  har  truffet  det,  som  efter  deres  Synsmaade 
er  det  Gavnlige  og  Rette,  saa  have  de  jo  fuld  Ret  til 
at  vælge  en  Anden.  Der  er  i  ethvert  Tilfælde  skeet  et 
Fremskridt  paa  den  bedre  Erkj endelses  Vei. 

Disse  Sætninger  med  de  deri  liggende  Sandheder 
indeholde  intet  Nyt;  men  det  Gamle,  som  bestandig 
maa  blive  os  nyt,  er  dette:  hvorledes  staaer  det  sig 
med  vor  Retfærdighedssands?  Vi,  som  udadtil  maae  lide 
Uret,  have  vi  indadtil  lært  at  elske  Ret?  Er  Fleertals- 
magtens  Uretfærdighed  i  den  Grad  blevet  os  mod- 
bydelig, at  vi  i  Forhold  til  hverandre  indbyrdes  hellere, 
om  saa  skal  være,  selv  ville  Hde  Uret  end  forurette 
vore  Modstandere?  Slige  Spørgsmaal  ere  ikke  politiske; 
det  er  Samvittighedsspørgsmaal.  Men  Politiken  tør 
ikke  udelukke  Samvittigheden;  saa  sandt  der  er  et 
Folkeliv,  saa  er  der  ogsaa,  og  maa  være,  en  Folke- 
samvittighed. 

Hvem  er  saa  i  høiere  Forstand  den  Stærkere,  den, 
som  beviser  sin  Magt  ved  at  gjøre  Uret,  eller  den,  som 
har  lært  at  udvikle  sin  Selvstændighed  ved  at  lide 
Uret?  Den  Første  har  stillet  sig  selv  under  Skjæbnen, 
den  Sidste  staaer  under  Forsynet.  Skjæbnenødvendig- 
heden  breder  sig,  naar  Uret  bestandig  skal  bøde  paa 
Uret,  og  det,  som  er  erhvervet  ved  Vold,  besiddes  ved 
Tvang.    Paa  brede  Grundlag  af  Urettens  Slangeknuder 

kan  der  ganske  vist  reises  store  Statsbygninger,  og  det 
er  dette  Storhedsskin,  der  uophørlig  blænder  og  frister 
de  Magthavende.    Men  saa  lidt  som  man   kan  plukke 
Viindruer  af  Tome  eller  Figen  af  Tidsler,  saa  lidt  kan 
man  høste  Frugter  af  Ret  paa  Urettens  Ager.    Dynger 
af  gammel  Uret  afsætte  Kræftknuder  i  Statens  Legeme. 
Den  stærke  Constitution   taaler   meget,    og    Samfunds- 
organismen  har  mange  helbredende  Udveie;  men  Uret- 
tens Stoffer  maae  bortskaffes.    Man  bilder  sig   ind,    at 
Uretten    kan    glemmes,     at    Tiden    efterhaanden    kan 
standse  dens  Følger  og  sætte   den   ud  af  Virksomhed. 
Det  er  en  Magthaverindbildning.     Urettens  Elementer 
ere  som  et  Giftstof,  langsomt  tærende,  uophørligt  vir- 
kende.   Magthaveriet  bilder  sig  ind,  at  Politikens  Konst 
med  Tiden  skal  kunne  forvandle  det  dræbende  Stof  til 
et  sundt  Næringsstof.    Umuligt  I    Kommer  der  ikke  en 
lægende Haand,  som  bortskjærer  Urettens  Kræftskade,  saa 
bliver  Sygdommen  ulægelig :  det  Onde  gaaer  over  i  Blodet. 
Det  er  en  Skjæbnenødvendighed,  at  Urettens  Storværk 
maa  falde,  thi  det  bærer  sin    Undergangs    Spire   i    sig 
selv.    Uretten  er  det  ødelæggende.    Retten    det   ophol- 
dende Princip  i  Historien.  Et  stort,  af  Vold  og  Uret  sammen- 
voxet   Statslegeme  kan    ved   sin    Sammenvoxen  tilsidst 
blive  til  en  eneste  stor,  forviklet  Kræftknude.    Skjæbne- 
dyrkeme  beundre  den  store  Kræftknude  og  lovprise  Nød- 
vendigheden. Men  Nødvendigheden  staaer  under  Friheden; 
Nødvendigheden    er,    at   Aandsvillien   maa   fuldbyrdes; 
hver  Gang  vi  i   Historien    see    dens   Fuldbyrdelse,   er- 
kjende  vi  en  Gudsdom. 


Syvende  Foredrag. 


(Holding) . 

Uen  gamle  lutherske  Statskirke  har  i  sit  Hjertes  Op- 
rigtighed, vistnok  fra  Begyndelsen  af  i  den  allerbedste 
Mening,  sammensmeltet  tvende  til  Troeslivet  horende, 
men  dog  uligeartede  Bestanddele,  nemlig:  Tro  til 
Salighed  og  Tro  til  Sædelighed.  Kirken  er  der- 
ved blevet  stillet  i  et  tvetydigt  Lys. 

Tro  til  Salighed  er  Menighedstro ,  og  Kirken  be- 
tyder Menigheden;  Tro  til  Sædelighed  er  Folketro,  og 
Kirken  betyder  Folkekirke.  Troen  under  begge  Former 
har  væsenlig  samme  Udspring;  thiAanden  er,  oprindelig 
seet,  den  samme:  kun  Menighedens  Aaud  formaaer  at 
afgive  det  evige,  fuldgyldige  Grundlag  for  en  sand 
Folke-Aand. 

Men  Aanden  virker  i  Menneskelivet  paa  forskjellig 
Maade,  med  forskjellig  Kraft  i  forskjellig  Retning. 
„Vort  Borgerskab  er  i  Himlen";  det  er  den  Tro,  som 
Aanden  vækker,  stadfæster  og  uærer  i  Menigheden. 
„Vort  Borgerskab  er  paa  Jorden'* ;  det  er  den  Tro,  som 
Aanden  vækker,  stadfæster  og  nærer  i  Folket,  en  Tro 
paa  et  sædeligt,  daadskraftigt  Livs  Betydning,  en  folke- 
lig Tro,  som  viser    sig   i    Gjerninger.     Menighedstroen 

er  det  Oprindelige,  Folketroen  det  Afledede.  For- 
skjellen  er  iøinefaldende:  vi  kunne  fordybe  os  i  det 
Oprindelige  med  et  taaget,  usikkert  Blik  for  det  Afledede ; 
og  Mennesker  i  Tusindtal  kunne  benytte,  bruge  og  be- 
arbeide  det  Afledede,  uden  derfor  i  dybere  Forstand 
at  bekymre  sig  om  det  Oprindelige. 

Aanden  er  Livets  Kilde,  alt  Liv  er  fra  Aanden; 
derfor  skulle  Tilværelsens  forskjellige  Grundakkorder 
bringes  til  Samklang  i  en  stor,  fuldtonende  Harmonie 
af  de  mange  Sjæle,  de  mange  Aandens  selvlydende  Instru- 
menter. Men  hvor  forskjellige  ere  ikke  disse  Grund- 
akkorder! Naar  Banneret  vaier,  den  røde  Dug  med 
det  hvide  Kors,  og  Folket  synger  i  tusindstemmigt 
Chor:  „Kong  Christian  stod  ved  høien  Mast",  saa  rører 
det  sig  forunderligt  i  de  Manges  Bryst;  det  er  Troen 
paa,  at  vi  ere  et  Folk:  det  er  som  en  Susen  af  Folke- 
Aandens  Vinger,  vi  høre.  Men  Menighedens  Aand 
stiller  Korsbanneret  i  et  andet  Lys.  Menighedstroen 
seer  i  den  Korsfæstede,  den  Tornekronede,  der  har 
bøiet  sit  Hoved,  et  Varsel  om  en  anden  Strid,  den  sidste 
Strid;  saa  synger  den  en  anden  Sang,  til  dybe  Orgel- 
toner en  Dødssang:  „Hvo  veed  hvor  nær  mig  er  min 
Ende?"  Det  er  forskjellige  Grundakkorder;  det  er 
modsatte  Livets  Poler;  mon  den  ene  af  disse  ligefrem 
være  bestemt  til  at  udslette  den  anden? 

Livets  Grundlov  er  dobbelsidig:  at  afdøe  fra  Ver- 
den og  dog  leve  i  Verden;  vi  skulle  leve  kraftig  for  at 
afdøe,  og  afdøe  for  at  leve  kraftig.  Det  Dobbelsidige 
beroer  paa,  at  det  guddommelige  Ord  peger  i  to  Ret- 
ninger: mod  det  Salige  og  mod  det  Sædelige.  „Naar 
Nogen  slaaer  dig  paa  din  høire  Kind,  vend  ham  ogsaa 
den  venstre  til,"  saa  talede  Christus,  da  han  lærte  fra 

Bjerget;  men  da  han  stod  for  den  Ypperste  Præst,  og- 
en  af  Tjenerne  gav  ham  en  Kindhest,  da  vendte  han 
ikke  den  anden  Kind  til,  men  han  sagde:  „haver  jeg 
talet  ilde,  saa  beviis  det,  men  haver  jeg  talet  ret,  hvi 
slaaer  du  mig."  —  „Elsker  Eders  Fjender,  velsigner 
dem,  som  Eder  forbande,  gjører  dem  Godt,  som  Eder 
hade,  og  beder  for  dem,  som  gjøre  Eder  Skade  og 
forfølge  Eder;"  det  er  et  Salighedsvilkaar ,  det  Sind^ 
som  kan  forstaae  dette,  faaer  at  vide,  at  der  er  Noget 
til,  som  kaldes  saligt.  Men  hvilket  Folk  vil  kunne 
forstaae  det,  som  om  Sædelighedens  Lov  forbød  at 
føre  Vaaben  mod  Statens  og  Fædrelandets  Fjender? 
Det  Sædelige  kan  gaae  op  i  det  Salige;  men  der  vil 
dog  Ingen  paastaae,  at  Menneskene  ikke  kunne  være 
sædelige  uden  at  være  salige.  Her  er  i  Aand  og  Tro 
en  Forskjel  mellem  det  Salige  og  det  Sædelige.  Denne 
Forskjel  maa  i  det  jordiske  Liv,  under  Endelighedens 
Betingelser,  udvikle  sig  til  en  virkelig  Modsætning  — 
ikke  Modsigelse  —  mellem  Menighedstroen  og  Folke- 
troen. 

Til  Folketroen  svarer  Folkekirken.  Der  staaer  i 
vor  Grundlov  med  rene  Ord,  at  den  evangelisk-lutherske 
Kirke  er  Folkekirke.  Hermed  er  ingeulunde  meent,  at 
den  evangelisk-lutherske  ]\Ienighedstro  skal  paatvinges 
Folket  ved  Lov.  Dersom  dette  var  Meningen,  saa  havde 
der  staaet  et  andet  Ord:  der  havde  staaet,  ikke  Folke- 
kirke,  men  Statskirke.  Det  var  jo  netop,  som  ny- 
lig anført,  det  Charakteristiske  ved  den  gamle  Stats- 
kirke, at  den  paa  uklar  Maade  sammensmeltede  Menig- 
hedstro  og  Folketro.  Regjeringen  holdt  urokkelig  fast 
ved  den  Grundsætning,  at  Ingen  kunde  være  en  god 
Statsborger,  en  tro    og   lydig    Undersaat,    med   mindre 

han  var  en  sand,  troende  Christen,  og  at  Ingen  kunde 
være  en  sand,  troende  Christen,  som  ikke  bekjendte 
sig  til  den  af  Staten,  i  Overeensstemmelse  med  Skrif- 
tens og  den  rettroende  Kirkes  Lære,  befalede  Tro.  Det 
var  ikke  alene  for  Sædelighedens,  den  borgerlige  Enig- 
heds og  Eensformighedens  Skyld  i  det  Udvortes,  at 
den  anvendte  saa  strenge  Forholdsregler  imod  Ander- 
ledestroende, nei  det  var  udtrykkelig  ogsaa  for  Salig- 
hedens Skyld,  for  de  umyndige  Sjæles  egen  Skyld. 
Statsstyreren  antog  virkelig,  at  han,  hvad  det  Kirke- 
lige angik,  holdt  Undersaatternes  Samvittighed  i  sin 
Haand  og  skulde  paa  Dommens  Dag  staae  Gud  til 
Kegnskab  som  øverstbefalende  Sjælesørger. 

Hvor  ganske  og  aldeles  dette  statskirkelige  Syns- 
punkt er  forladt  i  Grundloven,  fremlyser  tydeligt  af 
g  76.  „Borgerne  have  Ret  til  at  forene  sig  i  Samfund, 
for  at  dyrke  Gud  paa  den  Maade,  der  stemmer  med 
deres  Overbeviisning,  dog  at  Intet  læres  eller  foretages, 
som  strider  mod  Sædeligheden  og  den  offenlige  Orden." 

Hver  Tøddel  og  Bogstav  i  denne  Paragraph  er  en 
Protest  imod  Statskirken.  Det  er  ikke  et  Mindretal 
af  Anderledestroende,  nogle  enkelte  religiøse  Partier, 
som  nu  een  Gang  ikke  ville  sværge  paa  den  lutherske 
Kirkes  symbolske  Bøger,  og  som  desaarsag  erholde 
Tilladelse  til  at  dyrke  Gud  paa  deres  egen  Viis,  hvor- 
om her  tales.  Nei,  her  tales  ikke  om  Tilladelse,  men 
om  Ret,  ikke  om  Menighedens  Medlemmer,  men  om 
Borgerne,  alle  Borgerne  uden  Undtagelse.  Men  naar 
alle  Borgere  have  Ret  til  at  dyrke  Gud  paa  den  Maade, 
som  stemmer  med  deres  Overbeviisning,  saa  har  jo 
uimodsigelig  hele  Folket  Ret  til  at  gjøre  det  Samme. 
Derimod  have  Borgerne  ingenlunde  Ret  til  at  lære  eller 

foretage  Noget,  som  strider  imod  Sædeligheden.  Ad- 
skillelsen mellem  Tro  til  Salighed,  den  særegne  Menig- 
hedstro,  og  Tro  til  Sædelighed,  den  almindelige  Folke- 
tro, er  altsaa  udtrykkelig  anerkjendt.  Grundlovens 
3die  Paragraph,  som  siger:  „Den  evangelisk-lutherske  ' 
Kirke  er  den  danske  Folkekirke  og  understøttes  som 
saadan  af  Staten"  staaer  hermed  i  god  Overeens- 
stemmelse, thi  her  tales  ikke  om  Noget,  der  skal 
være,  men  om  Noget,  der  er.  Vil  man  søge  en  Rest 
af  det  Statskirkelige  deri,  at  den  lutherske  Kirke  under- 
støttes af  Staten:  da  maae  vi  spørge,  hvorfor  den 
alene  skal  understøttes.  Det  kan  ikke  være  fordi 
Fleertallet  i  det  danske  Folk  for  Tiden  ere  Lutheranere, 
thi  saa  maatte  der  have  staaet  Fleertalskirke; 
men  nu  staaer  der  udtrykkelig  Folkekirke.  Det  er  en 
sand  Lykke  for  Land  og  Rige,  at  der  staaer  Folke- 
kirke; havde  der  staaet  Fleertalskirke,  saa  vilde  jo 
ikke  blot  Fleertalstro,  men  ogsaa  Fleertalsvillie,  Fleer- 
talsret  og  Fleertalsmagt  med  det  Samme  været  høitide- 
lig  anerkjendt. 

At  den  evangelisk-lutherske  Kirke  er  den  danske 
Folkekirke,  vil  sige:  den  evangelisk-lutherske  Menig- 
hedsaand  og  den  danske  Folke- Aand  ere  væsenlig  be- 
slægtede; Folketroen  og  den  dertil  svarende  Opdragelse 
bør,  i  Medfør  af  vor  Folkenaturs  Eiendommelighed, 
overveiende  gaae  i  luthersk  Retning  og  gjennemsnitlig 
antage  et  evangelisk-luthersk  Præg.  Hvorledes  dette 
nærmere  bliver  at  forstaae,  vil  vise  sig,  idet  vi  be- 
tragte det  Følgende:  „Folkekirkens  Forfatning  ordnes 
ved  Lov". 

Vægtige  Stemmer  hæve  sig  imod  at  lade  den  Lov, 
hvorefter  Folkekirkens  Forfatning  skal  ordnes,   udgaae 

fra  den  folkelige  Lovgivning.  „Den  bekjendelsesløse 
Rigsdag",  hedder  det,  „kan  ikke  give  Love  for  det,  som  særlig 
vedrører  den  evangelisk-lutherske  Troesbekj endelse". 
Vi  kunne  ikke  slutte  os  til  denne  Synsmaade,  fordi  vi 
ikke  kunne  billige  dens  Forudsætninger.  Her  forud- 
sættes, at  det  er  de  evangelisk-lutherske  Menigheds- 
anliggender,  Læren,  Gudstjenestens  Indretning,  Sakra- 
menternes Forvaltning,  Sjælesørgernes  Kaldelse  o.  s.  v., 
om  hvis  Ordning  Grundloven  taler.  Men  at  Grund- 
lovens Tanker  gaae  i  anden  Retning,  sees  af  §  76. 
Her  forudsættes,  at  Lovene  skulle  være  Tvangslove, 
ikke  som  i  Apostlenes  Dage  aandelige  Frihedslove. 
Men  at  ville  regjere  Sjælesorgens  indre  Anliggender  ved 
Anvendelse  af  Tvangslove  er  jo  ligefrem  at  træde  i  den 
gamle  Statskirkes  Fodspor.  Her  forudsættes  endelig 
en  Lovgivnings-  og  Regjeringsmyndighed  af  saa  reen 
kirkelig  Art,  at  dén  indtager  en  selvstændig  Stilling 
overfor  den  verdslige.  Men  er  det  allerede  urimeligt 
at  ville  indføre  to  fuldstændig  sideordnede  Regjerings- 
myndigheder,  en  kirkelig  lige  over  for  en  verdslig,  i 
een  og  samme  Stat,  da  er  det  mere  end  urimeligt,  det 
er  aabenbar  Modsigelse  at  ville  unddrage  Folket  Lov- 
givningsret,  naar  det,  som  skal  ordnes  ved  Lov,  netop 
angaaer  Folkekirken,  Folkets  Kirke. 

Der  er  Andre,  der  mene,  at  Tiden  nu  er  kommet^ 
da  man  endelig  bør  gjøre  Alvor  af  at  adskille  Kirken 
fra  Staten.  For  saa  vidt  det  igjen  er  den  gamle  Fore- 
stilling om  en  Statskirke,  som  spøger  i  Hjernerne,  have 
vi  Intet  herimod  at  indvende.  Religion  og  Stat  kunne 
begge  være  tjente  med  Skilsmissen:  Religionen  bliver 
fri  for  en  trykkende  Byrde,  og  Staten  lige  saa.  Men 
Talen  er  ikke  her  om  en   Statskirke,   men    om   Folke- 

kirken  og  dens  eiendommelige  Stilling  til  Menigheden. 
Det  gjælder  om,  at  gjøre  sig  Forholdet  mellem  Menig- 
hedskirke  og  Folkekirke  saa  klart,  som  muligt.  Menig- 
hedskirken  med  Sakramenterne  og  Salighedsordet  har 
sin  bestemte  Troesbekj endelse;  Folkekirken  med  Sædelig- 
hedsordet  har  ingen  Sakramenter  og  bekjender  sig  kun 
til  det  religiøssædelige  Folkelivs  almindelige  Grund- 
sætninger. Det  er  hermed  i  god  Overeensstemmelse, 
at  det  Lys,  det  Liv  og  den  Inderlighedskraft,  hvormed 
de  store  Sædelighedsgrundsætninger  fyldes  og  fremtræde, 
kunne  give  os  en  Afglands  af  den  Aand,  der  rører 
sig  i  Menigheden.  Naar  det  nu  netop  er  Folkekirken, 
som  i  sig  indeslutter  de  Aandsmidler  og  Betin- 
gelser, der  danne  Grundlaget  for  Folkets  Underviisning 
og  Opdragelse  i  det  Hele,  hvorledes  vil  man  da  kunne 
forsvare  at  adskille  Folkekirken  fra  Folkestaten. 

Folkekirkens  Forfatning  kan  og  bør  ordnes  ved 
Lov;  her  kan  i  dette  Punkt  være  Tale  om  Tvangslove, 
statsborgerlige  Love.  At  ville  anvende  Tvang  paa  det, 
som  ifølge  sin  Natur  ikke  lader  sig  tvinge,  er  et  Mis- 
greb; men  at  ivre  imod  al  Tvang,  hvor  Tvangslove 
vasenlig  høre  hjemme,  er  ogsaa  et  Misgreb. 

Af  gammel  Skræk  for  statskirkelig  Myndighed  have 
Adskillige  taget  Ordet  for  en  næsten  ubegrændset  Fri- 
hed i  Folkekirken.  Det  skal  efter  deres  Mening  staae 
i  Strid  med  Frihedsprincipet,  at  Lærerne  i  Folkekirken 
ansættes  af  Staten,  thi  derved  blive  de  jo,  siger  man, 
Medlemmerne  paatvungne.  Det  skal  være  et  Indgreb 
i  Familiens  Rettigheder,  at  Børn  uden  Forældrenes 
Samtykke  nødes  til  at  søge  Skolen  og  gjennemgaae  et 
lovbefalet  Underviisningskursus ,  der  blandt  Andet  og- 
saa indbefatter  Religion    o.  s.  fremd.     Mon    det   Ube- 

føiede  i  slige  Indsigelser  ikke  skulde  blive  klart,  naar 
man  vil  begynde  med  at  spørge  sig  selv,  hvad  det  er 
for  en  Stat,  hvad  det  er  for  en  Kirke  og  hvad  det  er 
for  et  Underviisningsvæsen,  hvorom  her  tales?  Den 
Statsmagt,  hvorfra  Lovene  udgaae,  staaer  jo  ikke  enten 
udenfor  Folket  eller  over  Folket;  det  er  tvertimod  ifølge 
Grundloven  en  folkelig  Magt;  dens  Villie  er  en  i  Love 
udtalt  Folkevillie.  Det  er  ^Folket  selv,  som  igjennem 
den  folkelige  Stat  ad  Lovgivningens  Vei  ordner  sin 
Kirkeforfatning. 

Ved  den  lovbestemte  Ordning  sikkrer  Folket  sig, 
at  Kirken  ikke  gives  til  Priis,  hverken  for  Mængdens 
eller  for  Individernes  vexlende  Luner.  Det  er  ikke  en 
selvmægtig  Stat,  som  stiller  sig  over  Folket,  men  det 
er  Folket,  som  formedelst  Staten  stiller  sig  over  Indi- 
viderne; det  er  Folket,  som  ved  sin  lovgivende  Myn- 
dighed skaffer  sig  Sikkerhed  for,  at  alle  Individer  i 
den  hele  Befolkning  deelagtiggjøres  i  den  Underviisning 
og  Opdragelse,  som  Folketroen  kræver. 

I  de  forskjellige  Samfundsklasser  kan  den  særlige 
Opdragelse  og  Dannelse  naturligviis  være  meget  for- 
skjellig  og  naaes  ad  meget  forskjellige  Veie;  men  der 
er  Noget,  som  maa  være  fælles  for  Alle,  og  det  er  det 
Folkelige.  Alle  Børn,  Piger  og  Drenge,  de  høre  for- 
øvrigt til  Familier  i  hvilkensomhelst  Stand  og  Stilling, 
af  hvilkensomhelst  Troesbekjendelse,  skulle  ikke  alene 
opdrages  og  undervises;  men  de  skulle,  hvad  det  Folke- 
lige angaaer,  udtrykkelig  opdrages  og  undervises  paa 
den  Maade,  som  Folkevillien  foreskriver:  de  skulle  op- 
drages og  undervises  i  Folketroen.  Det  humane  Folk 
kan  paa  de  almindelige  Sædelighedsbetingelser  ind- 
rømme Borgerne  Eet  til  „at  forene  sig   i   Samfund   og 

dyrke  Gud  paa  den  Maade,  der  stemmer  med  deres 
Overbeviisning;"  men  dersom  der  er  et  Samfund,  hvis 
Troesbekjendelse  ikke  tilsteder  en  saadan  sædelig  Op- 
dragelse, som  Folketroen  fordrer,  da  er  det  dog  vel 
indlysende,  at  Medlemmerne  af  et  saadant  Samfund 
umulig  kunne  regnes  til  Folket.  De,  der  paastaae,  at 
Forældre  have  Ret  til  at  bestemme,  hvorvidt  deres 
Børn  skulle  nyde  nogen  Underviisning  og  Opdragelse 
eller  ikke,  paastaae  med  det  Samme,  at  Forældre  have 
Ret  til  at  bestemme,  hvorvidt  deres  Børn  skulle  have 
Adkomst  til  at  nyde  statsborgerlige  Rettigheder  eller 
ikke.  De,  der  indrømme  Forældrene  Fuldmagt  til  at 
afgjøre,  om  deres  Børn  skulle  opdrages  i  Folketroen 
eller  ikke,  maae  tillige  indrømme  dem  Ret  til  at  af- 
gjøre, om  Børnene  skulle  regnes  til  Folket  eller  ikke. 
Men  naar  man  indrømmer  Befolkningens  Individer  en 
saadan  Ret  lige  over  for  Folkevillien:  hvor  er  saa 
Folkets  Myndighed,  hvad  er  saa  Folket? 

At  Folkekirken,  saaledes  som  den  for  Tiden  be- 
staaer,  er  et  tvetydigt  Væsen,  kan  allertydeligst  sees 
paa  den  i  mange  Henseender  vanskelige  Stilling,  hvori 
Ordets  Tjenere  befinde  sig.  Christus  siger:  „Ingen 
kan  tjene  to  Herrer".  Men  saa  længe  Kirkens  For- 
fatning endnu  er,  som  den  er,  maae  Ordets  Tjenere 
tilstaae  for  sig  selv,  at  man  i  Virkeligheden  forlanger 
det  Urimelige  af  dem,  at  de  skulle  tjene  to  Herrer. 
De  skulle  være  Christi  Tjenere,  med  Myndighed  af 
Christi  Myndighed,  Aandsmyndighed ;  og  de  skulle  med 
det  Samme  være  Statens  Tjenere,  thi  de  ere  jo  Statens 
Embedsmænd  og  have  i  denne  Egenskab  al  deres  Myn- 
dighed fra  Staten.  Hvor  vanskelig  en  saadan  Dobbel- 
tjeneste  er,  lære    vi   paa   ethvert    Blad   af  den   gamle 

Statskirkes  Historie.  Først  naar  Modsætningen  mellem 
Menighedskirken  og  Folkekirken  træder  tydelig  frem, 
vil  det  dobbelsidige  Tjenesteforhold  blive  befriet  fra  al 
Tvetydighed. 

I  Menigheden  ere  Ordets  Tjenere  ubetinget  Christi 
Tjenere;  for  denne  Tjeneste  staae  de  som  Sjælesørgere 
€hristus  og  Menigheden  til  Regnskab:  her  gj ælder 
ingen  Indblanding  af  statsretlig  Myndighed.  I  Folke- 
kirken ere  Ordets  Tjenere  i  religiøs-sædelig  Aand  Folke- 
lighedens Tjenere  og  maae  i  denne  Egenskab  være  den 
folkelige  Statsmyndighed  undergivne.  I  begge  Tjenester 
ere  de  Arbeidere,  og  en  Arbeider  er  sin  Løn  værd; 
men  Sjælesørgerens  Arbeide  kan  ikke  lønnes  paa  samme 
Maade  som  Folkelærerens. 

„Naar  I  gaae  ud,"  siger  Christus  til  sine  Disciple, 
„da  prædiker  og  siger,  at  Himmeriges  Rige  er  kommet 
nær.  Helbreder  de  Syge,  renser  de  Spedalske,  opvækker 
de  Døde,  uddriver  Djævle.  I  have  annammet  det 
for  Intet,  giver  det  for  Intet.  I  skulle  ikke  have 
Guld,  ei  Sølv,  ei  Kobber  i  Eders  Bælter;  ei  Taske  til 
at  reise  med,  ei  heller  to  Kjortle,  ei  heller  Skoe,  ei 
heller  Stav;  thi  en  Arbeider  er  sin  Føde  værd."  Her 
-er  ikke  Tale  om  almindelig  Folkeunderviisiiing ;  her 
tales  udtrykkelig  om  Forkyndelsen  af  Salighedsordet, 
om  den  sjælefrelsende  Virksomhed.  Alt  gives  for  Intet, 
thi  det  gives  af  Kjærlighed,  og  Kjærlighed  gives  altid 
for  Intet :  det  er  en  Vare,  som  hverken  kan  sælges  eller 
kjøbes!  Derimod  kan  og  bør  det  forudsættes,  at  hvor 
Kjærlighedens  Ord  finder  Indgang  i  Menneskenes  Hjerter, 
ville  de,  som  annamme  de  aandelige  Goder,  være  villige 
til  at  afhjælpe  den  timelige  Trang  hos  dem,  som  for 
Intet  meddele  dem  disse  Goder,    idet    de    erkjende,   at 

„en  Arbeider  er  sin  Føde  værd".  Et  saadant  Forhold 
kan  ikke  „ordnes  ved  Lov" ;  Sjælesørgerens  Arbeide  er 
intet  Akkordarbeide :  han  er  forpligtet  til  at  give  Alt 
for  Intet,  men  saa  er  han  ogsaa  berettiget  til  at  modtage 
frivillige  Gaver. 

Anderledes  med  Lærernes  Stilling  i  Folkekirken. 
Folkelæreren  udfører  et  lovbefalet  Arbeide  mod  Veder- 
lag i  en  dertil  fastsat  Løn.  Han  er  forpligtet  til  at 
udføre  Arbeidet  og  han  er  berettiget  til  at  fordre  sin 
Løn.  Ligesom  Folkemyndigheden  i  det  Hele  vil  vide 
at  afdæmpe  Individernes  Vilkaarlighed,  saaledes  vil  den 
folkelige  Lovgivning  ogsaa  vide  at  sikkre  det  folkelige 
Ords  Tjenere  den  Løn,  som  en  saadan  Tjeneste  er 
værd,  og  stille  de  religiøs-sædelige  Opdragere  saa  frit, 
at  de  ikke  paa  upassende  Maade  blive  afhængige  af 
Individer,  som  allerhelst  skulle  føle  sig  i  fri  Afhængig- 
hed af  det  opdragende  Ord. 

Hvor  lidt  man  endnu  har  tænkt  paa  at  omdanne 
Statskirken  til  Folkekirke,  kan  sees  af  de  Bestemmelser, 
som  fra  Lovgivningens  Side  ere  trufne  angaaende  Op- 
rettelsen af  Frimenigheder.  Hvad  danner  nu  Mod- 
sætning til  Frimenighederne?  De  ufrie  Menigheder, 
Menighederne  i  den  af  Statens  Midler  understøttede 
Folkekirke.  De  ufrie  Menigheder  høre  altså a  til  Reg- 
len, de  frie  til  Undtagelsen;  en  uhyggelig  Undtagelse! 
Er  der  noget  Samfund  i  Verden,  som  har  oprindeligt 
Krav  paa  Frihed ,  da  er  det  nok  Christi  Menighed ; 
dens  Frihed  er  ikke  tilranet,  den  er  dyrt  betalt:  han 
kjøbte  den  med  sit  Blod.  At  Folkekirkens  Menigheder 
ere  ufrie,  beviser  i  Kjendsgjerning,  at  de  endnu  befinde 
sig  i  den  gamle  statskirkelige  Tilstand. 

Det   nye   Arrangement    med    Adskillelsen   mellem 

frie  og  ufrie  Menigheder  er  især  charakteristisk  ved 
den  Maade,  hvorpaa  det  bliver  forsvaret.  At  en  men- 
neskelig Øvrighed  har  taget  sig  af  de  guddommelige 
Ting  og  indrettet  Kirkeforfatningen  saaledes,  at  Alt 
skeer  ifølge  en  allerhøieste  Befaling,  at  Salighedsordet 
er  lovbefalet,  Sakramenterne  lovbefalede,  de  alminde- 
lige Bønner  lovbefalede  o.  s.  v.,  alt  dette  for  Ordenens 
Skyld  Lovbefalede  —  siger  man  —  gjør  aldeles  ingen 
Indgreb  i  den  christelige  Frihed.  Og  hvorfor  ikke? 
Fordi  ethvert  Menueske,  som  ikke  er  tilfreds  med  den 
lovbefalede  Ordning,  jo  har  Ret  til  at  træde  ud  og 
søge,  om  han  vil,  sin  Opbyggelse  i  en  Frimenighed 
eller  et  andet  ikke  lovbefalet  Samfund.  Saa  trøster 
man  sig  med,  at  Troen  er  fri,  at  vi  i  Virkeligheden 
have  en  fuldstændig  gjennemført  Religionsfrihed.  Der 
er  i  denne  Betragtningsmaade  endda  ikke  saa  Lidt  af 
en  Selvskuffelse. 

For  saa  vidt  her  er  Tale  om  Individernes  Valg- 
frihed, er  Friheden  tilvisse  saa  udstrakt,  at  Ingen  har 
Noget  at  beklage  sig  over.  Men  man  lægge  vel  Mærke 
til,  at  det  ikke  er  Individernes  Frihed,  hvorom  Talen 
er,  men  Menighedens  Frihed,  Menighedskirkens  egen 
Frihed,  hvorledes  staaer  det  sig  med  den?  Eller  skulde 
det  vi  kalde  den  christelige  Frihed  slet  ikke  vedkomme 
Salighedsordet  selv  og  dets  Forkyndelse,  ikke  Sakra- 
menterne og  deres  Forvaltning?  Kan  Menighedens 
Aand  maaskee  allerbedst  virke  som  Frihedens  Aand, 
naar  de  Midler,  hvorigjennem  den  virker,  alle  ere  ufrie  ? 
Kan  Menigheden  høre  frit,  naar  den  veed,  at  Sjæle- 
sørgeren ikke  tør  tale  frit?  Kan  der  udøves  nogen 
aandelig  Tugt  (Kirketugt)  af  Sjælesørger  og  Menighed 
i  Forening,  naar  begges  Samvirken  øieblikkelig  kan  blive 


gjennembrudt  af  en  udenfra  indgribende  Myndighed? 
Disse  Spørgsmaal  har  man  slet  ikke  faaet  besvaret, 
fordi  man,  saa  vidt  vi  skjønne,  endnu  ikke  har  fore- 
lagt sig  dem  med  klar  Bevidsthed. 

Frimenighederne,  der  skulde  raade  Bod  paa  den 
totale  Mangel  af  aandelig  Frihed,  hvoraf  Statskirken 
lider,  ere,  som  det  synes,  heller  ikke  i  Stand  til  at 
løse  Opgaven.  Der  kan  sagtens  danne  sig  Frimenig- 
heder, som  paa  Forhaand  juridisk  forpligte  sig  til  at 
lønne  deres  Sjælesørgere;  men  der  er  neppe  nogen 
Frimenighed,  i  hvilken  Sjælesørgeren  væsenlig  kan  siges 
at  gjøre  Christi  Befaling  Fyldest:  „I  have  annammet 
det  for  Intet,  giver  det  igjen  for  Intet."  De,  som  i 
Et  og  Alt  lægge  au  paa  at  fyldestgjøre  den  apostoliske 
Frihed,  maae  ogsaa  i  Et  og  Alt  underkaste  sig  de 
apostoliske  Livsvilkaar. 

For  at  det,  som  ikke  kan  undergives  Tvang,  og 
det,  som  ifølge  sin  Natur  ikke  kan  undvære  Tvangs- 
love,  kunne  komme  i  det  rette  Forhold  til  hinanden, 
maa  Menighedskirkens  og  Folkekirkens,  Menigheds- 
troens  og  Folketroens  indbyrdes  Vexelvirkning  nød- 
vendig klares.  At  Menighedskirken  kan  bestaae  for 
sig  uden  Folkekirke,  er  ved  sig  selv  indlysende :  Apostel- 
kirken var  med  hele  sit  folkelige  Præg  ingen  Folkekirke, 
den  var  i  Ordets  allerdybeste  Betydning  en  Menigheds- 
kirke.  Folkekirken  kan  fra  sin  Side  virke  for  sig 
uden  umiddelbar  Forbindelse  med  Menigheden;  thi 
ihvorvel  den  for  at  være,  hvad  den  især  skulde  være 
hos  os,  gjennemtrængt  af  evangelisk-luthersk  Aand, 
maa  have  et  almindeligt  Præg  af  et  evangelisk-luthersk 
Menighedsliv:  saa  er  den  dog  uden  bestemt  Troes- 
bekj endelse  og  uden  Sakramenter.     Den  væsenlige  Ad- 

skillelse  er  en  Betingelse  for,  at  de  kunne  virke  sam- 
men i  god  Forstaaelse  og  fredelig  Eenhed.  Menigheden 
med  Salighedsordet  og  Sakramenterne  indeholder  det 
Særlige  og  Oprindelige;  det  store  folkelige  Opdragelses- 
samfund  med  Sædelighedsordet,  Ungdomsunderviisningen 
o.  s.  V.  hjælper  sig  med  det  Almindelige  og  Afledede. 
Opfattes  nu  begges  Forening  og  Vexelvirkning  i  Folke- 
Troens  Lys  fra  den  folkelige  Side,  saa  have  vi,  hvad 
Grundloven  forstaaer  ved  den  evangelisk-lutherske 
Folkekirke. 

For  at  kunne  gjøre  Fyldest  som  Ordets  Tjenere  i 
en  saadan  Folkekirke,  maae  de  unge  Mænd,  som  der- 
til føle  et  indre  Kald,  gjennemgaae  en  Forskole,  der 
svarer  til  Forberedelsen  i  begge  Retninger.  De  maae 
som  vordende  Sjælesørgere  gjøre  sig  fortrolige  med  den 
evangelisk-lutherske  Menigheds  Aand  og  Lære ;  de  maae 
som  vordende  Folkelærere  gjøre  sig  fortrolige  med  de 
folkelige  Tilstande,  med  Folkets  historisk-sædelige  Tanke- 
gang, kort:  med  de  Livsbetingelser,  hvorunder  Folke- 
Aanden  virker.  Som  Folkelærere  indsættes  de  af  Stats- 
myndigheden; som  Sjælesørgere  vælges  de  af  Menig- 
heden og  erholde  den  apostoliske  Indvielse.  Den  Strid, 
som  kunde  opstaae  i  Anledning  af  det  dobbelte  Valg 
og  den  dobbelte  Indsættelse,  er  i  Principet  udlignet 
derved,  at  den  religios-sædelige  Folkelærer  jo  meget 
vel  kan  virke  uden  at  være  Sjælesørger,  og  at  Valget 
af  en  Sjælesørger  er  saa  frit,  at  Menigheden,  hvis  den 
i  et  ganske  særeget  Tilfælde  skulde  føle  Trang  dertil, 
kan,  uden  at  krænke  den  beskikkede  Folkelærer  eller 
støde  an  imod  Statsm}Tidigheden,  vælge  sig  en  Anden 
til  Sjælesørger. 

Hvad  Tilsynet  angaaer,  er  det  en  Selvfølge,  at  og- 

saa  det  maa  blive  dobbelsidigt.  Folkelæreren  staaer, 
som  enhver  anden  Embedsmand,  under  Tilsyn  af 
Regjeringsmyndigheden  og  hans  Arbeidsdygtighed  vur- 
deres i  Forhold  til  den  Aandskraft,  hvormed  han  i 
sædelig-folkelig  Retning  indvirker  paa  Sognets  Befolk- 
ning. Sjælesørgeren  staaer  under  Tilsyn  af  Saadanne, 
som  have  Indsigt  og  Aandsmyndighed  til  at  klare  de 
religiøse  Livsopgaver,  udvikle  Eiendommelighederne  i 
den  evangelisk-lutherske  Lære  og  paavise  Udskeielserne 
derfra.  Hvorledes  en  Regjeringsmyndighed  vælger  sine 
Tilsynsmænd,  og  af  hvilke  Virkninger  Tilsynet  kan  være, 
er  en  bekjendt  Sag.  Hvorledes  Menighederne  i  den 
apostolisk  frie  Tid  tik  deres  Tilsynsmænd  (Biskopper 
og  Ældste)  valgte,  og  hvilke  Virkninger  Aandsmyndig- 
heden  udøvede,  er  ogsaa  bekjendt. 

Der  hersker  hos  Mange  en  Frygt  for,  at  et  aan- 
deligt  Tilsyn  uden  retlig  Ordning  og  juridiske  Tvangs- 
midler vil  blive  ubestemt  og  ufrugtbart,  at  Forvirring 
i  Lære  og  en  tilsvarende  Forstyrrelse  af  Troeslivet 
ikke  vil  kunne  undgaaes.  Det  er  en  utidig  Frygt.  Vel 
maa  det  indrømmes,  at  mange  af  de  Afvigelser,  hvilke 
Statskirken  i  sin  Tid  stemplede  og  straffede  som  Kjætte- 
rier,  kunne  komme  frem  paa  Xy.  Men  ere  disse  Af- 
vigelser farlige,  kunne  de  jo  belyses;  og  naar  de  be- 
lyses, har  jo  enhver  Menighed  Ret  til  at  kalde  sin 
Sjælesørger  til  Regnskab.  Saadanne  Kjætterstorme, 
som  r}'stede  de  gamle  Statskirker,  ville  ikke  være  at 
befrygte  i  den  nyere  Tid;  thi  Opfattelsen  af  Dogmet 
er  i  det  Hele  undergaaet  en  væsenlig  Forandring. 

Dogmet  er  en  i  bestemt  Form  udtalt  Troessætning. 
I  ældre  Dage,  da  Rettroenheden  var  juridisk,  holdt 
man  sig  saa  nøie,  saa  smaaligt  til   hver   enkelt   Lære- 


118 


sætnings  Form  og  bogstavelige  Udtryk,  at  Enhver,  der 
vovede  at  tale  frit  og  levende  ud  af  et  religiøst  be- 
væget Sind,  udsatte  sig  for  at  blive  beskyldt  for  Kjætte- 
rier,  hvorom  han  neppe  havde  drømt.  Her  var  i 
Kjætteriernes  Opramsen  Nok,  som  kunde  opflamme 
Lidenskaberne,  ægge  Spidsfindigheden  og  forøge  Drille- 
rierne. For  at  frigjøre  sig  fra  Orthodoxiens  døde 
Formelvæsen,  vilde  Pietismen  tilegne  sig  Alt  med  Fø- 
lelsen. Men  idet  Følelsen,  saa  at  sige,  blødte  Dogmerne 
op,  blev  Troeslæren  geléagtig,  og  det  Hele  flød  hen  i 
taageagtig  Ubestemthed.  Begge  Yderligheder  undgaaes, 
naar  vi  betænke,  at  hver  enkelt  Sætningsform  vel  er 
et  bestemt,  men  tillige  eensidigt  Udtryk  for  Troens 
Indhold,  at  Indholdet  altid  er  rigere  end  den  begrænd- 
sede  Form,  at  Udtryksformerne  maae  vexle,  naar  Ind- 
holdets Rigdom  tilfulde  skal  udfoldes.  Det  er  ikke 
dogmatisk  Indifi'erentisme,  men  en  grundigere  Opfattelse 
af  Troessandhederues  Væsen,  hvorpaa  vi  ved  en  Af- 
viisniug  af  hiin  utidige  Frygt  kunne  støtte  vor  An- 
tagelse. 

Hvad  her  er  blevet  fremsat  skal  ikke  betragtes 
som  et  praktisk  Forslag  til  en  Omdannelse  af  den  be- 
staaende  Kirkeforfatning ;  det  er  slet  intet  Forslag,  men 
en  Belysning,  som  med  Udelukkelse  af  ethvert  Hensyn  til 
praktiske  Vanskeligheder,  ligefrem  er  lagtanpaa  at  opklare 
de  Grundsætninger,  hvorefter  Omdannelsen  i  Tidens  Løb 
nødvendig  maa  foregaae.  At  der  i  praktisk  Henseende 
er  Vanskeligheder  at  overvinde,  kan  ikke  gjælde  som 
Indvending  mod  den  her  udtalte  Anskuelse. 

Ved  Bedømmelsen  af  denne  Anskuelse  maa  der 
udelukkende  tages  Hensyn  til  Grundsætningerne  selv. 
Lader  det  sig  godtgjøre,  at  de  opstillede  Synspunkter 

enten  ganske  eller  tildeels  ere  forfeilede,  saa  ere  natur- 
ligviis  Grundsætningerne  falske,  og  det  Hele  falder 
sammen  af  sig  selv.  Men  skulde  det  ved  nærmere 
Prøvelse  befindes,  at  Grundforholdet  mellem  den  sær- 
lige Menighedstro  og  den  almindelige  Folketro  er  blevet 
opfattet  og  bestemt  paa  en  saadan  Maade,  at  de  paa- 
gj  ældende  Hovedsætninger  flyde  deraf  og  svare  til  Sagens 
Natur,  da  have  vi  jo,  om  end  i  flygtige  Omrids,  et  fast 
Grundlag.  Paa  et  fast,  med  Sandheden  stemmende 
Grundlag  maa  Kirkeforfatningen  ordnes.  Thi  der  er 
dog  vel  Ingen,  der  vil  paastaae,  at  der  ved  et  Anlig- 
gende, som  med  Rette  kan  kaldes  Menneskelivets,  og 
da  ogsaa  Folkelivets,  hi^ieste  og  helligste  Sandheds- 
anliggende,  kan  gives  praktiske  Hensyn,  som  gjøre  det 
tilladeligt  at  slaae  sig  til  Ro  ved  det  Halvsande  eller 
endog  ved  det  Usande. 


ottende  Foredrag. 


(Kolding). 

Vi  have  talt  om  Folke-Aand,  Folketro  og  Folkelærere 
i  Almindelighed,  men  hvorledes  tager  alt  dette  sig  ud, 
naar  det  føres  over  i  Virkeligheden:  hvad  er  nu  egen- 
lig Folkelærerens  Opgave?  hvad  er  det,  der  gjør  en 
Underviisning  folkelig? 

Til  et  Folks  Oplysning  behøves  mange  Slags  Lærere ; 
lige  som  vi  jo  ogsaa  have  mange  Slags  Skoler:  Almue- 
skoler, Borgerskoler,  Folkehøiskoler,  Realskoler,  Land- 
bohøiskoler,  Militærskoler,  Veterinærskoler,  Navigations- 
skoler, politechnisk  Læreanstalt,  Latinskoler,  Univer- 
sitetet, foruden  andre  Skoler  saasom :  Handelsakademier, 
Haandværksskoler,  Tegneskoler,  Syngeskoler  og  da  og- 
saa —  Dandseskolerl  Ere  nu  alle  disse  Skoler  folke- 
lige, eller  er  det  kun  nogle  af  dem,  der  ere  folkelige, 
medens  andre  ikke  ere  folkelige,  ja  enkelte  maaskee 
endog  ufolkelige? 

At  Befolkningen  i  det  Hele  har  Trang  til  mange 
forskjellige  Skoler,  skjønnes  jo  allerede  deraf,  at  slige 
Skoler  ere  i  Gang;  at  oprette  en  Skole  og  holde  den  i 
Gang  koster  Penge  og  Arbeide:  Sligt  gjør  man  ikke 
omsonst.    For  nu  at  overveie,  hvilke  og   hvormange  af 

disse  Skoler  der  kunne    siges   at   være    til   Bedste    for 
Folket  som  Folk,  tør  vi  ikke  indskrænke  os  ved  snævre 
Hensyn  til  det  Allertarveligste  eller  dog  til  det  i  Hver- 
dagsforstand  Gavnlige  og  Nyttige;  vi  maae  tillige  see 
paa  det   Ædlere,    det   Aandelige,  ja,   vi   kunne,   naar 
Blikket  er  frit,  saare  nødig  overtale  os  til  at  udelukke 
det  Fornøielige.     Vel  kunde  det   fra   et   strengt   stats- 
økonomisk Standpunkt  synes,  som   om    navnlig    Synge- 
skolerne  og  især  Dandseskolerne  maatte  høre  til  Luxus- 
artiklerne.     Men  nei !     Hvad  Syngaskolerne  i  den  nyere 
Tid  have  udrettet,  vil  vistnok  Enhver,  som  har  folkelig 
Sands,  taknemmelig  paaskjønne.    Digternes  Sange  glæde 
os  dog  allermeest,  naar   de    synges,    det   vil    da    sige: 
naar  de  synges  reent  og  i    den   rette    Tone;    thi   naar 
Tonen  er  falsk,  saa  skurrer  det  i  vore  Øren.     En   na- 
turlig god  Stemme  vinder  meget  ved  at  gjennemgaae  en 
Syngeskole.     Det  Samme  kan   siges  om  vore  naturlige 
Bevægelser,  især   naar   vi   hoppe,    springe    og    dandse. 
Det  er  ikke  nok  med  den  bare   Naturlighed,    der   maa 
lidt  Skole  til.    Anstaaer  det    et   oplyst   Folk  at    synge 
oplyst,  saa  klæder  det  da  ogsaa  godt  at  dandse  oplyst. 
Men,  kunde  man  indvende,  Et  er  en  Underviisning, 
som  i  forskjelligt  Maal  og  forskjelligt  Øiemed  meddeles 
de  forskjellige  Individer   i    Befolkningen,    et   Andet    er 
en  folkelig  Underviisning.     Hertil  maa  svares,    at    det, 
som  i  enhver  Underviisningsgreen  og  navnlig  i   enhver 
Skole  væsenlig  begrunder  Adskillelsen  mellem  Folkeligt 
og  Ikke-Folkeligt,  ikke  saa   meget    afhænger   af   Gjen- 
standen  som  af  den    Maade,    hvorpaa,    og    den    Aand, 
hvori    Underviisningen    drives.      Efter   mit    Skjøn    kan 
baade  det  Folkelige    og    det   Ufolkelige,  for    saa   vidt 
der   ved  Underviisningen   kan  være   Tale  om  at  danne 

og  udvikle  en  bestemt  Tænkemaacle,  trives  i  alle  Skoler, 
i  nogle  mere  umiddelbart,i  andre  mere  middelbart. 

Ifølge  en  Mening,  som  med  Fortrin  kalder  sig 
folkelig,  og  paastaaer  at  have  det  rette  Syn  paa,  hvad 
Folket  og  det  Folkelige  er,  skal  Sagen  ikke  desto  min- 
dre forholde  sig  anderledes.  Der  skal  da  her  i  Landet 
være  to  store  Skoler,  af  hvilke  den  ene  ligefrem  er 
folkelig,  den  anden,  mildest  talt  ikke-folkelig ,  ja  paa 
Heldingen  til  at  blive  ufolkelig,  nemlig:  Folkehøi- 
skolen  og  Universitetet.  At  nu  Universitetet  ikke 
kan  gaae  ligefrem  op  i  det  Folkelige,  saaledes  som 
Folkehøiskoleu,  skal  villig  indrømmes ;  men  hvorfor  den 
videnskabelige  Høiskole  absolut  skal  være  ufolkehg, 
indsee  vi  ikke.  Man  paastaaer,  at  den  har  en  Skygge, 
en  falsk  Skygge,  der  ikke  længere  svarer  til  den  Side, 
hvorfra  Lyset  kommer,  en  uhyggelig  sort  Skygge,  der 
blinder  Aanden  og  formørker  Folket ;  denne  skumle,  død- 
ningeagtige Skygge  er  —  Latinen! 

For  ikke  at  overile  os  med  at  forsvare  Noget, 
som  ikke  lader  sig  forsvare,  ville  vi  gaae  sindig  og 
grundig  til  Værks.  Vi  ville  ikke  begynde  med  at  undskylde 
Universitetet  og  Latinskolerne,  thi  det  kunde  let  faae 
en  Bismag  af  eensidig  Forkj ærlighed.  Nei,  vi  ville  be- 
gynde omvendt;  vi  ville  begynde  med  at  samle,  frem- 
drage og  udpege  alt  det  Onde,  som  deels  er  sagt  og 
fremdeles  kan  siges  om  Latinen.  Vi  ville  ikke  lade  os 
k}'se  af  en  Skygge,  men  dristig  gaae  den  latinske 
..Uvætte"  tillivs.  Der  kan  siges  Meget  imod  Latinen, 
grumme  Meget. 

For  det  Første  er  Latinen  et  dødt  Sprog.  At 
elske  et  dødt  Sprog  fremfor  et  levende,  især  Moders- 

maalet,  at  elske  det  saa  høit,  at  man  ikke  blot  læser 
det,  men  gjør  Stiil  baade,  naar  man  taler  det,  og  naar 
man  skriver  det,  er  at  elske  det  Døde.  Men  at  elske 
det  Døde  er  kun  muligt  for  Dødfødte  eller  rettere 
„Dødbidere":  „alle  Latinere  ere  Dødbidere".  Hvor 
uhyggeligt,  naar  Livet  er  lyst  og  Hjertet  glad,  at  møde 
paa  sin  Vei  en  dødfødt,  tvær  Latiner  med  et  Ansigt 
som  en  Grammatik;  man  er  nær  ved  at  miste  sin 
Barnetro.  Den  eneste  danske  Latiner,  som  virkelig  har 
Krav  paa  Aflad  og  Syndsforladelse,  er  Saxo,  Absalons 
Klerk;  derfor  er  da  ikke  alene  hans  Historie,  men  og- 
saa  hans  Navn  blevet  omplantet  paa  Dansk:  han  hed- 
der ikke  længer  Saxo  Grammaticus,  men  Saxe  Sage- 
mand; hvilket  er  meget  folkeligt. 

For  det  Andet  er  det  en  bekjendt  Sag,  at  Latinen 
fordærver  Folkeblodet.  Det  latinske  Blod  er  oprinde- 
lig blandet  med  Ulveblod.  Romulus  og  Remus,  disse 
to  Verdens  første,  store  Latinere,  have  jo,  ifølge  Hi- 
storiens udtrykkelige  Vidnesbyrd,  diet  en  Ulvinde. 
Adelsstammernes  Marv  og  Safter,  Gothernes  og  Nor- 
mannernes navnlig,  vilde  have  holdt  sig  langt  renere 
og  Tungemaalenes  Eiendommelighed  staaet  os  langt 
klarere,  dersom  det  gamle  Latineri  var  blevet  kvalt  i 
Folkevandringen;  men  Ukrudt  forgaaer  ikke  saa  let. 
Det  latinske  Kulturblod  gjorde  Kulturen  ulveagtig  til 
samme  Tid  som  det  i  Hjerterne  afsatte  dødt  Kjød. 

Hos  os  i  Middelalderen  var  hele  Litteraturen  paa 
faa  Undtagelser  nær  Latin,  Psalmerne  paa  Latin,  hele 
Gudstjenesten  paa  Latin.  Det  Meste  af  det.  Folk  lærte, 
var  Latin,  og  derfor  var  det  i  Grunden  godt,  at  man  Ingenting 
lærte.  Kæmpeviserne,  Riimkrønniken  og  Euphemiaviserne 
holdt  sig  dog  lykkeligviis  frie  for  Latin:    Folkets  gode 

Natur    modstod   Forgiftningen.     De   Geistlige   vare  ja 
rigtignok  Latinere,  men  Smitten  bredte  sig  ikke  vidt; 
de  beholdt,  saa  at  sige,  Blodet  for  sig  selv:  de  maatte 
jo  ikke    gifte    sig.     Dertil   kom,   at   Smitstoffet  heller 
ikke  var  saa  kraftigt,  som  man   skulde  have  befrygtet, 
thi  det  var  daarlig  Latin,  det  var  Munkelatin.    Farligere 
saae  det   ud   ved   Reformationen,   eftersom   Latineriet 
ogsaa  blev  reformeret.    Da  blev  det  bedærvede  Munke- 
mudder kastet  bort,  og  den  ægte,  gamle,  kraftige  Latin 
fra  Romervældens  gyldne  Dage  med  Flid  hentet  op  af 
den  klassiske  Kjælder.     Zwingli    og    Calvin   toge    dybe 
Drag,  og  Melanchthon  selv  var  ikke  fri  for  at  have  sig 
en  lille  Ruus.     Luther  holdt  sig  ædru;  men  saa  havde 
hans  Giftermaal,  hvor  høit   vi    ellers   maae    prise    det, 
nær  afstedkommet  en  stor  Ulykke.     Man  betænke  vel, 
hvad  det  vil  sige,  at  Præsterne,  som  nu  paa  Grund  af 
den  forbedrede    Latin   for   Alvor   fik    deres   Blod   for- 
dærvet i  den  sorte  Skole,  giftede  sig  og  derved  gjorde 
Fordærvelsen  arvelig. 

Den  berømte  Naturforsker  Darwin  har,  hvad  det 
Arvelige  angaaer,  opdaget  Noget,  han  kalder  Atavisme. 
Der  fødes  i  en  Familie  et  Barn  med  f.  Ex.  en  be- 
synderlig Vorte  paa  Næsen.  Man  undrer  sig  og  spørger: 
efter  hvem  kan  den  Lille  dog  have  den  Vorte?  Hos 
Ingen  af  Forældrene  findes  mindste  Antydning  af  en 
saadan  Forhøining ;  Bedsteforældrene  saa  vel  paa  fædrene 
som  paa  mødrene  Side  examineres  og  befindes  ligeledes 
at  have  normale,  vortefrie  Næser.  Og  dog  er  Vorten 
arvet.  Der  er,  naar  man  gaaer  Ljngere  tilbage,  en 
Oldefader  eller  en  Oldemoder,  der  har  havt  Vorten; 
Arveligheden  har  sprunget  nogle  Mellemled  over:  det 
er  Atavisme. 

Dette  finder  nu  en  skjøn  og  rig  og  saare  frugtbar 
Anvendelse  paa  Latineriet.  Der  fødes  i  en  Familie,  lad 
os  antage  det,  foruden  de  sunde  Børn  et  Par  Individer 
med  svage  Nerver,  Hovedpine,  Kjertelsyge,  Tørhed  i 
Hjertet  og  et  yderlig  sløvt  Blik  for  det  Folkelige:  hvor- 
fra stammer  det?  Fra  Latinen  I  At  Moderen  ikke  kan 
Latin  og  Faderen  ikke  heller,  gjør  Intet  til  Sagen. 
Er  der  ikke  en  Bedstefader,  saa  er  der  en  Oldefader 
eller  en  Tip-  eller  en  Tip-  Tip-Oldefader,  der  har  for- 
læst sig  i  den  sorte  Skole.  Man  skal  nok,  ved  at  gaae 
tilstrækkelig  langt  tilbage,  tilsidst  støde  paa  Latinen. 

Hvor  den  latinske  Indgift  har  fundet  Sted  i  store 
Portioner,  bevirker  den  autokratisk  Hjertebanken,  Gjæ- 
ring  i  Blodet  og  en  voldsom  Politik.  I  Frankrig,  Italien, 
Spanien,  i  det  Hele  hos  de  romanske  Folkestammer, 
kommer  Blodet  let  i  Kog,  og  Partierne  tørne  hæftig 
imod  hverandre.  Partierne!  Ja,  her  er  rigtignok  en 
Besynderlighed,  som  ved  første  Øiekast  maa  synes  at 
tale  imod  vor  Antagelse.  Skulde  det  virkelig  være  det 
latinske  Blod,  der  drev  saa  stærkt  paa  i  Politiken,  saa  maatte 
jo  vore  Venstremænd,  som  dog  vitterlig  ikke  ere  Latinere, 
staae  langt  tilbage  for  Høiremændeue,  thi  Høiremændene 
ere  desværre  stive  Latinere.  Men  at  Sagen  forholder 
sig  omvendt,  kan  ikke  nægtes;  det  er  ikke  Venstre- 
mændene, men  tvertimod  Høiremændene,  som  aande 
trangt  og  ere  nær  ved  at  seile  agter  ud.  Ikke  desto 
mindre  har  Tingen  sin  Rigtighed,  naar  vi  see  nærmere 
til,  og  ikke  forglemme,  at  det  kommer  an  paa  Por- 
tionerne og  paa  Atavismen.  I  ældre  Dage  indtog  man 
Latinen  i  store  Portioner;  for  nærværende  Tid  blive 
Portionerne  bestandig  mindre,  ja  ofte  saa  smaa,  at  de 
nærme  sig  til   en   Lidenhed,    der   minder   om   Homøo- 

pathernes  usynlige  Kugler.  Nu  seer  man  strax,  hvor- 
dan det  Hele  hænger  sammen.  Høh'emændene,  som 
have  faaet  Indgifterne  i  smaa  Portioner,  udmærke  sig 
ved  en  vis  Kjølighed,  omskuende  Forsigtighed,  sindig 
Tilbageholdenhed,  og  en  egen  Missen  medØinene,  der  er  et 
umiskjendeligt  Tegn  paa,  at  de  ofte  have  Vanskelighed 
ved  at  skimte  det  Folkelige.  Venstremændene,  som 
ingen  Portioner  have  faaet,  ere  i  Reglen  friskere,  med 
voxende  Mod  og  et  stort  Øie  paa  Folket.  At  noget 
Voldsomt  undertiden  kommer  paa  dem,  at  ogsaa  de, 
som  Latinen  udtrykker  det,  stundom  synes  at  lide  af 
noget  Menneskeligt  —  humanum  quid  patiuntur  —  er 
ikke  deres  Skyld;  det  er  Latineriet  i  deres  Blod,  der 
river  dem  hen.  Det  er  ikke  deres  egen  Latin,  nei,  det 
er  Forfædrenes,  som  efter  Atavismens  Lov  bryder 
frem  i  dem,  og  det  en  Gang  imellem  med  saa  stække 
Stød,  at  vi  ogsaa  ved  dette  Syn  maae  sukke  og  sige: 
„al  vor  Ulykke  kommer  fra  Latinen." 

Det  er  en  stor  Bekræftelse  paa  en  Hypotheses 
Gyldighed,  at  det,  som  ved  første  Øiekast  synes  at 
tale  imod  den,  ved  nærmere  Overveielse  befindes  at 
tale  for  den.  Vi  kunne  da  trøstig  gaae  videre  og 
forelægge  os  selv  det  alvorlige  Spørgsmaal,  om  ikke 
den  megen  Forvirring  i  Pengevæsenet,  de  falske  Spe- 
culationer  og  gruelige  Falliter,  hvorom  man  læser  i 
Aviserne,  i  det  mindste  for  en  stor  Deel,  skulle  be- 
findes at  have  deres  første  Udspring  og  sidste  Rod  i 
Latinen.  Horatz  siger:  vir  tus  post  nu  mm  o  s,  „Pen- 
gene først,  saa  kan  Dyden  komme  bag  efter^' ;  det  er 
klassisk  Latin.  Det  være  som  det  vil  med  Falliteme; 
saa  meget  er  vist,  at  det  gaaer  tilbage  med   Forlovel- 

serue,  og  at  dette  er  Latinens  Skyld,   kan  bevises   saa 
klart  som  at  To  og  To  er  Fire. 

Det  er  en  vitterlig  Sag,  en  ved  mange  og  paalide- 
lige  Erfaringer  stadfæstet  Kjendsgjerning,  at  den  døde 
Latin  gjør  Hjertet  koldt;  men   naar   Hjertet    er   koldt, 
hvorledes    skal    man    da   kunne    elske?     Hagbarth   og 
Signe,  Axel  og  Valborg,  Other  Ebbesen  og  Sigrid  med 
Sløret,  slige  Forlovelser  findes  ikke  mere  i  Norden  — 
det  skulde  da  være  som  Undtagelser,  ifølge  en   ganske 
særegen    oldnordisk   Atavisme  —   derimod   findes  For- 
nuftpartier,   Pengepartier    og,    hvad    der   næsten   kan 
bringe  Haarene  til  at  reise  sig  paa  Ens  Hoved,  Avis- 
frierier i  Mængde.     Hvorfra  det  stammer,  er  let  at  op- 
dage; det  stammer  især  fra  den  slemme,  mere  og  mere 
overhaandtagende    Vane    at   frie    skriftlig;    men   denne 
Vane  eller  rettere  Uvane    stammer   igjen   fra   Latinen. 
Hvad  er  det    Latinen   ringeagter?     Det   levende    Ord. 
Hvad  er  det  Latinen  høiagter?     At    gjøre    Stiil.     Men 
at  frie  skriftlig  er  jo  at  gjøre  Stiil.     Ved   at  sætte  de 
to  Ting  sammen  vil  man  kunne  forstaae,  at  et  nordisk 
^fenneske  med  et  latinsk  Hjerte  maa  lade   det  Øieblik 
i  Livet,  hvor  det  levende   Ord    og    i    dobbelt   Forstand 
den  varme  mundtlige  Meddelelse  er  og  bliver  det  Høieste, 
gaae  sig  koldt,  ligegyldigt  forbi. 

Et  koldsindigt,  ukjærligt  Hjerte  kan  ikke  elske 
Folket,  et  latinsk  Hjerte  kan  umulig  nogensinde  enten 
være  eller  blive  et  ægte  dansk  folkeligt  Hjerte;  det  er 
i  en  Hovedsum  alt  det  Onde,  jeg  for  Øieblikket  veed 
at  sige  om  Latinen. 

Altsaa  tilbage  til  Spørgsmaalet :  er  Universitetet 
ufolkeligt,  fordi  Oldtidens  Tanker  og  Oldtidens  Sprog 
udgjøre  en  væsenlig  Bestanddeel  af  det  Grundlag,  hvor- 

paa  det  er  bygget?  Kunne  omfattende  Undersøgelser 
og  indtrængende  Sagkundskab  antages  at  svække  den 
sunde  Menneskeforstand  og  omtaage  den  naturlige 
Sands?  Er  det  maaskee  en  Selvfølge,  at  vedholdende 
Øvelse  i  sammenhængende  Tænkning,  mangesidig  Op- 
fattelse af  Tilværelsens  Vilkaar,  grundig  Forstaaelse  af 
Nutidens  Forbindelse  med  Fortiden,  omhyggelig  Skjel- 
nen  mellem  det,  som  vides,  og  det,  som  ikke  vides,  o.  s.  v. 
skulde  være  til  Hinder  for  en  rigtig  Bedømmelse  af 
det,  der  foregaaer  for  Alles  Øine  og  viser  sig  for  det 
umiddelbare  Syn?  Den  Folkelærer,  som  enten  lige- 
frem eller  ad  Omveie  udbreder  slige  falske  Forestillinger 
iblandt  Folket,  fører  Folket  vild.  At  der  desværre  kan 
gives  Videnskabsdyrkere  eller  rettere  lærde  Sysselmænd, 
som  sysle  med  det  Forbigangne  i  den  Grad,  at  de  til- 
sidst  forglemme  det  Nærværende,  er  unegteligt;  men 
det  er  Folkelærerens  Pligt  at  gjøre  opmærksom  paa, 
at  Skylden  er  hos  Personerne,  ikke  hos  Videnskaben. 
De,  som  paastaae,  at  den  strenge  Videnskab  ikke  har 
Noget  med  det  virkelige  Liv  at  gjøre,  udmærke  sig 
just  ikke  ved  klart  Syn  paa  det  Virkelige.  Det  er 
jo  netop  den  strenge  Videnskab,  der  har  lært  os  at 
beherske  Naturen  ved  Kjendskab  til  Naturens  Kræfter 
og  Love.  Ikke  alene  Dampskibene,  Jernveiene  og 
Telegraphtraadene,  men  endog  vore  Agerdyrknings-  og 
Arbeidsredskaber,  Stoffernes  Blanding  til  Bedste  for 
Jorden ,  Planternes  og  Dyrenes  Behandling  o.  s.  v. 
minde  os  jo  hver  Dag  og  i  hver  Time  paa  Dagen  ved 
hvert  Skridt  vi  gjøre,  om  Videnskabens  vidunderlige 
Indgriben  i  vor  naturlige  Tilværelse.  Vil  Nogen  yttre 
sig  med  den  uforgribelige  Mening,  at  det  kun  er  det 
Nyttige  i  Videnskaben,  ikke  Videnskaben  selv,  et  Folk 

maa  sætte  Priis  paa,  da  er  det  Folkelærerens  Pligt  at 
oplyse  ham  om  hans  Vildfarelse.  Det  er  dog  vel  lige 
saa  umuligt  at  drage  Nytte  af  Videnskaben,  naar  man 
unddrager  dens  Dyrkere  de  fornødne  Midler,  som  det 
er  umuligt  at  have  Nytte  af  et  Huusdyr,  naar  man 
forsømmer  dets  Røgt  og  Pleie.  Udstykning,  Kniberi 
og  Kvaklen  med  Adskillelse  mellem  det  Theoretiske  og 
det  Praktiske  i  Videnskaben  har  ingensteds  hjemme: 
enhver  Videnskab  er,  ifølge  sin  Natur,  theoretisk. 

Derimod  gives  der  en  Forskjel,  en  væsenlig  og 
gjennemgribende  Forskjel  mellem  sande  og  falske,  om 
man  vil,  forlorne  \idenskaber.  Ligesom  man  i  det 
virkelige  Liv  har  adskilHge  Ting,  der  kaldes  forlorne 
—  forlorne  Krøller,  forlorne  Tænder,  forlorne  Hofter 
o.  dsl.  —  saaledes  findes  der  endnu  i  Videnskabernes 
Kreds  Adskilligt,  der  maa  kaldes  Forlorent.  At 
adspørge  de  Døde,  (Spiritismen),  at  gjøre  Mirakler 
eller,  hvad  der  omtrent  er  det  Samme,  at  forklare 
Mirakler,  udgrunde  de  guddommelige  Mysterier  og  be- 
gribe den  hellige  Treenighed,  Sligt  hører  ind  under  de 
forlorne  Videnskaber.  Det  er  Folkelærerens  Pligt  at 
oplyse  Folket  om,  at  der  gives  noget  Forlorent,  som 
kalder  sig  Theologie,  en  Humbugsvideuskab,  som  svækker 
og  undergraver  den  oprindelige  Sands  for  det  i  Reli- 
gionen Oprindelige  og  derved  skader  det  Folkelige. 

Den  inderlige  Sammenhæng  mellem  det  Viden- 
skabelige og  det  Folkelige  kommer  især  tilsyne,  naar 
Spørgsmaalet  er  om  vort  eget  Folks  Andeel  i  Civili- 
sationens og  Videnskabens  Fremme.  Vi  have  i  denne 
Henseende  ikke  alene  holdt  Skridt  med  Tiden;  men  vi 
have  et  endog  forholdsviis  betydeligt  Antal  Mænd, 
som  staae  paa  øverste  Trin    og    blive    af  alle    oplyste 

Nationer  ærede  som  Videnskabens  ypperste  Repræsen- 
tanter: en  Niels  Steensen,  en  Tycho  Brahe,  en  Ole 
Rømer,  en  Hans  Christian  Ørsted,  det  er  Navne,  som 
have  Noget  at  betyde  i  Videnskaben.  Der  udkommer 
neppe  et  større  Værk  over  Videnskabernes  Historie,  være 
sig  i  Europa  eller  i  Amerika,  uden  at  disse  Navne 
tindes  deri  og  lyse  som  Stjerner  af  første  Rang; 
det  er  Navne,  som  kaste  Glands  over  Folk  og  Fædre- 
land. Sligt  bør  fremhæves,  ikke  for  at  give  den  natio- 
nale Forfængelighed  Næring,  men  for  at  vække  den 
folkelige  Selvfølelse  og  indskærpe  en  dertil  svarende 
Forpligtelse. 

I  Oplysningens  Tidsalder  er  det   af  Vigtighed,   at 
et  Folk  holder  Synskredsen  aaben  til  alle   Sider,   ikke 
lukker  sig  inde  med  sine    egne    Forestillinger   og   for- 
gaber sig  i  det  umiddelbart  Hjemmegjorte;  men  det  er 
tilvisse  ogsaa  af  Vigtighed,  at    et   Folk,   især   et   lille 
Folk,  ikke  fortaber  sig  i  tomme  Efterligninger  af  det 
Udenlandske,  at  det  har  Tillid    til    sig    selv,   lærer   at 
stole   paa    sine    aandelige   Førere    og   tilegne    sig   det 
Fremmede  saaledes,  at  det  derved  erholder  Betingelser 
for  en  rigere,  sikkrere  og    alsidigere   Udvikling   af  sit 
Eget.    Det  er  dets   egne  fremragende  Repræsentanter, 
Digtere,    Konstnere,    Tænkere,    Talere,    Naturforskere, 
Sprogforskere,  Historikere  o,  s.  v. ,  paa  hvilke  et  Folk 
skal  kjende  sin  Begavelse.    Det  er  Folkelærerens   Pligt 
at  gjøre  opmærksom  paa,  at  disse  Begavede  med  deres 
Intelhgens  ikke  staae  udenfor  Folket,  men  høre  i  aller- 
strængeste  Forstand  Folket  til,    ere    Folkets    egne    Or- 
ganer.   Deres  Viden  er  Folkets  Viden,  deres  Intelligens 
er  Folkets  Intelligens ;  det  er  med  deres  Øine,  at  Fol- 
ket seer,  hvad    det    ellers    ikke    kunde    see;    det    er   i 


deres  Tanker,  at  det  gjenkjender  sine  egne  Tanker  og 
tilfulde  kan  arbeide  med  i  Tankernes  Verden.  Ved 
dem  er  Videnskaben  Folkets  Videnskab,  dens  klare 
Øie,  Folkets  Øie.  Derfor  skal  mau  lære  den  menige 
Mand,  at  de,  der  nedsætte  Intelligensen,  haane  det 
intelligente  Folk.  Det  skal  siges  høit  og  frit,  at  En- 
hver, som  angriber  den  høieste  videnskabelige  Lære- 
anstalt i  Landet,  er,  om  han  ellers  veed,  hvad  han 
gjør,  i  Færd  med  at  slaae  et  Øie  ud  paa  Folket  og 
stjæle  en  Juveel  af  Folkelivets  Krone. 

Og  Et  endnu.  Der  er  hos  det  menige  Folk  en 
Følelse  af,  at  Videnskaben  er  verdslig,  at  den  nærer 
Vantroen  og  leder  til  Ringeagt  for  Religionen.  Nogle 
ville  heri  see  et  godt  Tegn,  et  Varsel  om  Befrielse  fra 
gamle  trykkende  Fordomme,  en  Forjættelse  om,  at 
Menneske-Aanden  omsider  bliver  myndig  og  kommer 
selvstændig  til  sig  selv.  Men  de  Fleste  ere  dog  enige 
om,  at  det  voxende,  mere  og  mere  om  sig  gribende  „Fri- 
tænkeri*' er  farligt,  at  man  desaarsag  ikke  kan  Andet 
end  nære  en  vis  Mistro  til  Videnskaben.  Det  er  Folke- 
lærerens Pligt  at  lyse  op  i  dette  Virvar  og  gjøre  det 
paa  en  saadan  ^laade,  at  det  menige  Folk  kan  følge 
med  og  danne  sig  en  selvstændig  Dom.  Vistnok  vilde 
det  være  upraktisk  og  usundt  at  belæmre  Folket  med 
videnskabelige  Forhandlinger  og  vikle  det  ind  i  lærde 
Stridigheder,  men  det  behøves  heller  ikke.  Der  er 
Noget,  som  ligefrem  kan  gjøres  indlysende  for  den 
sunde  Sands,  og  det  er  tilstrækkeligt. 

Religion  og  Videnskab  have  hver  sit  Øiemed  og 
sine  særlige  Opgaver.  Religionen  henvender  sig  til 
Menneskets  Samvittighed;  den  vil  vække  os  til  Selv- 
erkjendelse,  udvikle  og  klare  vor  Gudserkjendelse. 

tænkeri-* er  farligt,  at  man  desaarsag  ikke  kan  Andet 
end  nære  en  vis  Mistro  til  Videnskaben.  Det  er  Folke- 
lærerens Pligt  at  lyse  op  i  dette  Virvar  og  gjøre  det 
paa  en  saadan  .Maade,  at  det  menige  Folk  kan  følge 
med  og  danne  sig  en  selvstændig  Dom.  Vistnok  vilde 
det  være  upraktisk  og  usundt  at  belæmre  Folket  med 
videnskabelige  Forhandlinger  og  vikle  det  ind  i  lærde 
Stridigheder,  men  det  behøves  heller  ikke.  Der  er 
Noget,  som  ligefrem  kan  gjøres  indlysende  for  den 
sunde  Sands,  og  det  er  tilstrækkeligt. 

Religion  og  Videnskab  have  hver  sit  Øiemed  og 
sine  særlige  Opgaver.  Religionen  henvender  sig  til 
Menneskets  Samvittighed;  den  vil  vække  os  til  Selv- 

Videnskaben  henvender  sig  til  Menneskets  Bevidsthed 
om  de  synlige  Ting,  om  deres  Væsen  og  Sammenhæng; 
den  vil  vække  os  til  almindelig  Selvtænkning, 
udvikle  og  klare  vor  Verdenserkj endelse.  Forsøger 
man  nu  i  Religionens  Navn  at  ville  foregribe  Verdens- 
erkjendelsen  og  hovmesterere  Videnskaben,  saa  gjør 
man  Overgreb;  forsøger  man  i  Videnskabens  Navn  at 
ville  foregribe  Gudserkj endelsen  og  hovmesterere  Reli- 
gionen, saa  gjør  man  ogsaa  Overgreb.  Her  maa  gjøres 
Forskjel  mellem  Religionen  selv  og  en  falsk  Anvendelse 
af  det  Religiøse,  og  ligesaa  imellem  Videnskaben  selv 
og  en  falsk  Anvendelse  af  det  Videnskabelige.  Det 
kommer  herved  fornemmelig  an  paa  en  tilstrækkelig 
Adskillelse  mellem  den  religiøse  Sandhed  og  den 
religiøse  Forestillingsmaade,  mellem  den  videnskabelige 
Sandhed  og  den  videnskabelige  Forestillingsmaade. 

Ifølge  Bibelens  Læ»re  er  Verden  skabt  i  sex  Dage. 
Den  Religiøse,  som  ikke  kj ender  Videnskaben,  holder 
sig  i  al  Troskyldighed  til  den  bibelske  Forestillings- 
maade, og  gjør  vel  deri;  thi  hvert  Træk  i  den  stor- 
stilede Fremstilling  anskueliggjør  den  skabende  Almagt, 
den  skabende  Viisdom,  den  skabende  Villies  Øiemed. 
Den  videnskabelige  Forsker  tager  den  virkelige  Natur, 
som  den  er;  han  seer  bort  fra  den  bibelske  Fore- 
stillingsmaade, og  gjør  vel  deri;  thi  han  maa  jo  see 
med  uhildet  Blik  paa  Tingene.  Saa  kommer  han  da 
til  det  Resultat,  at  Alt  udvikler  sig  naturligt  og  des- 
aarsag  langsomt;  at  der  til  Jordens  Afkjøling  maa 
være  hengaaet  Millioner  Aar,  inden  der  kunde  frem- 
komme levende  Væsener  o.  s.  v.  Forvexler  man  nu 
Forestillingsmaaden  med  Sandheden,  er  Forvirringen 
grændseløs.    De  Religiøse  holde  fast  paa  Forestillingen 

om  de  sex  Dage,  fordi  de  holde  fast  paa  Forestillingen 
om  Verdens  Skabelse.  De  Videnskabelige  forkaste 
Forestillingen  om  Verdens  Skabelse,  fordi  de  forkaste 
Forestillingen  om  de  sex  Dage.  Fra  begge  Sider  glemmer 
man  Sandheden.  Den  videnskabelige  Sandhed,  at  en 
Naturudvikling  kan  udkræve  Millioner  Aar,  staaer  ikke 
i  Strid  med  den  religiøse  Sandhed,  at  den  virkelige, 
sig  udviklende  Natur  har  sin  Oprindelse  fra  den  ska- 
bende Aand. 

Der  er  en  Række  Grændsebestemmelser  angaaende 
Religion  og  Videnskab,  som  for  Folketroens,  Folke- 
livets og  Folke-Aandens  Skyld  nødvendig  maae  staae 
klart  for  hele  Folkets  Bevidsthed.  Det  er  ikke  de  for- 
viklede Undersøgelser,  men  de  tydelig  fremspringende 
Hovedpunkter,  hvorpaa  det  kommer  an.  Ogsaa  fra 
denne  Side  vil  det  kunne  sees,  hvilken  Betydning  en 
Læreanstalt  som  Universitetet  kan  have  for  Folkelivet 
i  det  Hele.  Den  Oplysning,  hvorpaa  det  menige  Folk 
har  Krav,  og  hvortil  det  høiligen  trænger,  dersom  det 
virkelig  skal  komme  med  og  gjøre  sin  Stemme  gj  æl- 
dende i  Samfundets  høieste  Anliggender,  er  af  en  ganske 
egen  Art.  En  eeufoldig  Katechismusunderviisning  i 
Forbindelse  med  nogle  tarvelige  Kundskaber  og  en 
Deel  praktiske  Klogskabsregler  strækker  ikke  til;  Fol- 
kets Øie  maa  lidt  efter  lidt  vænne  sig  til  at  see  de 
virkelige  Verdensforhold  i  Nutidens  Lys;  Folket  maa, 
med  andre  Ord,  lære  Kulturens  Vilkaar  at  kjende.  For 
at  dette  kan  skee,  er  det  ikke  nok,  at  en  Folkelærer 
sætter  sig  ind  i  Folkets  Tankegang  og  taler  fatteligt 
og  forstaaeligt.  Hans  Tale  være  nok  saa  jævn,  fattelig 
og  eeufoldig:  den  maa  dog  i  det  Hele  som  i 
det  Enkelte  have  Farve  og  Skjær  af  det  Sandhedslys, 

som  udgaaer  fra  de  klare  Tankers  Rige;  Folkelæreren 
maa  være  en  videnskabelig  alsidig  dannet  Mand,  han 
maa  selv  være  et  levende  Bindeled  imellem  det  Folke- 
lige og  det  Videnskabelige. 

Vende  vi  os  nu  til  Folkehøiskoleme,  jeg  mener  de 
grundtvigske,  da  bave  vi  her  et  storstilet,  ja  enestaaende 
Exempel  paa,  hvor  oprindeligt,  klart  og  dybt  indtræn- 
gende et  aandeligt  Syn  paa  P'olkets  Tarv  og  det  Folke- 
lige selv  kan  være.  Den  „Livsoplysning",  for  hvilken 
Grundtvig  stred  og  som  han  omsider  fik  sat  i  Kraft, 
er  i  alle  Hovedtræk,  saa  vidt  vi  skjønne,  saa  træffende 
anlagt  og  eiendommelig  ordnet,  at  hermed  i  Sandhed 
kan  siges  at  være  gjort  en  ny  Begyndelse.  Øret  aabnes, 
Sindet  vækkes;  Mythologien,  Poesien,  Sagaen  og  Historien 
oplukke  deres  Gjemmer  og  tilbyde  deres  rige  Skatte, 
ikke  for  at  belæsse  Hukommelsen  og  eensidig  øve  For- 
standen, men  for  at  oplade  den  indre  Sands,  belyse 
Menneskelivet  og  afgive  Maalestok  for  hvad  der  er 
smaat  og  hvad  der  er  stort  i  Tilværelsen.  Det  er  her 
ikke  Opgaven  enten'  at  lovprise  eller  forsvare  de  grundt- 
vigske Høiskoler;  de  forsvare  sig  selv.  Hvor  megen 
Famlen  og  Uklarhed  der  end  kan  hæfte  ved  en  saadan 
første,  ny  Begyndelse,  saa  er  det  dog  en  Kjendsgjerning, 
at  disse  Skoler  i  Landets  forskjellige  Egne  —  ikke 
mindst  i  denne  Egn  —  have  udøvet  en  saa  vækkende, 
saa  dannende  og  oplivende  Indflydelse,  at  ingen  andre 
Uuderviisningsanstalter  kunne  opvise  noget  Tilsvarende. 

Men  just  fordi  vi  sætte  et  saa  stort  Haab  til 
Folkehøiskolernes  stadige  Fremgang  og  voxende  Ind- 
flydelse, just  fordi  vi  ansee  det  for  ubodelig  Skade,  om 
disse  Skoler  skulde  forfeile  deres  Opgave  og  skufle 
Forhaabningerne,  just  derfor  er  det  vor  Pligt   at  gjøre 

opmærksom  paa,  at  ogsaa  disse  Skoler  med  al  deres 
Folkelighed  kunne  lede  Folket  vild  og  saaledes  blive 
ufolkelige. 

At  forelske  sig  i  vor  hedenske  Oldtid  og  vor  katholsk- 
romantiske  Middelalder  paa  en  saadan  Maade,  at  man 
derved  forsømmer  at  klare  sig  Forstaaelsen  af  Nutidens 
Vilkaar,  er  usundt.  Et  daadskraftigt  Folk  kan  ikke 
leve  af  bare  Minder,  om  de  end  ere  nok  saa  herlige, 
nok  saa  store;  endnu  mindre  kan  et  oplyst  Folk  ville 
gjøre  Forsøg  paa  at  skrue  Nutiden  tilbage  til  Oldtiden. 
Det  har  for  det  menige  Folk  noget  Tiltalende  at  see 
tilbage  paa  den  store  Bondetid.  Thorgny  Lagmands 
Tale  til  Oluf  Skotkonning  bliver  undertiden  dragen 
frem  til  et  Exempel  paa,  hvorledes  et  frit  Folk  har  at 
forholde  sig  lige  over  for  en  fri  Konge.  Dette  Billede, 
saa  charakteristisk  det  end  er  for  hiin  Tid,  er  blæn- 
dende og  vildledende,  naar  det  stilles  op  som  et  For- 
billede for  den  nærværende  Tid.  Man  lægge  vel  Mærke 
til,  at  Thorgny's  dristige  Ord  netop  ere  betegnende 
for  den  udfordrende  Selvtillid,  hvormed  Bondefolket 
meente  at  kunne  stole  paa  de  gamle  Kræfter  og  de 
gamle  Rettigheder,  uden  Anelse  om,  at  de  to  Kultur- 
magter, Kirken  og  Staten,  som  vare  bestemte  til  at 
føre  Historien  videre,  ogsaa  vare  bestemte  til  at  kue 
den  trodsige  Almue,  ja  trykke  den  ned  i  en  næsten 
ottehundredeaarig  Trældom.  Thorgny  Lagmand  seer 
ikke.  hvad  det  er  for  to  forunderlig  mørke  Uveirs- 
skyer,  der  alt  drage  op  og  trække  sig  sammen  over  hans 
Hoved. 

Vi  prise  Valdemarernes  Tid;  vi  see  op  til  Biskop 
Absalon  og  ære  ham  som  en  Rigets  og  Folkets  Mand. 
Men  det  er  jo"  vitterligt,    at   Valdemarernes   Tid   var 

ingen  Bondetid:  Biskop  Absalon  var  ikke  Bøndernes 
Ven;  og  dog  var  han,  efter  Datidens  Vilkaar,  i  Ordets 
sande  Betydning,  Folkets  Ven.  Hvor  lidt  „den  menige 
Mand"  paa  Absalons  Tid  var  skikket  til  at  føre  det 
store  Ord  om  Krig  og  Fred,  skjønnes  blandt  Andet  af 
de  Betænkeligheder  og  Omsvøb,  der  forhindrede  Kong 
Valdemar  fra  at  udføre  sit  første  Forsæt:  strax  at  an- 
gribe Venderne.  Absalons  Svar  i  denne  Anledning  er 
bekjendt;  han  var  i  sit  stille  Sind  forbittret  over,  at 
Kongen  havde  været  saa  uforstandig  at  raadføre  sig 
med  den  menige  Mand  om  Sligt.  Saxo  er  ganske  af 
Absalons  Mening;  „thi,-  siger  han,  ,,Krig  skal  besluttes 
med  faa  vise  Mænds  Raad  og  fuldføres  med  den  menige 
Mands  Hjælp  og  Styrke." 

Valdemaremes  Historie  lærer  os,  at  Adelsvælden 
lige  saa  lidt  som  Hierarchiet  har  været  et  Produkt  af 
Tilfældet  eller  af  Storættei-nes  vilkaarlige  Herskesyge. 
Det  menige  Folks  Undertrykkelse  og  stadige  Synken 
var  dybt  begrundet  i  Forholdenes  Natur,  en  sørgelig 
men  nødvendig  Følge  af,  at  den  uoplyste  og  desaarsag 
umyndige  Almue  ikke  formaaede  at  fatte  de  høie 
Kulturmagter,  sikkre  sin  Selvstændighed  ved  at  benytte 
de  rette  Midler  og  følge  Civilisationens  Gang. 

At  give  det  Udseende  af,  at  Menigmandssyn  og 
Menigmandsforstand,  overladt  til  sig  selv,  er  i  Stand 
til  at  magte  Kulturforholdene,  organisere  Samfundet 
efter  sit  eget  Hoved  og  selv  udelukkende  staae  for 
Styret,  er  at  bedrage  den  menige  Mand  og  berede  ham 
bittre  Skuffelser.  Skal  det  menige  Folk  raade  med  og 
give  sin  Stemme  Vægt,  da  maa  det  efterhaanden  lære 
at  gjennemskue  den  Modstand,  som  det  hidtil  har  havt 
i  sit  Ubekjendtskab    med    de   Aandsmagter,   hvis   Ind- 

flydelse  det  kun  altfor  let  har  meent  at  kunne  over- 
see.  Vi  ønske  den  store  Bondetid  tilbage,  men,  vel  at 
mærke,  ikke  paa  Oldtidens,  nei,  paa  Nutidens  Vilkaar. 

Der  er  et  Stykke  Fædrelandshistorie,  som  slet  ikke 
seer  folkeligt  ud;  det  gaaer  fra  Enevoldsmagtens  Ind- 
førelse til  Stavnsbaaudets  Løsning.  Man  kan  ikke  for- 
tælle det  som  man  fortæller  en  gammel  Saga  eller 
gjengiver  et  Optrin  fra  Saxo  eller  fra  Snorre;  og  dog 
indeholder  det  Afsnit,  hvis  rette  Belysning  er  af  høieste 
Vigtighed,  naar  det  menige  Folk  skal  faae  Øiet  op  for 
Tilblivelsen  af  de  Samfundstilstande,  hvori  vi  leve. 
Stemninger,  Billedsprog  og  livlige  Skildringer  ere  af 
ubetalelig  Værdi  for  folkelig  Vækkelse;  men  det  er  i 
Virkeligheden  ikke  nok  med  den  bare  Vækkelse.  Nu- 
tidsforholdene  ere  indviklede;  der  hører  Indsigt  og 
Sagkundskab  til  for  at  oprede  Vævet  og  løse  Knuderne. 
At  gaae  ind  i  Enkeltheder  og  forsøge  en  virkelig  Løs- 
ning, kan  naturligviis  ikke  være  Folkelærerens  Opgave. 
Men  det  kan  og  maa  være  hans  Opgave  at  gjøre  det 
menige  Folk  opmærksomt  paa,  at  Knuderne  nu  en 
Gang  ere  der,  og  at  de  lige  saa  lidt  lade  sig  opløse  i  et 
Billedsprog  som  de  lade  sig  overhugge  med  en  Buløxe. 

Skal  det  lykkes  i  vort  Land,  hvad  man  overalt 
tilstræber,  men  endnu  ingensteds  har  naaot,  at  gjenuem- 
føre  en  virkelig  Folkeopdragelse,  Folkeoplysning  og 
Folkedannelse,  da  maa  der  være  et  Omraade,  hvor 
Universitetet  og  Folkehøiskoleu  trolig  arbeide  sammen. 
En  saadan  Samarbeiden  vil  ikke  udslette  Forskjellig- 
heden  af  de  to  Skolers  Charakteer;  men  den  vil  —  i 
folkelig  Forstand  —  udslette  det  gamle  uhyggelige 
Grændseskjel  mellem  Lærde  og  Ulærde,  Menige  og 
Ikke-Menige,  Intelligente  og  Ikke-Intelligente,  som  saarer 

og  adsplitter,  den  vil  bringe  Lyset  fra  oven  og  Kræf- 
terne fra  neden  i  en  saadan  Vexelvirkning,  at  de  aande- 
lige  Næringssafter  komme  i  Omløb,  at  vi  med  alle  en 
alsidig  Oplysnings  Farvetoner,  med  alle  Afskygninger  i 
alle  Overgange  fra  det  Dunkle  til  det  Klare,  fra  det 
Eenfoldige  til  det  i  Kundskab  og  Indsigt  Mangfoldige 
udgjøre    et   i    Sandheds    og    Virkeligheds   Erkjendelse 

enigt,  oplyst  Folk. 

At  Vexelvirkningen  vil  være  frugtbar  ikke  alene 
for  Folkehøiskolen  men  tilvisse  ogsaa  for  Universitetet, 
er  en  Overbeviisning,  som  paa  iøinefaldende  Maade  har 
stadfæstet  sig  for  mig  ved  den  aandelige  Opvakthed  og 
uhildede  Imødekommen,  jeg  har  fundet  i  denne  Kreds. 
Jeg  takker  den  ærede  Forsamling,  Tilhørere  og  Til- 
hørerinder, for  velvillig  Opmærksomhed.  Jeg  skal  ikke 
glemme,  at  dersom  det  her  Udtalte  er,  hvad  jeg  haaber, 
blevet  forstaaet,  som  det  er  blevet  hørt,  da  skyldes 
det  vel  for  en  god  Deel  de  Folkehøiskoler,  som  i  en 
Eække  af  Aar  have  virket  i  denne  Egn.  Den  Tak,  jeg 
bringer  Dem,  er  vel  begrundet ;  jeg  er  taknemmelig  for 
det  Indtryk,  jeg  her  har  modtaget  af  aabent  Øre,  af 
opvakt  Sands  og  fremfor  Alt  af  et  frisk,  freml)lomstreude 
Folkeliv. 


Ifiende  Foredrag. 


(Fredericia), 


Vi  ere  et  lille  Folk.  „Ja  desværre,"  svarer  man  med 
et  Suk,  „vi  ere  for  smaa  til  at  gjøre  vor  Ret  gjældende. 
Havde  vi  en  Armee  paa  800,000  Mand  og  en  Flaade, 
som  svarede  dertil,  hvor  vilde  det  lyse  op  i  Folke- 
rettens gamle  og  nye  Papirer.  Alene  den  moralske 
Virkning  paa  det  diplomatiske  Corps  skulde  være  op- 
byggelig at  see  paa.  Den  Rimelighed  og  Forekommen- 
hed, den  redelige  Villie  og  Hjertens  Oprigtighed,  hvor- 
med man  da  fra  alle  Sider  —  for  Fredens  og  Enig- 
hedens og  den  gode  Forstaaelses  Skyld  —  vilde  tilbyde 
sine  bona  officia,  maatte  jo  gjøre  et  rørende  Indtryk 
paa  enhver  Menneskeven;  rastløs  Iver  med  at  faae 
sønderrevne  Traktater  helede,  besvorne  Løfter  opfyldte, 
forglemte  Erstatninger  ydede  o.  s.  v.  skulde  sikkerhg 
give  det  nu  tvivlende  Europa  et  lige  saa  slaaende  som 
overraskende  Beviis  paa,  at  der  endnu  er  Ærlighed, 
Ordholdenhed  og  Redelighed  til  i  den  politiske  Verden. 
Men,  ak  desværre,  vi  ere  et  lille  Folk!  At  vi  nu  just 
skulle  mangle  det  Kvantum  Jern  og  Bly,  der  er  saa 
nødvendigt  for  at  sætte  Retfærdigheden  i  Bevægelse, 
er  det  dog  ikke,  som  hvilede  der  en  Forbandelse  over  os." 


140 


Denue  Synsmaade  er  ikke  alene  trj^kkende,  den  er 
tillige  eensidig  og  falsk.  Er  det  allerede  betænkeligt, 
naar  en  ellers  vel  begavet  Person  er  blevet  saa  vred 
paa  Skjæbnen,  at  han  ikke  længer  gider  bruge  de 
Kræfter,  han  har,  da  bliver  Sagen  endnu  mere  be- 
tænkelig, dersom  et  vel  begavet  Folk  kunde  falde  paa 
at  give  sig  hen  til  en  lignende  Fortvivlelse.  Der  kan 
hvile  tunge  Byrder  paa  de  smaa  Folk;  men  derfor  tør 
det  dog  ikke  oversees,  at  de,  der  hvile  paa  de  store, 
kunne  forholdsviis  være  lige  saa  tunge.  Lad  os  i  denne 
Sammenhæng  betragte  vore  Vilkaar  fra  den  lyse  Side 
og  betænke,  hvor  megen  Velsignelse  der  kan  følge  med 
det:  at  være  et  lille  Folk. 

Et  lille  Folk,  hvor  modigt  og  tappert  det  end  er, 
kan,  navnlig  i  vore  Dage,  ikke  vente  at  høste  saadanne 
Laurbær  i  Krigen,  som  et  stort  Folk;  men  kan  det 
derfor  Intet  gjøre  for  at  forsvare  sin  Selvstændighed? 
Det  franske  Folk  er  i  Ordets  ædlere  Betydning  tilvisse 
et  stort  Folk,  et  Folk,  der  har  glimret  og  i  Fremtiden 
sikkerlig  ogsaa  vil  glimre  paa  Krigens  Skueplads;  men 
har  det  desuagtet  ikke  maattet  prøve,  hvad  Nederlag 
og  Ydmygelse  er,  fuldt  saa  vel  som  vi?  Der  er  for 
det  Selviske  i  Menneskenaturen  unegtelig  noget  Til- 
fredsstillende i  at  sætte  sig  ud  over  Moralens  For- 
domme og  gjøre  store  Erobringer;  der  er,  naar  Liden- 
skaberne hidses,  noget  endnu  mere  Tilfredsstillende  i 
at  lade  Gjengjældelsens  Sværd  lyne  og  tage  Hævn  over 
lidte  Nederlag.  Slige  Tilfredsstillelser  ere  alene  de 
store  Folk  forbeholdne.  Maatte  vi  nu  tilstaae  for  os 
selv,  at  de  uhyre  Menneskeslagterier,  hvormed  Herske- 
sygen og  Hævnen  gjensidig  bespise  hinanden,  høre  til 
det  Ædleste  og  Bedste,  for  hvilket  det  er  værd  at  leve, 

saa  havde  vi  unegtelig  Grund  til  Klage;  men  dersom 
Menneskelighedens  Sag  ogsaa  kan  fremmes  paa  fredelig 
Maade,  da  har  et  lille  Folk  i  denne  Henseende  jo  Intet 
at  beklage  sig  over.  Et  stort  Folk  kan  offre  Menne- 
skeliv i  Tusind viis  uden  just  derfor  at  sætte  sin  Til- 
værelse paa  Spil,  det  har  jo  Masser  nok  at  gjøre  til 
Kanonføde;  men  et  lille  Folk  maa  sætte  Livet  ind,  naar 
dets  Selvstændighed  trues.  For  et  lille  Folk  faaer  alt- 
saa  Forsvarskrigen  en  ganske  anden  sædelig,  personlig 
Betydning  end  enten  Erobringskrigen  eller  Hævnkrigen 
faaer  for  et  stort.  I  dette  Sædelige,  dette  Personlige 
er  der  en  Velsignelse. 

En  tapper,  men  ellers  fredelig  Riddersmand  spørger 
ikke  om,  hvor  stor  Sandsynligheden  er  for  at  seire, 
naar  hans  Ære  og  Person  angribes;  han  vover  Livet, 
thi  Ære  og  Liv  ere  hos  ham  uadskillelige.  Han  gnider 
ikke  paa  en  Skilling,  naar  Spørgsmaalet  er  om  et 
Sværd  og  en  tilforladelig  Eustniug,  thi  Sværd  og  Rust- 
ning udgjøre  en  væsenlig  Deel  af  hans  virkelige  Per- 
sonlighed. Han  anseer  ikke  den  Tid  og  Flid,  han  har 
maattet  anvende  paa  sine  Vaabenøvelser,  for  spildt; 
han  antager  ikke,  at  Noget  derved  er  tabt  for  hans 
fredelige  Liv  og  Sysler,  thi  han  veed,  at  et  Liv  i  Fred 
og  Ro  er  uden  Værd,  naar  Selvstændigheden  mangler. 

Et  lille  Folk  maa  være  som  en  fredelskende ,  men 
tapper  og  veludrustet  Riddersmand.  Det  spørger  ikke, 
hvor  stor  Sandsynligheden  er  for  at  seire,  naar  dets 
Ære  og  Personlighed  angribes.  Det  veed  med  sig  selv, 
at  den  sande  Selvstændighed  staaer  uafhængig  af  Seier 
og  Nederlag.  Saalænge  Befolkningens  Fleertal  kun 
følte  sig  som  blindthen  lydige  Undersaatter  under  en 
selvmægtig  Stat,  kunde  det  falde  naturligt,  at  Borgerne 

lode  Staten  om  Forsvaret,  betragtede  Krig  som  en 
reen  Ulykke  og  Fred  for  enhver  Priis,  som  et  ube- 
tinget Gode.  Kunde  Staten  ikke  forsvare  sig,  hvad  var 
det  saa  Andet  end,  at  man  tik  en  ny  Regjering;  man 
kunde  altid  være  vis  paa  at  beholde  de  gamle  Byrder 
og  Plagerier.  Det  var  den  politiske  Betragtning  i 
Fablen  om  Hesten  og  Æslet,  som  gjentog  sig  med  en 
lille  Ændring.  Anderledes,  naar  Staten  er  folkelig,  er 
Folkets  Stat;  en  saadan  Stat  er  et  Udtryk  af  Folkets 
virkelige  Personlighed,  og  Personligheden  maa  for- 
svares. 

Et  stort  og  mægtigt  Folk  kan  snart  være  krigerisk, 
snart  fredelig  stemt;  men  det  har,  paa  Grund  af  det 
Masseagtige,  vanskeligt  ved  at  faae  de  modsatte  Stem- 
ninger til  at  gaae  sammen  til  Eenhed.  Hos  et  lille 
Folk,  som  kun  kan  føre  Krig  for  Fredens  Skyld,  maa 
Folke-Aanden  til  enhver  Tid  i  lige  Grad  være  baade 
krigerisk  og  fredelig.  Det  lille  Folks  Selvstændighed 
er  ikke,  som  det  stores,  en  Gang  imellem  udsat  for 
Fare  og  saa  igjen  betrygget;  nei,  det  lille  Folk  er, 
væsenlig  seet,  altid  i  Fare,  just  fordi  det  er  lille.  Det 
maa  altid  være  aarvaagent,  altid  i  Spænding.  Men 
netop  i  denne  Aarvaagenhed ,  denne  Spænding  er  der 
en  Velsignelse.  Fredens  Gjerninger  og  Forberedelserne 
til  Forsvar  paa  Liv  og  Død  bør  gaae  Haand  i  Haaud 
med  hverandre. 

Det  er  ikke  Overspændthed,  ikke  opskruet  Ridder- 
lighed, som  herved  anbefales.  Den  opskruede  Ridder- 
lighed er  tvertimod  paa  deres  Side,  som  uden  Sands 
for  Selvforsvarets  virkelige  Betingelser,  synge  om  Old- 
tidsbersærker  og  gamle  Helte,  menende,  at  det  egenlig 
ikke  kommer  an  paa    Vaaben   og   Vaabenøvelser,    men 

alene  paa  „Ordet  og  Aanden."  Det  er  Ulor stand,  det 
er  huul  Begeistring.  At  sende  uøvede  eller  dog  kun 
halvøvede  Soldater  i  Marken  er  jo,  reent  ud  sagt,  at 
sende  Fædrelandets  Sønner  blindt  i  Døden.  Nei,  saa 
hellere  slutte  sig  til  dem,  der  tage  Sagen  materielt. 
Det  er  dog  altid  Sands  for  Realitet,  at  arbeide  paa 
Befolkningens  Ernæring;  man  kan  jo  tilsidst  —  af  Agtelse 
for  det  Reelle  —  give  Folkeselvstændigheden  en  god  Dag 
og  sætte  Grødgryden  høiere  end  Æren. 

For  en  alsidig  Gjennemførelse  af  Frihedens  og 
Lighedens  Grundsætninger  stiller  den  historisk  ned- 
arvede Samfundsorden  unegtelig  store  Hindringer.  Men 
at  skrive  de  stedfindende  Misforhold  udelukkende  paa 
Statsindretningernes  Regning  og  mene  at  kunne  komme 
Uligheden  tillivs  ved  at  kulegrave  det  Bestaaende, 
er  en  uhyre  Vildfarelse.  Uligheden  er  mere  end  vil- 
kaarlig;  den  er  dybt  rodfæstet  i  de  menneskelige  Natur- 
forhold. Skulde  den  udslettes,  da  niaatte  det  skee  ved 
en  saa  unaturlig  Tvang  og  en  saa  ubarmhjertig  Sam- 
fundsdespotisme ,  at  spartansk  Strenghed  vilde  være 
Børneværk  i  Sammenligning  dermed.  Hvor  skarpt 
Samfundsklasserne  med  den  høist  ulige  Fordeling  af 
Goder  og  Rettigheder  kunne  staae  imod  hverandre, 
endog  paa  Dannelsestrin,  der  mere  tilhøre  Naturen  end 
Kulturen,  viser  Historien  i  mangfoldige  Exempler.  Vi 
skulle  ikke  her  udbrede  os  over  Kastevæsenet  i  Indien 
eller  i  det  gamle  Ægypten,  men  holde  os  til  vor  egen 
Fortid. 

Det  gammelnordiske  Digt  Rigs ma al  beskriver  os 
de  forskjellige  Stænders  Oprindelse.  „Guden  Heimdal 
havde  engang  under  Navnet  Rig  begivet  sig  paa  Van- 
dring.   Han  kom  ind   til   et   Par    gamle   fattige   Folk, 

Ae  og  Edda;  der  var  usselt  hos  dem,  Brødet  var  bagt 
i  Asken  og   fuldt    af   Saaer.      Nogen    Tid    efter   fødte 
Konen  en  Søn,  som  blev  overøst   med   Vand   og  kaldet 
Træl.      Han   var   mørk   af  Farve,    Huden    paa   hans 
Hænder  var    grov,    Knoerne   tykke,    Fingrene    plumpe, 
hans  Ansigtsfarve    gusten,    Ryggen   kroget    og   Hælene 
lange.     Han  voxte  op  og  lærte  at  bruge   sine  Kræfter. 
Engang  kom  der  en  Kvinde  til  Huset  med  tung  Gang, 
solbrændte  Arme  og  Vabler  under  Fødderne.     Hun  hed 
Thy  d.  e.  Trælkvinde,  og  giftede  sig  med  Træl.     Deres 
Sønner,    som   hed  Røgter,    Kludrer,    Plump,    Dovning, 
Nøler,  Krogryg  og    Slæber,    beskjæftigede    sig    med    at 
sætte  Hegn,  gjøde  Marker,  vogte    Sviin    og    Gjeder    og 
skjære  Tørv.     Døttrene  hed    Sorte,    Klunte,    Krognæse, 
Krumryg  og  Langbeen.     Af  disse  er   Trællenes  Æt  op- 
runden.     Rig   vandrede    videre    og    kom   til    Bondens 
Gaard,  til  et  Par  lykkeligere  Folk,  Ave  og  Amma.     En 
Ild  var    antændt    midt    paa    Gulvet.      Manden    sad    og 
tilsnittede  Træ  til  en  Væv;  hans    Skjæg    var    redet    og 
Haaret  klippet  i  Panden,  Skjorten  var  snæver  og  aaben 
i  Brystet.     Huusmoderen  snoede  Tenen    og    tilberedede 
Garnet  til  Væven;  hendes  Haar    var    snoet    i    en    Top, 
Trøien  stod  aaben  i  Brystet,  og  hun   havde    en    Krave 
om  Halsen  og  Knapper  om  Skuldrene.      Konen    tik    en 
Søn,  der  blev  svøbt  i  Lærred,    overøst    med   Vand    og 
kaldet  Karl  d.  e.  Fribaaren.     Det  var  en  blomstrende 
Dreng  lys  af  Haar  og  med  tindrende  Øine.     Han  voxte 
til,  lærte  at  tømre,  smede,  og  kjøre  Ploven.     En  Pige, 
hvis  Navn  var  Flink,  kom  agende  til  Gaarden  i  Gede- 
skinds Kjole  med  Nøgleknippet  ved  Siden.     De  giftede 
sig   og   levede    fornøiet   sammen.      Deres    Sønner   vare 
Mand,  Svend,  Selveier,  Bonde,   Huusbonde,   Langskjæg 

og  Bravmand.  Døttrenes  Navne  vare  Ordsnild, .  Brud, 
Sneehvide,  Blufærdig,  Stadskjær,  Myndig  og  Kvinde. 
Rig  kom  derpaa  til  en  Bygning,  hvis  Dør  vendte  mod 
Syd;  i  Døren,  som  var  lukket,  sad  en  Ring,  og  Halm 
var  strøet  paa  Gulvet.  Manden  og  Huusmoderen  sade 
og  betragtede  hinanden  og  legede  med  Fingrene.  Man- 
den syslede  med  Vaaben,  og  Konen  bar  Ringsmykke 
paa  Brystet;  hendes  Pande  var  klarere  og  hendes  Hals 
hvidere  end  den  nyfaldne  Snee.  Ni  Maaueder  efter 
Rigs  Besøg  fødte  hun  en  Søn,  der  blev  svøbt  i  Silke, 
overøst  med  Vand  og  kaldet  Jarl;  han  havde  lyst  Haar, 
og  hans  Øina  tindrede  som  en  Slanges.  Han  lærte 
efterhaanden  som  han  blev  stor,  at  skyde  med  Bue, 
ride,  svinge  Sværdet  og  tumle  sig  i  Vandet.  Og  Rig 
kom  til  ham,  lærte  ham  at  kjende  Runer  og  bød  ham 
at  vinde  Lande.  Saa  drog  Jarl  ud,  færdedes  i  Krig 
og  vandt  atten  Gaarde  som  sit  Eie.  Erna  (den  Raske), 
Herses  Datter,  som  var  smal  i  Midie  og  hvidere  og 
stoltere  end  andre  Møer,  blev  hans  Hustru,  og  herlige 
Sønner  smykkede  deres  Ægteskab." 

Et  Samfund  med  saa  indgroede,  faste,  naturbundne 
Uligheder  er,  hvad  Exemplet  med  Trællene  angaaer, 
ikke  langt  fra  det  Umenneskelige:  skulde  noget  Lig- 
nende ikke,  om  end  under  andre  Betingelser,  kunne 
siges  med  Jlensyn  paa  det  i  vore  Dage  stadig  voxende 
Proletariat?  I  ethvert  Samfund,  det  være  nok  saa 
demokratisk,  vil  der  altid  gives  en  Ulighed,  som  enten 
allerede  er  eller  dog  staaer  paa  Spring  til  at  blive  op- 
rørende :  mod  Ulighedens  Overgreb  maa  Folket  uafladelig 
være  paa  sin  Post.  Men  i  Ulighedens  Væsen  er  der 
VU  Hemmelighed. 

Ligheden  bliver   umenneskelig,    naar    man    vil   af- 

skaffe  Uligheden;  Uligheden  bliver  umenneskelig,  naar 
man  ikke  vil  gjennemføre  Ligheden:  det  er  paa  Ulig- 
hedens Grundlag,  at  Ligheden  maa  gjennem- 
føre s.  Samfundets  Kvaler  hidrøre  fra,  at  denne  simple 
Sætning  bliver  misforstaaet  fra  to  modsatte  Sider. 

De,  som  have  Interesse  af  at  opretholde  Uligheden, 
holde  sig  eensidig   til    det    Naturnødvendige    med    alle 
deraf  flydende  Vilkaarligheder.     At  Samfundsstigen  har 
mange  Trin,  at  der  paa  Grund  af  Arbeidets  Deling  nød- 
vendig maa  gives  forskjellige,  høiere  og  lavere,  Arbeids- 
klasser,  at  Eiendomsrettens  Ukrænkelighed,   Formuens 
Arvelighed,  forskjellig  Dygtighed,  forskjellig  Lykke  o.  s.  v., 
maa    frembringe    Uligheder,    som    ingen    menneskelig 
Haand  formaaer  at  udviske,    om    alt    dette    vide    For- 
svarerne al  det  Bestaaende    fortræffelig    Besked.      Men 
naar  saa  Sagen  faaer  det  Udseende,  at  Uligheden  uden 
videre  er  det  Solide,  det  rette  Fornuftige,  hvorved  man 
trygt  kan  blive  staaende;  naar  det  atter  og   atter   for- 
glemmes, at  Uligheden,  fastholdt    for    sig,    er    umenne- 
skelig, at  Uligheden  kun  er  til,  for  at  Ligheden  i  stedse 
rigere  Maal  kan    virkeliggjøres:    da    bliver    Anskuelsen 
ufornuftig,  og  det  Parti,  som  strider  under  dens  Fane, 
umedgjørligt. 

De,  som  lide  under  Ulighedens  Tr}'k  og  desaarsag 
ere  interesserede  i  at  gjøre  Ligheden  gjældende,  have 
vægtige  Grunde  at  anføre.  .,Kan  det  kaldes  en  Frihedens 
og  Lighedens  Tid,  naar  man  tilsikkrer  de  Besiddende 
at  lade  den  utrættelige  Kapital  arbeide  for  sig,  voxe, 
uopslidelig  under  Arbeidets  Fremgang,  medens  tusinde 
og  tusinde  virkelige  Arbeidere  maae  slide  sig  op  uden 
at  naae  det  Nødtørftige,  fordi  det  økonomiske  Spørgs- 
maal  ikke  er  om  Arbeideren,  men    om   Arbeidet,   fordi 

Kapitalen,  dette  Alt  blodsugende  Upersonlige,  er  blevet 
Arbeide,  og  Arbeidet  Kapital  V  En  Hest  kan  man  vur- 
dere og  behandle  efter  dens  Arbeide,  thi  Arbeidet  er 
ikke  for  Hestens,  men  Hesten  for  Arbeidets  Skyld. 
Skal  den  offenlige  Moral  maaskee  forherliges  ved  den 
statsøkonomiske  Profit:  at  sætte  et  Menneske,  der  ar- 
beider.  paa  lige  Trin  med  en  Hest?  Kan  det  kaldes 
Agtelse  for  Menneskets  Personlighed,  naar  golde  Ab- 
stractioner,  almene  Frembringelser  af  virkelige  Menne- 
skers Anstrængelse  i  deres  Ansigts  Sved,  —  thi  Andet 
er  jo  Kapital  og  Arbeide  ikke  —  skulle  have  Ret  til 
at  bruge  de  arbeidende  Personer  som  levende  Maskiner? 
Er  det  maaskee  den  Forret,  Loven  tilkjender  det  Levende 
fremfor  det  Livløse,  at  Kapitalen  er  forpligtet  til  at 
reparere  de  døde  Maskiner,  efterhaanden  som  de  slides, 
medens  de  levende  kunne  kastes  bort,  naar  de  ikke 
længer  ere  i  Stand  til  at  reparere  sig  selv?"  Her  er 
Spørgsmaal,  som  naar  de  fremsættes  i  praktisk  Form 
med  Sigte  paa  det  Enkelte,  vel  kunne  sætte  Stats- 
økonomer  i  Forlegenhed  og  bringe  det  civiliserede 
Samfund  med  sine  „Menneskerettigheder"  til  at  rødme. 
Vi  kunde  skjænke  Lighedens  Forkæmpere  vor  udeelte 
Sympathie,  dersom  det  blot  var  muligt  at  faae  den 
Vildfarelse  udryddet,  som  svækker  og  hæmmer  den 
hele  Bestræbelse.  Grundvildfarelsen  ligger  i,  at  man, 
istedenfor  at  erkjende  Ulighedens  Betydning  som  Grund- 
lag for  Ligheden,  vil  have  Uligheden  selv  rykket  op 
med  Rode.  En  sørgelig  Vildfarelse!  Den  Lighed,  der 
ikke  formaaer  at  optage  Ulighedselementet  i  sig,  er  og 
bliver  utopisk. 

Hos    de    Dyr,    der   leve   i    Selskab,   har   Naturens 
Herre  sørget  for,  at  Individerne  af  forskjellige  Klasser, 

hvor  saadanue  findes,  nøiagtig  udføre  det  til  hver  Klasse 
svarende  Arbeide  og  i  Overeenssteinmelse  hermed  er- 
holde deres  Andeel  af  Samfundets  hele  Erhverv.  Myrer, 
Termiter,  Bier  o.  s.  v.  afgive  Exempler  paa,  hvorledes 
Uligheden  paa  naturlig  Maade  lader  sig  forene  med 
Ligheden.  Foreningens  Vilkaar  er  at  hver  Klasse  af 
Individer  har  af  Naturen  et  saa  eiendommeligt  Præg, 
at  den  indenfra  drives  til  at  udføre  sit  eiendommelige 
Arbeide  og  desaarsag  befinder  sig  i  en  saadan  Afhæn- 
gighed af  det  hele  Samfund,  at  den  umulig  kan  løsrive 
sig  fra  det.  Det  er  en  saadan  Afhængighed  af  sær- 
egne Naturanlæg,  hvortil  Skildringen  i  det  anførte 
„Rigsmaal"  peger  hen.  Trællen,  Bonden,  Jarlen  have 
alle  deres  Oprindelse  fra  Gudens  Besøg;  men  deres 
Naturbegavelse  er  saa  forskjellig,  at  man  endog  vil  kunne 
see  det  ligefrem  paa  deres  Ydre,  til  hvilken  Klasse  en- 
hver iblandt  dem  oprindelig  høri^r.  Denne  Forklaring 
er  grundfalsk;  Uligheden  faaer  her  en  saa  forfærdelig 
Førstefødselsret,  at  Ligheden  umulig  kan  komme  frem. 
Vel  er  der  lavere  og  høiere  Naturbegavelse,  men  den 
gj ælder  Individerne,  ikke  Klasserne;  Historien  har  viist, 
at  der  lige  saa  vel  kan  gives  kløgtige  Trælle  som  dumme 
Jarler.  Fra  et  andet,  mere  ophøiet  Stade  har  man 
forsvaret  Uligheden  ved  at  beraabe  sig  paa  Guds  ud- 
trykkelige Villie.  Det  skal  da,  ifølge  den  officielle 
Religion,  være  ganske  afgjort,  at  Gud  selv  har  villet 
en  saadan  Stændernes  Adskillelse,  at  en  Stand  er  sat 
i  Høihed,  en  anden  i  Ringhed,  at  nogle  Mennesker  ere 
af  Forsynet  bestemte  til  Slid  og  Armod,  andre  til 
Nydelse  og  Rigdom.  Frugterne  af  denne  officielle  For- 
tolkning have  viist  sig  i  forskjellige  Lande.  Det  for- 
sømte Proletariat,  hvis    Uvidenhed    om    det    Aandelige 


149 


paa  mange  Steder  er  grændseløs,  har,  forstaaeligt  nok, 
sammenblandet  det  ydre  Kirkevæsen  med  Religionen 
selv  og  ladet  sig  det  bilde  ind.  at  Troen  paa  en  levende 
personlig  Gud  var  det  Samme  som  Troen  paa  en  over- 
menneskelig Despot,  der  tog  Parti  med  de  Store  og 
hjalp  dem  med  at  underkue  de  Smaa.  Denne  Ind- 
bildning maa  fra  Grunden  af  udryddes,  dersom  det  i 
nogen  Grad  skal  lykkes  at  gjennemføre  Ligheden. 

Det  for  Christusreligionen  Eiendommelige  er,  at 
den  lægger  Vægt  baade  paa  Uligheden  og  paa  Ligheden ; 
den  lader  ikke  blot  den  stedfindende  Modsætning  mellem 
Høie  og  Lave,  Mægtige  og  Ringe,  Herrer  og  Tjenere, 
Rige  og  Fattige  bestaae,  den  gaaer  videre  og  henfører 
al  denne  Ulighed  til  en  guddommelig  Orden.  Men  det 
maa  for  Alting  ikke  oversees,  at  den  netop  betragter 
den  forudsatte  Ulighed  som  en  Betingelse  for  at  gjen- 
nemføre  Ligheden.  Den  taler  til  Herre  og  Tjener,  til 
Rig  og  Fattig,  og  hvad  siger  den?  ..Husker  paa,  at 
I  ere  lige  for  Gud,  at  I  ere  Brødre."  Paa  dette  Vil- 
kaar har  Tjeneren  lige  saa  vel  Forpligtelse  mod  Herren, 
som  Herren  imod  Tjeneren,  den  Fattige  lige  saa  vel 
Forpligtelse  mod  den  Rige,  som  den  Rige  mod  den 
Fattige.  Men  Religionens  Aand  kjender  Verden  og  veed, 
hvor  haard  Tilværelsen  er;  just  derfor  lægger  den  to 
Gange,  tre  (xange  Vægt  paa  den  Riges  Forpligtelse 
mod  den  Fattige,  to  Gange,  tre  Gange  Vægt  paa  Her- 
rens Forpligtelse  mod  Tjeneren,  paa  Arbeidsgiverens 
Forpligtelse  imod  Arbeideren.  Vidste  Du  fattige  Ar- 
beider,  hvo  Han  er,  der  har  talt  og  endnu  fremdeles 
taler  din  Sag  for  Gud  og  Mennesker  og  med  en  saadan 
Myndighed,  at  dit  personlige  Værd,  din  ufortabelige  Ret 
skal  staae  urokkelig  fast,  at  Du  i  Aand  og  Væsen  kan 

være  Ligemand  med  Jordens  Rige  og  Mægtige :  i  Sand- 
hed, Du  glemte  ham  aldrig! 

Med  den  religiøs-sædeligeErkjendelse  af  Menneskets 
Værd  maa  den  politisk-borgerlige  Udligning  af  de  Mis- 
forhold, som  Uligheden  indfører,  uafbrudt  tilstræbes. 
Det  bør  fra  begge  Sider,  lige  saa  vel  fra  deres,  der 
føle  sig  trykkede,  som  deres,  der  ere  begunstigede, 
indrømmes,  at  Ulighedsknuderne  ikke  lade  sig  løse, 
som  man  løser  en  Sløife.  Der  maa  fra  den  ene  Side 
være  Villighed  til  at  bringe  Offere  og  paa  den  anden 
Besindighed  nok  til  at  give  Tid  og  tage  til  Takke  med 
Noget,  indtil  der  kan  opnaaes  Mere.  Hovedsagen  er. 
at  der  for  Bestræbelserne  i  det  Hele  bliver  lasjt  en 
Plan,  som  begge  Parter  maae  erkjende  for  hensigts- 
svarende;  at  der  arbeides  sammenhængende  Skridt  for 
Skridt,  saa  at  det  Foregaaeude  forbereder  det  Efter- 
følgende; at  der  ad  den  borgerlige  Lovgivnings  Vei 
virkelig  udrettes  Noget.  Her.  om  ellers  nogensteds, 
kan  det  da  sees,  hvor  inderlig  Sindelag  og  Handling 
høre  sammen.  Mangler  Sindelaget,  saa  ere  alle  prak- 
tiske Forslag  forgjæves;  mangler  Handlingen,  saa  kan 
man  ræsonnere  og  moralisere  saa  meget,  man  vil:  det 
fører  til  Intet. 

See  vi  os  nu  omkring  efter  de  gunstigste  Betin- 
gelser for  en  virkelig  Løsning  af  Lighedens  Opgaver, 
mon  det  da  ikke  skulde  vise  sig,  at  et  lille  Folk  har 
væsenlige  Fordele  fremfor  et  stort?  Hos  et  stort  Folk 
ville  de  forskjellige  Samfundsklasser  ikke  alene  holde 
sig  adskilte;  men  hver  Klasse  vil  endog  paa  Grund  af 
Massernes  Storhed,  Individernes  Mængde,  udgjøre  en 
egen  Verden  for  sig.  To  Klasser  af  samme  Befolkning 
kunne  i  Levesæt,  Omgangssprog.  Sæder  og  Vaner  staae 

hinanden  fjernere,  end  to  Personer  af  forskjellig  Na- 
tionalitet, naar  de  befinde  sig  paa  samme  Dannelses- 
trin. Vistnok  ville  Blandinger,  Overgange  og  Sammen- 
smeltninger finde  Sted  paa  mange  Maader;  men  Ulig- 
hedselementerne  med  det  Fremmedartede,  det  Fjer- 
nende og  Frastødende  dukke  op  under  saa  mange 
Former  og  holde  sig  i  en  saa  haard  Umiddelbarhed, 
at  den  ethisk-praktiske  Gjeuuemarbeidelse  bliver,  om 
ikke  umulig,  saa  dog  overordenlig  vanskelig.  „Der  er." 
siger  en  aandrig  fransk  Forfatter,  „to  Folkefærd  i 
Frankrig:  Provind  sen  og  Paris;  det  ene  spiser,  sover, 
gaber,  lytter  til;  det  andet  tænker,  vover,  vaager  og 
taler.  Det  første  drages  med  af  det  andet  som  en 
Snegl  af  en  Sommerfugl,  idet  det  afvexlende  mores  og 
foruroliges  af  sin  Førers  Lunefuldhed  og  Dristighed. 
Det  er  da  Føreren,  vi  maae  see  hen  til."  De  sidste 
Aars  Begivenheder  have  i  sørgelig  Maade  viist,  at  den 
moralske,  politiske  og  sociale  Splid  mellem  de  ^ærlige 
Samfundsklasser  i  det  store  Land  ingenlunde  ind- 
skrænker sig  til  den  her  angivne  Modsætning  mellem 
Provinds  og  Hovedstad;  den  grener  sig  saa  vidt  og 
skjærer  saa  dybt  i  Samfundets  Rødder,  at  det  vist  har 
lange  Udsigter,  inden  Ligheden  i  Menneskerettighedernes 
Fædreland  bliver  forligt  med  Uligheden  og  de  stridende 
Parter  forsonede. 

Hos  os  ere  Forholdene  anderledes  gunstige,  at  sige, 
naar  Folkevillien  alvorlig  vil  benytte  dem.  Det  er  en 
Kjendsgjerning,  at  jo  mindre  et  Selskab  er,  desto  større 
Vægt  kan  der  lægges  paa  dets  enkelte  Medlemmer. 
Netop  den  Omstændighed,  at  Samfundsklasserne  hos 
os  ere  for  smaa  til  at  udgjøre  egne  afsluttede  Verdener, 
maa  begunstige  en  Tilnærmelse,    en    saa   at   sige    per- 

sonlig  Forstaaelse  imellem   dem.      Et   Individ    af   hun- 
drede er,  i  Egenskab  af  Individ,   ti   Gange   saa  meget 
værd  som  et  Individ  af  tusinde ,    og    ti  tusinde    Gange 
saa  meget  værd  som  et   Individ    af   en    Million,    ifølge 
almindelig  Masseberegning.     Men  hvad    er    en   Masse? 
Ordet  Masse    er    netop    betegnende    for    Materien,    det 
Døde,  det  Uorganiske,    Livløse.     Materien  bestaaer   af 
udeelbåre  Dele,  hvis  samlede  Mængde   udgjør  Massen. 
Jo  flere   Dele,    desto    større    Masse,   jo    større   Masse, 
desto    større    Tiltrækningskraft.      Kloderne    i    Rummet 
virke  i  Forhold  til  deres  Masser,  idet  de  paavirke  hver- 
andre efter  Tiltrækningens  Lov :  i  denne  Region  ere  de 
store  Masser  Stormagter.     Overføres  denne  Betragtning 
paa   de    menneskelige    Samfund,    saa   blive   Menneske- 
individei-ne  Massedele,  og  Loven  gjentager  sig:  jo  flere 
Individer,  desto  større  Masse,   jo    større    Masse,    desto 
større  Tiltrækningskraft.     Men    hvo    seer   nu    ikke    det 
Farlige,  det  for  Folkelivet  Fordærvelige  i,  at  den  døde 
Tiltrækningslov  anvendes  paa  personlige  Væsener.     Jo 
mindre  Selvstændighedsfølelse    der    er   hos    de    enkelte 
Individer,  desto  stærkere  Tilbøielighed  have    de    til    at 
flokke  sig  i  Mængde  og  klumpe  sig  sammen    i    Masse. 
Paa  disse  Betingelser  vil    det    store    Folk    altid    udøve 
en  tyngende,  trykkende  Indflydelse  paa  det  lille.     Ikke 
alene  i  Krig,  ogsaa  i  Fred.     En  flantet  Mode,  en  tanke- 
fattig,   men    slibrig   glimrende,    nervepirrende    Roman, 
f.  Ex.,  gaaer  ud    i    Paris,    og    hvad    skeer?      Det   nye 
Phænomen  bliver  ikke    bedømt    efter    sit    indre    Værd; 
langt  fra!    Om  ogsaa  Kritiken  gjør  sin  Pligt,  det  hjælper 
ikke.     Det  er  forslugne  Masser,  der  holde  Vægtskaalen, 
Masseindividerne,  der  fælde  Dommen.    Romanen  kommer 
ud  i  syv  Oplag ;  den  store  Nation,  hedder  det,  har  godkjendt 

dens  kulturhistoriske  Betydning.  Hvad  følger  heraf? 
,,At  en  Oversættelse  naturligviis  er  nødvendig  for  at 
berige  vor  Litteratur;  vi  tør  ikke  staae  tilbage":  det 
lille  Folk  er  ganske  imponeret. 

Et   lille    Folk   kan   ikke    slaae    sig   igjennem   ved 
Hjælp  af  Masser;  det  er  af  Forsynet  just  blevet  stillet 
under  saadanne  Vilkaar,  at  den  sunde  Sands  maa  gjøre 
det  opmærksomt  paa,  hvilken   Forskjel   der   er   mellem 
Folk  og  Masse.     Massen  som  Masse    er   uorganisk    og 
for  saa  vidt  altid  raa;  i  Folket  som    Folk   er   Alt    or- 
ganiseret, levende,  personligt:  jo    mere    Massen    breder 
sig,    desto    mere    indskrænkes    Folket;    jo    mere    Fol- 
ket udvider  sig,  desto  mere  indskrænkes  Massen;  eller: 
jo    mindre    Masse,    desto    mere  Folk,  jo  mere  Masse, 
desto  mindre  Folk.     Men  at  være   sat  under   saadanne 
Vilkaar,  at  der    for   Aandsvillien    netop    er    den    aller- 
stærkeste Opfordring  til  at   faae  Individerne   udviklede 
til  personlig  Selvstændighed,    faae    Massen    organiseret 
og  forvandlet  til  et  levende  Folk,  faae  det  Hele  gjenunem- 
trængt,  beaandet  og  bevæget  af  een  Tanke,  een  Villie, 
eet  Sind,  deri  er  der  da  ingen  Forbandelse;   nei  tvert- 
imod,  den  største  Velsignelse. 

Vort  Fædreland,  som  i  tidligere  Dage  stundom  har 
været  Undergangen  nær,  men  dog  paa  vidunderlig 
Maade  er  blevet  frelst,  har  navnlig  i  dette  Aarhuudrede 
lidt  en  haard  Medfart.  Under  alt  dette  have  vi  dog 
beholdt  et  Gode,  som  er  uskatteerligt.  Der  er  i  Historien 
to  store  Love,  som,  efterdi  de  ere  Aands-  og  Friheds- 
love,  under  Endelighedens  Brydninger  saa  let  komme 
i  Strid  med  hinanden,  men  dog  bestandig  maae  brin- 
ges til  Overensstemmelse,  det  er:  Fortsættelsens 
Lov,    en    Lov    for    den  jævne    Udvikling,    og   Frem- 

skridtsloven,  en  Lov  for  de  nye  Ideers  Gjennem- 
brud.  I  ethvert  afgj  ørende  Vendepunkt  viser  der  sig 
en  Spænding  mellem  disse  to  Love.  I  Frankrig,  i 
„den  store  Nation"  har  Gjennembrudsloven  faaet  saa 
afgjørende  Overvægt,  at  Legitimitetens  Grundlag  er 
undergravet.  Enhver  Samfundsidee,  som  er  i  Stand  til 
at  opliamme  Mængden  og  samle  Masserne  omkring  sig, 
har,  efterdi  den  historiske  Fortsættelseslov  er  brudt,  i 
Grunden  samme  Ret,  som  det  for  et  Øieblik  Bestaaende. 
Statsskibet  er  hullet  i  Kjølen  og  maa  bestandig  hol- 
des paa  Pumperne.  Hvorledes  kan  Folke-Eenhed  komme 
til  Kræfter  i  et  Laud,  hvor  tre  Dynastier  og  to  Repu- 
bliker, samtidig  i  fuld  Virksomhed,  kæmpe  med  hver- 
andre paa  Liv  og  Død,  idet  enhver  af  disse  Magter  — 
efter  Omstændighederne  —  anseer  sig  for  fuldt  be- 
rettiget til  at  gribe  Regjeringens  Tøiler.  \i  skulle 
ikke  hovmesterere  „den  store  Nation";  vi  skulle  med 
Beundring  erkjende,  at  den,  selv  under  sine  Nederlag, 
har  udfoldet  forbausende  Kræ'fter;  vi  skulle  —  for 
„Menneskerettighedernes"  Skyld  —  troe  og  haabe,  at 
det  Folk,  som  under  forfærdelige  Kriser  og  Udskeielser 
har  formaaet  at  holde  Frihedsbanneret  oppe,  vil  fort- 
sætte sin  Gang  og  naae  sit  Maal  til  Hæder  for  sig 
selv  og  til  Bedste  for  den  civiliserede  Verden.  Men 
naar  vi  betænke,  hvad  det  vil  sige,  at  vove  saadanne 
Brud  paa  Fortsættelsens  (Continuitetens)  Lov,  som  her 
er  skeet,  da  maae  vi  prise  vor  Lykke. 

Det  Mærkelige  ved  vor  Forfatning  af  1848  er  net- 
op dette  Dobbelte:  at  Foraudringen  er  saa  gjennem- 
gribende,  og  dens  Indførelse  dog  saa  lovlig.  Det  kaster 
historisk  Glands  paa  Frederik  den  Syvende  og  hans 
Mænd,  at  Fortsættelse  og    Gjennembrud    her    vise    sig 


som  to  Sider  af  det  Samme.  Det  er  et  Fodfæste  for 
dem,  der  holde  paa  det  Bestaaende;  den  lovlige  Vei, 
den  jævne,  rolige  Overgang  er  slaaet  fast  som  Princip. 
Men  det  er  ogsaa  en  Støtte  for  dem,  som  kjækt  og 
freidigt  arbeide  for  Fremskridt;  thi  af  Principet  sees 
det  jo,  at  man  —  forstaaer  sig,  i  sindig  Alvor  —  kan 
tage  en  Sag  fra  Roden  af,  uden  at  afstedkomme  en 
voldsom,  lovløs  Omvæltning. 

Saa  have  vi  da,  hvad  der  er  en  Velsignelse  over 
vort  lille  Folk  og  gjør  „den  tunge  Eenhed"  let,  med 
Forsynets  Bistand  alle  Betingelser  for  en  driftig,  men 
rolig  Udvikling  af  et  sundt  og  kraftigt  Folkeliv  i 
Danmark. 

Theoretiske  Overblik  tør  ikke  forblandes  med  de 
praktiske  Opgaver;  men  saa  vist  som  Sindelag  og  Handling 
uafbrudt  betinge  hinanden,  saa  nødvendigt  er  det,  at 
Folket  tilstrækkelig  oplyses  om  dets  egne  Vilkaar  ved 
at  oplyses  om  Menneskelivets  Vilkaar  i  det  Hele.  Det 
er  Folkelærere,  vel  forberedte,  vel  udstyrede  Folke- 
lærere, hvorpaa  det  i  denne  Henseende  først  og  sidst 
kommer  an.  Vi  slutte  med  at  minde  om  den  store 
Folkelærers  egne  Ord:  Høsten  er  stor,  men  Ar- 
beiderne  ere  faa;  beder  Høstens  Herre,  at  han 
udsender  Arbeidere  i  sin  Høst  (Luk.  10,  2). 


Til  Minde  om  Istedslaget. 


(i  Aagaards  Skoi). 


Idag  for  fem  og  tyve  Aar  siden  var    der  Høltid  her  i 
Landet;  da  blev  der  holdt  en  Fest,  —  en  blodig  Fest 
paa  Isteds  brane  Hede ;  det  var  en  Offerfest  i  gammel- 
nordisk  Stiil.     Vi  vide  jo  alle  hvorom   det  gjaldt.     Det 
gjaldt  en  Dyst  mod  Overgreb  af  trodsigt   Hovmod,    af 
Rænkespil,   som    bryder    Tro    og    Love;    det    gjaldt    at 
værge  om  vort  Grændseskjel,  vor  gamle  Ret,  vor  unge 
Frihed,  vort  Moderlands  Selvstændighed  og   Ære.     At 
træde  Oprørsøglen    under    Fod    og   løfte    Dannebrogen 
høit  var  Kampens  Maal;  og  Maalet  maatte  naaes,   thi 
det  var  Kongens,  det  var  Folkets  og  det  var  Soldatens 
Villie.     Saa  gik  det  frem;  trods  Baghold,  Kugleregn  og 
Damp  og  Blod,  ja  selv  trods  Lykkens  Luner,  gik  vore 
Tappre  freidig  frem  til  Maalet.     Det  var  en  Hædersdag 
for  danske  Hjerter  og  for  danske  Løver.     Schleppegrell 
og  Læssø!  disse  Navne  har  Saga  ristet  paa   sit  Skjold; 
de  straale  der  med  ufordunklet  Glands  til  Ihukommelse 
hos  et    taknemmeligt    Folk.      Dog    var    det   mere    end 
Navnkundighed,  hvortil   der  beiledes.     Den  Helt,  som 
stred  den  store  Strid,  saae  ei  for  høit,  tog  ikke   Sigte 
paa  Berømmelsernes  Stjerner;  det  var  en  djærv  beskeden 

Helt:  Fanens  Hæder,  Pigens  Smiil  og  Kongens  Tak  var 
al  hans  Løn;  det  var  den  tappre  Landsoldat,  som 
bragte  her  sit  Høitidsoffer. 

En  herlig  Seier  uden  Brask  og  Bram.  Der  var  i 
Glædens  Jubel  intet  Overmod,  ak  nei,  et  stille  Suk,  et 
taareblændet  Veemod.  Seiersefterretningen  slog  ned 
som  Lyn;  men,  saa  fulgte  med  —  den  dyre  Regning, 
den  lange,  den  forfærdelige  Liste.  Enhver,  som  har 
oplevet  det,  veed  vel,  hvad  det  vil  sige:  i  Sjæleangst, 
med  bankende  Hjerte  og  skjælvende  Haand  at  gjennem- 
løbe  Listen  over  Saarede  og  Faldne;  det  sortner  En 
for  Øiet  ved  Tanken  om  at  linde  her  —  ak,  dyrebare 
Navne.  Af  Glædens  Farvespil  og  Sorgens  Skygger  har 
Tiden  med  lemfældig  Haand  lidt  efter  lidt  bragt  Lige- 
vægt tilveie  og  malet  os  et  Billede  i  Mindet. 

Paa  Istedseieren  er  desværre  fulgt  et  Nederlag,  et 
Tab,  som  smerter;  men  Æren  er  uplettet.  Overmagten 
brød  igjennem  og  sønder  skar  vort  Land;  men  Danne- 
brog er  heel  endnu,  i  denne  Dug  er  ingen  Rifter.  At 
binde  an  med  Een,  at  staae  for  To,  at  vige  med  Foden 
lidt  for  Tre  og  uden  Skam  at  Hye  tor  Fire,  det  var 
Kong  Frodes  Lov  om  Mandemod,  og  denne  Lov  har 
Landsoldaten  trolig  efterlevet.  Betragte  vi  det  Overtal, 
mod  hvilket  vi  i  sidste  Kamp  have  maattet  stride,  da 
er  vort  Forsvar  os  til  Hæder;  thi  her  var  mere  end 
To  og  Tre  mod  Een,  og  vore  Fjender  skulle,  efter 
Ridderskabets  Love,  just  ikke  rose  sig  af  Seieren. 

Endnu  er  Kampen  staaende;  endnu  er  der  en 
Seier  for  vor  Selvstændighed  at  vinde,  dog  med  andre 
Vaaben  og  paa  andre  Vilkaar.  Selvstændigheden  er 
jo  af  forskjellig  Art,  deels  noget  Udvortes,  deels  noget 
Indvortes.     Et  stort  Land  med  et  stort  Folk  kan  holde 

sig  selvstændigt  udadtil,  saa  længe  dets  Vaabenmagt 
formaaer  at  kue  og  beseire  de  udvortes  Fjender;  men 
dermed  er  det  ikke  sagt,  at  det  ogsaa  indadtil  er  et 
selvstændigt  Folk;  langt  iral  Det  er  i  Historien  ofte 
seet,  at  et  saadant  Folk  kan  være  i  megen  Splid  og 
Tvedragt  med  sig  selv,  at  det  netop  for  Storhedens  og 
den  ydre  Selvstændigheds  Skyld  maa  bære  tunge  Lænker. 
Ogsaa  et  lille  Land  med  et  lille  Folk  kan  udadtil  be- 
vare sin  Selvstændighed,  dersom  Naturen  med  sjælden 
Gunst,  ved  steile  Kyster,  høie  Fjelde  utilgængelige  Egne, 
har  sikkret  det  mod  Overfald;  men,  selv  omgivet  af 
en  chinesisk  Muur,  kan  et  saa  betrygget  lille  Folk  dog 
indadtil  være  høist  uselvstændigt;  det  kan  spalte  sig  i 
uforsonlige  Partier,  det  kan  fortære  sine  Kræfter  i  et 
tomt,  ufrugtbart  Røre,  det  kan  oprive  sig  selv  i  smaa- 
ligt  Kiv.  For  den  udvortes  Selvstændighed  tør  ingen 
menneskelig  Magt  indestaae;  selv  den  Stærkeste  kan 
snuble:  store  Eiger,  store  Throner  falde.  Over  Folkenes 
Skæbne  i  Tidernes  Løb  raader  et  styrende  Forsyn,  og, 
det  være  vor  Trøst,  Forsynets  Øie  seer  lige  saa  mildt 
til  de  Smaa  som  til  de  Store. 

Det  gj ælder  da  om  at  vinde  den  indre  Selvstæn- 
dighed; men  til  indre  Selvstændighed  hører  Enighed, 
indbyrdes  Enighed  i  Sandheds,  Retfærdigheds,  Friheds 
og  Kjærligheds  Aand.  Folkelivet  er  ikke  et  Liv  i 
Paradiis;  den  folkelige  Jordbund  maa  renses,  pløies 
og  dyrkes,  det  koster  Arbeide.  Omkring  Frihedstræet 
er  der  Roser  og  Kjærminder,  ja  I  men  ogsaa  Torne  og 
Tidsler.  Det  er  umuligt,  at  Selvstændighed  og  Frihed 
kan  udvikle  sig  hos  et  kraftigt  opvoxende  Folk  uden 
indvortes  Spænding  og  Strid.  Saa  staaer  Syn  imod 
Syn,  Parti  imod  Parti,  og  modsatte  Bestræbelser  brydes 

med  hverandre.  Det  er  nødvendigt,  at  der  under  slige 
Brydninger  maa  være  et  stærkt  Enheds  og  Enigheds 
Grundlag.  Brister  Enighedens  Grundlag,  da  er  Folkets 
Selvstændighed  i  Fare. 

Hvo  iblandt  os  har  ikke  erfaret,  hvor  vanskeligt 
der  er  at  bringe  to  Mennesker,  om  de  end,  hver  for 
sig,  oprigtig  ville  det  Rette,  til  at  komme  overeens, 
naar  der  er  Mistanke  og  hemmeligt  Nag  imellem  dem. 
I  de  offenlige  Forhold,  naar  Partierne  stride,  kan  det 
ofte  forekomme  en  tJdenforstaaende,  som  om  den  klare 
Sag,  det  rette  Syn  stod  mæglende  midt  i  Striden;  men 
med  Eet  er  det  igjen  forsvundet,  et  Men,  et  Sideblik, 
et  enkelt  Ord  har  jaget  Forstaaelsen  bort:  det  er  ikke 
uredelig  Hensigt,  ikke  bevidst  Underfundighed,  det  er 
Nagets  Orm,  det  er  Mistankens  Indskydelse.  Hvad 
skal  rense  Mistanken  ud  og  kvæle  Nagets  Orm?  En 
inderlig  stærk  og  levende  Følelse  af,  hvad  Folket  er, 
og  hvad  Fanlrelandet  kræver,  naar  store  Interesser 
staae  paa  Spil.  Ogsaa  i  denne  Henseende  kan  Mindet 
om  Istedslaget  være  os  til  Velsignelse.  Der  var  Enig- 
hed, ja  der  var  der  Eenhed,  een  Aand,  een  Sjæl,  eet 
Løsen.  „Med  Gud,  for  Konge  og  Fædreland  I"  det  var 
et  Ord,  der  gav  Soldaten  Mod;  det  boede  i  hans  tause 
Sind,  det  gav  ham  Vished  om  sit  Kald,  det  tændte 
Flammen  i  hans  Bryst,  det  lød  med  Hurraraab  i  Skov 
og  Dal,  det  bruste  hen  over  Heden.  Kunde  vi  see 
disse  Offere,  disse  Døde,  disse  Døende,  see  Blodet  risle 
ud  fra  Hjertets  Kilder,  uden  at  glemme  vor  Hverdags- 
kiv  og  føle  os  opløftede  over  smaalig  Egensindighed, 
Mistanke  og  Nag,  da  vare  vi  et  utaknemmeligt  Folk; 
Krigernes  Minde,  Aanden   fra   Heltenes    Grave    maatte 

da  vidne  imod  os,  at  vi  gav  vort  bedste  Eie,  vor  indre 
Selvstændighed  til  Priis,  og  ikke  vare  Friheden  værd. 

Om  Folkets  ug  Fædrelandets  store  Anliggender  er 
Enighed  i  det  Hele  mere  end  en  Følelsessag  og  mere 
end  et  beregnende  Forstandshensyn ;  det  er  en  Villies- 
sag;  der  skal,  der  maa  være  Enighed  om  det  Aller- 
vigtigste. Den  Mand,  der  ikke  kan  blive  enig  med  sig 
selv,  bliver  aldrig  selvstændig,  og  det  Rige,  der  er 
splidagtigt  med  sig  selv,  maa  falde.  Til  Enighed  hører 
Villie;  til  et  enigt  og  selvstændigt  Folk  en  klar  og 
moden  Folkevillie.  Foranstaltninger  til  Fædrelandets 
Forsvar,  de  første  Betingelser  for  Folkelivets  alsidige 
Udvikling  i  aandelig  som  i  materiel  Henseende  høre  til 
de  Ting,  som  ikke  taale  Omsvøb  eller  Forhaling;  her 
er  Noget,  som  ikke  kan  vente  til  alle  Krogveie  ere 
forsøgte,  og  alle  Modstandsmidler  hos  de  stridende 
Parter  udtømte. 

Skal  Selvstændighedsværket  ikke  gaae  i  Staa,  maa 
der  holdes  vaagent  Øie  med  en  dobbelt  Fare.  Det  Ene 
er :  at  give  for  meget  efter  og  lade  sig  blænde  af  tomme 
Løfter  og  intetsigende  Overeenskomster.  Det  Andet  er: 
at  trænge  for  stærkt  paa  og,  koste,  hvad  koste  vil, 
sætte,  som  det  hedder,  sin  Krig  igjennem.  Det  Sidste 
er  lige  saa  fordærveligt  som  det  Første.  Ved  at  bruge 
for  stærke  Midler  kunne  Folkets  Ledere  med  al  deres 
Iver  og  gode  Villie  let  komme  til  at  bære  sig  ad  som 
de  Kvaksalvere,  der,  for  i  Hast  at  kurere  en  enkelt 
Skade,  fordærve  det  hele  Legeme  og  dræbe  Patienten. 
Ogsaa  i  denne  Henseende  have  Fredens  Mænd  ad- 
skilligt at  lære  af  Krigerne.  —  See  til  Høire  I  See  til 
Venstre  I  —  Lige  udi  det  hører  til  de  unge  Soldaters 
første  Øvelser.     Dersom  Sandhedens  Vei  laa  aaben  for 

os,  som  en  indgrøftet  Landevei,  behøvede  vi  ganske  vist 
hverken  at  see  til  Høire  eller  Venstre;  men  da  vi   be- 
standig   maae    kæmpe    os    frem;  da    Veien    kan    bugte 
sig  gjennem  Vildfarelsers    Uføre,    og   Sandheden   ligge 
snart  til  Høire,  snart  til  Venstre,  saa   gjælder    det    at 
have  aabent  Øie  for  begge  Muligheder:  et  simpelt  tra- 
vende „Lige  ud!"    kunde  let  bedrage    os    ved   Indbild- 
uiuger    om     egen     Ufeilbarhed.       Og    endnu    Et.      I 
Slagets  Tummel  lyder  et  dobbelt  Kommando-Ord,  snart 
et:  Fremad,  gaa  paa!  snart  igjen  et  Holdt,  staa!     Det 
sidste  er   for   den   til    Kamp    opflammede    Soldat   ofte 
haardere  end  det  første.     At  gaae  paa,  naar  Alt  er  sat 
ind,  og  Lidenskaben  giver  Fart,   falder  naturligt;   men 
at  staae  stille  midt  i  en  Kugleregn,  see  Kammeraterne- 
storme  og  falde,  uden  at  turde  ile  dem  til  Hjælp,  koster 
Overvindelse.     Ikke  desto  mindre  er  det,  for  Seierens 
Skyld,  lige  saa  vigtigt  at  parere  den  sidste  Ordre  som 
den  første.  Til  det  sande  Kampmod  hører  Selvbeherskelse; 
skulde  Nogen  tvivle  derom,  lad  ham  raadføre  sig  med 
Heltene  fra  Isted. 

Naar  et  Folk  i  Alvor   skal   kæmpe    for   sin    Selv- 
stændighed, er  det  ikke  nok,  at    en    Leder    sætter    sig 
et  Maal,  samler  en  Flok  omkring  sig,   et  Fleertal,   og 
siger:  vi  ere  Folket.     Det  er  vel  nmligt,  at  en   saadan. 
Fleertalsvillie  kan  være   et  første,  begyndende   Udtryk 
for  den  sande  og  egenhge  Folkevillie ;  ja,  det  er  muligt, 
men  det  maa  dog  prøves.     Ilvorpaa  skal  det  da  kjendes  V 
Det  skal  jo  netop  kjendes  derpaa,  at  det  Maal,  der  er 
sat,  ligelig  omfatter  Alt  og  Alle.     At  sigte  opefter  saa- 
ledes,  at  det  seer  ud,  som  skulde   det  hele   Folk  sær- 
deles arbeide  for  nogle  høiere  Lærdomsanstalter,  nogle 
Vidende  og  Dannede,  hvis  Viden  og  Dannelse,  det  ikke 

forstaaer,  er  usundt.    At  sigte  nedefter,  og  det  saaleiles, 
at  det  bestandig  seer  ud,  som  var  det  kun  det  Materielle, 
det  kjødelige  Velvære,  den  timelige  Fedme,  der  var  det 
ene  Fornødne,  er  ogsaa  usundt.     I  begge  Tilfælde  kunne 
vi  være  forvissede  om,  at  det  er  en  Partivillie,  vi  have 
for  os,  ingen  sand  Folkevillie.    Hvor  et  Samfund  lider 
af  den  Grundskade,    at   et   enkelt   Parti,    være    sig   et 
Mindretals-  eller  et  Fleertalsparti,  raader  eeusidig,   der 
er  Folkevillien  lammet.     Allermeest  raaac  de  smaa  Folk 
vogte  sig  for  at  forgude  Fleertalsvillien ;    thi   ved   en 
saadan  Forgudelse  underskrive  de  deres  egen  Dødsdom. 
Har  et  Fleertal  Ret,  alene  fordi  det  er  Fleertal,  hvad 
følger  saa  heraf?     Saa  følger  heraf,  at,  eftersom   de 
smaa  Folk  altid  ere  et  Mindretal  og  de  store  et  Fleer- 
tal, saa  har  —  hvad  en  Stormagt  gjerue  vil  paastaae 
et  lille  Folk  jo  egenlig  ingen  Ret  til  at  existere  selv- 
stændigt. 

Som  Maalet  er,  maae  ogsaa  Midlerne  være;  paa 
Valg  af  Midler  og  paa  Brugen  af  dem  kjende  vi  igjen 
Forskjellen  mellem  Partivillie  og  Folkevillie.  Vi  mindes 
Kong  Salomons  Dom,  der  bød,  at  det  levende  Barn 
skulde  deles.  Men  den  rette  Moder  vilde  hellere  over- 
lade sit  Barn  til  den  urette  end  taale,  at  det  blev 
deelt  og  dræbt.  Viis  os  engang  en  Fleertalsvillie,  som 
uagtet  den  er  sig  sin  Ret  bevidst  og  kan  bevidne  det 
høit,  dog  for  Livets  og  Enighedens  Skyld,  lig  Barnets 
rette  Moder,  udviser  den  Selvfornegtelse  at  give  efter 
for  et  Øieblik,  at  intet  Forhaandenværende  skal  krænkes 
og  intet  nødvendigt  Mellemled  overspringes!  Ja,  naar 
en  Fleertalsvillie  er  saa  høisindet,  da  er  den  sikker 
paa  sig  selv;  den  vinder  Modstandernes  Agtelse,  den 
vinder  mere  end  det,  den  vinder  Folkets  Hjerte:   det 

skal  nok  vise  sig,  at  den  er  og  bliver  den   rette,   selv- 
stændige Folkevillie. 

Idag  for  fem  og  tyve  Aar  siden  holdt  Folke- 
Aanden  Fest  i  Danmark.  Forræderiet,  som  altid 
speculerer  i  Parti-Aand,  vilde  splitte  os  ad  og  skære 
et  Stykke  af  vort  eget  Kjød;  men  Kongen  hævede 
sin  Røst:  det  skal  ei  skee!  og  den  kongelige 
Villie  var  en  Folkevillie.  Desværre,  da  denne  Røst 
forstummede  i  Døden,  saa  skete  dog  det,  som  vi  længe 
havde  frygtet.  Men  Ordet  fra  de  kongelige  Læber  er 
ikke  dødt;  det  maner  os,  at  være  paa  vor  Post,  det 
lyder  end  i  vore  Øren,  en  Aanderøst,  et  Spaadomsord, 
stadfæstet  af  Guds  Forsyn. 

Der  er  en  Selvstændighed,  som  ikke  kan  røves; 
der  er  Noget  i  et  ædelt  Folk,  som  ikke  skydes  ned 
med  Kanoner.  Stride  vi  endnu  for  Folkelivets  Sag, 
saa  at  vort  Løsen  er  endnu  som  før:  med  Gud,  for 
Konge  og  Fædrelandl  da  lad  kun  dem,  som  stole 
trygt  paa  egen  Kraft,  længe  nok  sætte  Retten  i  Spyd- 
stagen; lad  dem  kun  mene,  at  Fleertalsovermagt  er 
nok  til  at  tvinge  et  fremmed  Sprog,  et  fremmed  Væsen 
og  en  fremmed  Sjæl  ind  i  et  Folk,  som  ærlig  har  be- 
sluttet at  ville  leve  sit  eget  Liv:  hver  jordisk  Over- 
magt har  dog  sin  Grændse;  der  er  et  Guddomsord, 
som  siger:  hertil,  ikke  læ^ngere!  Vi  have  ingen  Ret 
fremfor  andre  Folk,  enten  store  eller  smaa,  til  at  kalde 
os  Guds  eget  Folk;  men  vi  have  baade  Ret  og  For- 
pligtelse til  at  føre  vort  Liv  og  kæmpe  for  vor  Selv- 
stændighed saaledes,  at  vi  med  Grund  kunne  siges  at 
arbeide  for  en  sindig  og  alsidig  Udvikling  af  ædel  og 
sand  Menneskelighed.  Bliver  vor  Sag  i  dybere  For- 
stand en  Menneskelighedens    Sag,   da   tør   vi   troe    og 

haabc,  at  Sagen  vil  faae  Fremgang,  at  ingen  Overmagt 
vil  vove  det  Umenneskelige.  Det  er  dog  Menneske- 
hedens Sag  og  Menneskelighedens  Seier,  hvortil  Histo- 
rien peger  hen;  men  Menneskelighedens  Seier  er  uad- 
skillelig fra  et  selvstændigt  Folkeliv.  Bort  da  med 
bange  Anelser  og  tunge  Drømmel  hver  Trusel  mod 
vort  Land  og  Folk  skal  veires  hen ;  de  skulle  ei  kue  os, 
„det  skal  ei  skee".  Vi  troe  paa  Gud  og  paa  vor  gode 
Ret.  Retfærdigheden  har  en  mægtig  Røst,  og  Ordet 
giver  Gjenlyd  her  i  disse  Dale;  fra  Mark  og  Skov,  fra 
Land  og  Hav,  fra  danske  Hjerter  og  fra  danske  Løver, 
fra  Tonen  i  vor  Sang,  fra  Stemmen  i  vort  Bryst,  fra 
Himlens  Hvælving  og  fra  Istedheltcs  Grave  gjenlyder 
dette  Ord:  det  skal  ei  skeel  Med  denne  Tro,  i  dette 
Haab  velsigne  vi  de  Faldnes  Minde,  vi  bringe  de  end- 
nu Levende  vor  Tak,  og  —  gamle  Danmark  level 

